
DAUKANTO KONTROVERSINIAI BRUOŽAI 


JONAS MATUSAS 


Rašysime apie kontroversinius arba abejoti- 
nus bruožus Simano Daukanto charakteryje. 
Pabrėžiame — tik apie kontroversinius bruožus. 
Vadinasi, mes priimame lietuvių literatinės vi- 
suomenės bendrą nuomonę, kad Daukanto būdas 
buvo pozityvus bei teigiamas. Tig mėginsime 
įrodyti, kad jame būta ir abejotinų dalykų. 

Šis reikalas buvo ir yra labai aktualus. Jau 
1846 m. Daukanto būdo įtakoje prasidėjo jo 
trynimaisi su vysk. M. Valančium, kurie ilgai- 
niui išsiplėtojo į nenumaldomą nesutikimą. 1883 
m. “Aušra" tą abiejų mirusių vyrų asmeninį 
ginčą iškėlė į viešumą, jam duodzma, sakytu- 
mėm, pasaulėžiūrinės kovos atspalvio. Dėl to 
A. Baranauskas su laikraščiu nutraukė santy- 
kius. 1912 m. Aug. Janulaitis dalyką vėl palie- 
te, išleisdamas Daukanto biografiją. Tas ginčas, 
tam tikrais tarpais, būdavo atnaujinamas spau- 
doje, galima sakyti, per Lietuvos visą nepri- 
klausomą gyvenimą. Jis vėl atgijo Vokietijos 
tremtyje (žiūr. “Žiburių", 1947 m. n.n. 21, 25, 
29). Pagaliau, čia Amerikoje, “Aiduose" (1951 
m. n.n. 8, 9) senasis ginčas vėl buvo paliestas, 
tiesa, be senojo putojančio polemiškumo. “Mar- 
gutis" davė reaguojamąjį straipsnį (“Mot. Va- 
lančius?', 1952, n.n. 9-12). 

Simanas Daukantas (rašėsi Simonas Dau- 
kąntas, o lenkiškai Szymon Dowkont) gimė 
1793. 10. 28 Kalviuose, Lenkimų parapijos pasi- 
turinčio valstiečio šeimoje. Išėjęs Žemaičių Kal- 
varijos vidurinę mokyklą, įstojo į Vilniaus un-tą 


ir baigė filosofijos magistro laipsniu (D-to “Lie- 
tuvos Istorijos etc." leidėjai paduoda Tarbatą— 
Tartu, kng. I, Plymouth 1893). 1825 m. stojo 
tarnauti Rygos karinio gubernatoriaus raštinė- 
je, o 1835 m. gavo vietą Peterburgo senato ar- 
chyve, kame ištarnavo 15 metų. Mirė Papilėje 
1864. 11. 24 (senuoju arba Julijaus kalendo- 
rium). 

Daukantas parašė 4 istorinius veikalus, čia 
paduodamus ne originaline daukantine, bet da- 
bartine rašyba. Būtent: “Būdas Senovės Lietu- 
vių, Kalnėnų ir Žemaičių“, išspausdintas 1845 
m. Peterburge (2 leid. 1892, Plymouth, Pa., 1ė- 
šomis Susiv. Liet. Kat. Amerikoje, 3 leidimas 
1935, Kaune, redaguotas "Talmanto); “Darbai 
Senųjų Lietuvių Ir Žemaičių", parašyta 1822- 
24 m., išsp. 1929, Kaune; “Istorija Žemaitiška", 
parašyta 1838; ir “Pasakojimas apie veikalus 
Lietuvių Tautos Senovėje“, paraš. 1850 metais. 
Pastarasis darbas dalinai (93 psl.) buvo išspaus- 
dintas 1893 Bitėnuose, o ištisai — Amerikoje J. 
K. Kauniškio ir Juoz. Baltojo (1 dalis 1893 m., 
2-ra neturi datos). Šio leidimo nemini nei M. 
Lukšienė (“Simanas Daukantas, Rinktiniai Raš- 
tai", 1955, Valst. Grožinės Literatūros leidyk- 
la) nei prof. Myk. Biržiška (Liet. Enciklopedija, 
6 tom., 1937). Pagaliau, yra “Lietuvos Istorija 
Nuo Seniausių Gadynių etc.', 1 dalis, 1893, Ply- 
mouth, Pa. ir 2 d., 1897, ten pat. M. Lukšierė 
tai laiko Daukanto originalia “Istorija Žem-itiš- 
ka", taip linkęs manyti ir M. Biržiška (mini dar 

ir 1890 m. Tilžės leid.). Tuo tarpu patsai Ply- 
moutho leidinys parašymo metus paduoda 1850, 
kas, iš tikrųjų, yra “Pasakojimų data. Žino- 
ma, bylą galėtų išspręsti tik rankraščio ir spau- 
dinio palyginimas. Nors ir tai nelengvas daly- 
kas, kadangi Daukanto “Pasakojimas" yra nei 
daugiau, nei mažiau, kaip “Istorijos Žemaitiš- 
kos" supopuliarinimas, o ši vėl, bent pirmąja 
dalimi, tik modifikuotas jo “Darbų" pakartoji- 
mas. Net jo “Būde" esama gabalų iš ką tik mi- 
neto veikalo. 


Daukantas dar parašė šias populiarias kny- 
geles: “Dainos Žemaičių", “Abėceėlė", “Pamoks- 
las, kaip girias kirsti? (neišspausdinta), “Apie 
apynius", “Fedro pasakos", “Masių pasakos“, 
“Gyvenimai didžiųjų karvaidų“, “Gyvenimas R. 
Pelūzės“ (neišsp.), “Ugnies knygelė", “Prasmė 
lotynų kalbos“, “Istorija Šventa" (neišsp.), “Pa- 
mokslas apie auginimą tabako", “Naudinga bi- 


čių knygelė", “Pamokslas apie sodnus“, “Pa- 
veikslai ant rašymo gromatų“ (neišsp.), “Apie 
medines sėklas“, “Sėjamosios pašaro žolės“. Be 


to, liko rankraštyje pora nebaigtų žodynų, mal- 
daknygė (tikrai buvo) ir keli smulkūs dalykai. 


Daukantą, kaip istorijos rašytoją, pirmasis 
pradėjo kritikuoti Simanas Stanevičius, irgi že- 
maitis, mokęsis tame pačiame Vilniaus univ-te, 
kaip ir kritikuojamasis ir gal dar ten su juo su- 
sitikęs. Girdi, Daukantas nieko nauja neduodąs 
ir dėstąs daugiau retoriškai, nei moksliškai (V. 
Maciūnas “Aidų" 1950 m. nr. 8). Bet viešai su 
kritika pirmas išėjo Šernas, “Būdo"" pabaigoje 
davęs priedą apie Lietuvos pinigus (Plymouth, 
Pa., 1892). Kritiškų pastabų davė ir Zen. Ivins- 
kis (“N. Romuva“ n.n. 11-12, 1936 m.). O prof. 
Myk. Biržiškos Daukanto vertinimas, būdamas 
neitikimai objektyvus, kai kuriuo atžvilgiu yra 
tiesiog reveliacinis (“Liet. Enciklopedija“, VI, 
1937). Pagaliau M. Lukšienė jau minėto, Lietu- 
voje išleisto, veikalo įžangoje irgi negalėjo būti 
nekritiška. Tiesa, dar pora autorių rašė apie 
S. Daukantą (Ragnar Oeller, Sim. Daukantas, 
Litauens foerste nationalhistoriker, 1926, Helsing- 
fors ir Rutenbergas, Sim. Daukantas etc., 1922, 
Kaune, lietuviškai ir atskirai rusišk.). Ed. Vcl- 
terio straipsnis, nors laiku vienas iš pirmųjų, 
yra tik informacija apie Daukantą ir jo raštus 
(žurn. “Mitteilungen d. Litauischen Literar. Ge- 
sellschaft, XV, 1890). 


Išsamaus, detališko darbo apie Daukanto 
istorinius veikalus kol kas nėra, Čia rašantis tą 
dalyką buvo tik lieste palietęs jau minėtame 
"Margutyje". Kadangi tai neįeina į mūsų pasi- 
rinktą temą, šioje vietoje teduodame bendrą 
sprendimą. Daukantas nepanaudojo Lietuvos is- 
toriografijos istorikui privalomu metodu. Jis są- 

vo nuomonę apie Motiejų Stryjkovskį, viešai pa- 
reikštą savo veikaluose, laiške žinomam nekri- 
tiškam istorijos rašytojui Teod. Narbutui suima 
į du žodžius “Stryjkowskiego Balamuta", ką A. 
Balčikonis išvertė “Stryjkauskį Apuoką“ (1843. 
6. 29, “M. Senovėje", t. 4-5, 1922). O Vijuką 
Kojalavičių į padanges kelia. Tuo tarpu Stryj- 
kovskio “Kronika Polska, Litewska, Žmudzka 
etc? (pirm. laida Karaliaučiuje 1582 m) yra 
pirmutinis ir geriausias Lietuvos istorijos vei- 
kalas beveik iki spaudos atgavimo laikų. Koja- 
lavičiaus gi lotyniška “Historiae Lithuanae etc.“ 
(1650, 1669) iš tikrųjų yra Stryikovskio sudar- 
kyta santrauka, įsprausta į auksinius stilistikos 
rėmus. Tai teisingai buvo nurodęs vokietis 
Schloezer, Daukanto laikais išleidęs “G-s-hich'e 
Litthauens'“ (žiūr. mano “Albertas Vijukas Ko- 
jalavičius", “Praeities? žurnale, 1930). Daukan- 
to nežinota apie palyginti gerą A. Kotzebue vo- 
kišką studiją apie Švitrigailą (1820), kuri, Ru- 
sijos kanclerio grafo Rumiancevo rūvesčiu iš- 
leista risiškai (1835). Idomu, kad Rumiancevas 
nesicomėjo Daukantu, tuo tarpu, jo pavestas ir 
finansuoiamas, žemaitis Vilniaus un-to auklėti- 
nis Kajetonas Zabitis— Nezabitauskis išleido vie- 
ną knygelę, rašė liet. kalbos žodyną, važinėjo 
po Lietuvą tarmių reikalais (nuo 1822 m.). 

Pats Daukantas apie Lietuvą bus rašęs 
d-us'ausis pagal Narbuto “Dzieje Narodu Li- 
tewskiego". Vis dėlto daukantiniai istorijos dar- 
bai, be fantazijų ir iškraipytų faktų, alsuoja tė- 
vynės karšta meile ir turi vertingų gabalų iš 
mūsų kultūros istorijos. 

Tarp Sim. Daukanto kritikų suminėjome 
Myk. Biržišką. Jis pirmutinis lietuvių tyrinšto- 
jų kritiškai žvelgia į to mūsų rašytojo charak- 
terį. Tad ir prieiname prie užsibrėžtųjų kontro- 
versinių bruožų. 


1š 


Nusiskundimai 


Simanas Daukantas taip dažnai ir taip daug 
dėl visokių dalykų skųsdavosi, jog jį galima pa- 
vadinti amžinu verkšlentoju. Tai matyti iš jo 
laiškų, kuriuos prof. Augustinas Janulaitis len- 
kiškame originale ir lietuviškame vertime (Bal- 
čikonio) paskelbė “Mūsų Senovėje“ (sąs. 4-5, 
1922 m.). Reikia Daukantui tikėti, kad buvo li- 
guistas, nes (kaip matyti iš jo tarnybos lapo) 
jau 1844 m. užvilko atostogas 1 mėnesiu, o 
1850-ais — net trimis. Savo negalavimais vis 
ir vis skundžiasi Narbutui. Taip ypač laiko 
tarpe 1842-1851: “negaluojąs", “esąs labai ne- 
sveikas", “netekęs sveikatos". 1845. 6. 10 jis ši- 
taip aprašo savo padėtį: “... Taip nusilpo ner- 


DraAZU Kan Tas 


Simanas 


V. Grybo skulptūros deta!ė 


vai, kad žirnis krisdamas mane gąsdina, ir ko- 
jų sopulys, ypač vienos, toks didelis, kad nega- 
liu toliau eiti per kelis šimtus žingsnių“. Bū- 
damas 58 metų, išeina į pensiją. Tųjų pat 1851 
metų balandžio 22 iš Varnių rašo: “... gavau 
mesti tarnybą dėl pataisymo sveikatos“... “dėl 
mano akių ligos“. Bet čia pat pastebi, girdi, 
“sveikata pradeda taisytis". Ir paskui dar išgy- 
vena virš 13 metų. Miršta, eidamas 72-trus me- 
tus. 

Daukantas skųsdavosi ir dėl pinigų. Ana, 
1848. 4 15 Narbutui rašo, kad “iš tos 300 rub- 
lių algos... negalima būtų išmisti ir apsideng- 
ti". Bet jo rusiškas tarnybos lapas paduoda 343 
rublius plius piniginės dovanos (apie 600 rub- 
lių). O, mūsų patyrimu, prieš pat pirmą pasau- 
linį karą Rusijos miestuose už tokią sumą dar 
buvo galima “išmisti ir apsidengti". Kokius 70 


metų anksčiau viskas turėjo būti apie 10 kartų 
pigiau. Vis dėlto Daukantas buvo nepatenkin- 
tas. Jo “Pasakojimo" prakalba (Kauniškio leidi- 
mas Amerikoje, 1893) yra ištisa vargų litanija: 
ir “vargo pelė", ir “skaudus mano likimas“, ir 
"neturčius", ir “alkis ir nuogumos“, ir “dieną 
ir naktį kitą darbą sunkiai dirbti", ir “vargai ir 
rūpesčiai", pagaliau, ir “geležinę jo sveikatą su- 
virin"', 

Vyro įkyrumas štai iš ko matyti. Savo lei- 
džiamas knygas siųsdavo Valančiui platinti. Šis 
tuomet buvo Žemaičių dvas. sem-jos rektorium. 
Iš Daukanto jam rašyto laišio (1846. 4. 5) ma- 
tyti, kad jau buvo išpardavęs 300 egz. ir vėl 
gaunąs 360. Tai buvo “Būdas? ir “Dainos“, 
1846. 10. 6 Andrijauskui rašo, nei vieno, nei ant- 
ro leidinio pats neturįs, ir “jei reikalaujate že- 
maitiškų knygų, visuomet rašykite į kun. Valan- 
čauskį". Taip nukreipia ir kitais metais (VIII. 
2). Pats Valančius, atseit, teol. d-ras, buvęs dvas. 
akad-jos profesorius, esąs seminarijos rektorius 
ir kaip tik tuomet baigiąs savo “Žemaičių Vys- 
kupystę", raginamas abi knygeles kelis kartus 
perskaityti (1846. IV. 5). Ir čia pat pastaba, 
girdi, norėjęs savo “Dainų" sem-jos knygynui 
paaukoti, “bet nedrįsau, kad nesuterščiau .. ?? 


Lengva pasakyti: knygas platinti! Anot A. 
Baranausko, Daukanto knygos “beveik visos... 
klebonijose pasilikusios, kadangi jų niekas ne- 
norėjo pirkti“ (laiške “Aušrai" dėl jos pirmo 
numerio, pask. “Mūsų Senovėje“, 1 sąs., 1937). 
Dėl ko? — Daukanto kalbos “žmonės... visai 
neišmano. Lietuviai sako... kalba... Žemaičių, 
šieji vėl, tai esanti kalba fanatiškųjų sumasko- 
liuotųjų lietuvių (čiršgudžių)"? (tenp.). Valan- 
čius atvejų atvejais Daukantui primindavo jo 
stiliaus sunkumą. Prof. Myk. Biržiška per vie- 
ną Daukanto sukaktuvinę paskaitą Vyt. Didž. 
universitete Kaune paliudijo, girdi, D-to knyge- 
lės dabar randamos neišpjaustytos, tuo tarpu va- 
lančinės — suterštos, sutaukuotos nuo nuolati- 
nio naudojimo. Garsusis kalbininkas Jablonskis 
polemizavo su vienu rusu, anot kurio, Daukan- 
tas lengviau skaitomas su latvišku, nei lietuviš- 
ku žodynu (rusišk. žurnale “Živaja Starina“). 
Tuo tarpu Daukantas dėl platinimo kaltino Va- 
lančių, sakytumėm, dilginte dilgino. Kad per- 
lėtai platinąs, esą “labai blogai" (bardzo kiep- 
sko'') ir “blogas ženklas". Girdi, tai “rodo di- 
džiausią kunigų apsileidimą — nemalonų blo- 
gų vaisių ženklą". Laiško prieraše tiesiog dre- 
bia į akis: “Kokios tų žmonių širdys, nenori 
suteikti dvasios peno saviesiems ir dar vadinasi 
kunigais, švietėjais!' (1846. IV. 5). 


Daukantas dėl savo veikalų platinimo ir net 

rankraščių perrašinėjimo nedavė ramybės nei 
kitiems savo pažįstamiems, pvz., pranciškonui 
Ambr. Pabrėžai, išleidusiam garsiąją “Botani- 
ką" (plg. Miluko “Medega S. Dauk-to biogra- 
fijai", p. 72-78). O tam, pasak jo paties, jau bu- 
vo “smertis ant nosies" (+1849). Žmogelis tuo 
skųsdavosi. 

Vyro būdą nušviečia ir faktas, jog jis, 1851 
m. grįžęs į Žemaitiją, negalėjo ilgai nusėdėti 
vienoje vietoje. Per 14 metų (į1864) Simanas 
Daukantas yra gyvenęs Varniuose pas Valančių, 
Svirlaukėje (Neu-Bergdorf) pas Smuglevičių, 
Kiviliuose (Skuodo par.) pas Kauneckius, Tu- 
čiuose (Viekšnių valsč.) pas Kontrimus, pas 
Lauryną Vambutą, pagaliau, pas kun. Vaišvilą 
Papilėje. Atrodo, bus gyvenęs ir pas Prušins- 
kius gimtuosiuose Kalviuose. Nuo Valančiaus 
buvo išėjęs ir vėl grįžęs (iš viso išgyvenęs ko- 
kius trejetą metų). Ta pati istorija su Smugle- 
vičiais. 

Čia tik pagrįsta ir detalizuota, kas Myk. Bir- 
žiškos buvo suimta į 3 žodžius: “susenęs, surū- 
gęs ir liguistas..." (“Liet. Enciklop-ja", cituo- 
toje vietoje). 


Ž: 
Nužeminta pagarba valdžiai 


Prof. Myk. Biržiška, šalia prof. A. Janulai- 
čio, didžiausias dalyko tyrinėtojas, apie S. Dau- 
kantą santūriai beveik diplomatiškai rašo, kad 
tas “ ...nenusikratė tuo metu įgytojo nerimo ir 
baimės viešai pasireikšti". “Tas metas" iš tikrų- 
jų tai Vilniaus filaretų byla (1823-4), Rusijos 
dekabristų nubaudimas (1825-26) ir 1831-2 m. 
sukilimas Lietuvoje (“Liet Encik-ia", t. 6, 
1937). Visi trys sąjūdžiai buvo prieš Rusijos val- 
džią ir visi trys nuslopinti, o jų dalyviai nubaus- 
ti: 

Rusija, 1795 m. užėmusi visą Lietuvą (Dau- 
kantas gimė 1793 m.), rėmėsi karine galybe ir 
beatodairiniu nusistatymu amžinai tą kraštą val- 
dyti. Daukantas nuo pat jaunų dienų, tarytu- 
mei, jautėsi rusiško milžino šešėlyje. Kad jis 
nesidėjo prie filomatų-filaretų, su tuo sutinka 
ir Myk. Biržiška (cit. vietoje) ir M. Lukšienė, 
kuri šiuo atveju yra ypačiai patikima (pradžio- 
je minėtų “D-to Rinktinių Raštų" įžangoje). Dar 
daugiau. Atrodo, Daukanto nesidėta nei prie vil- 
niškių lietuvių studentų sambūrio (Stanevičius, 
Zabitis ir kiti). M. Miržiškos žodžiai: “Ar be- 
priklausė jis 1823-24 žemaičių studentų kuope- 
lei, bent palaikė santykius su veikusiais jos vei- 
kėjais, nežinoma..." (nors Vacl. Biržiška tei- 
gia priešingai, str. apie Valančių “Aidų", 1951, 
psl. 348). 

1831-32 metų sukilimo metu S. Daukantas 

tarnavo Rygoje pas karinį gubernatorių genero- 
14 Pahleną. Myk. Biržiška daug kartų minėtame 
straipsnyje į skliaustelius įdeda reveliacinį įta- 
rimą: “Gal D-tas gavo versti ir Pahleno atsi- 
šaukimus lietuvių kalba?" O Pahlenas iš tikrų- 
jų buvo vienas sukilimo malšintojų Lietuvoje. 
Įtarimas logiškas, kadangi Daukantas jo rašti- 
nėje buvo vertėju, kaip “Daukanto Biografijos 
Medegos" leidėjai sako, “tulku" (p. 3). Mes nuo 
savęs drįstame mesti dar vieną logišką įtarimą: 
“Gal Daukanto būta ir Muravjovo įsakymų įta- 
koje? Mat, mes, betyrinėdami nelemtos atmin- 
ties generolo Mykolo Muravjovo gyvenimą (są- 
ryšyje su mūsų disertaciją “Lietuvių rusinimas 
per pradžios mokyklas“, 1937, Kaune) radome, 
kad jis (tuomet bene Gardino gubernatorius), 
savo tiesioginio viršininko pavestas, yra 1831-32 
m. dalyvavęs malšinimo ekspedicijoje Žemaiti- 
joje (pal. str. apie spaudos uždraudimą “Drau- 
ge", 1951 gruodžio 29). Pats Muravjovas savo 
atsiminimuose pasakoja, girdi, tuomet pažinęs 
“lietuvių niekingą charakterį (“ničtožnyj cha- 
rakter litovcev", laik-ty “Russkaja Starina“, 
18837-n1:1+714 tolė): 


Daukantas savo tarnyboje, matyt, valdžiai 
buvo labai ištikimas, kad 1843 m. gavo “beprie- 
kaištinės tarnybos pasižymėjimo ženklą“ (“znak 
otličija bezporočnoj služby*'). Be algos, gaudavo 
ir piniginių dovanų: 1839 m. viso metinės algos 
dydžio, 1836 m. pusę metinės sumos ir 1844-ais 
— trečdalį (jo tarnybos lape, “Mūsų Senovėje", 
1922, 4-5, p. 793-5). 


Bet Daukantas vis kentė baimę, gal kuo 
nors ar kaip nors užgavęs rusus. 1842. 4. 22 pra- 
šo Narbuto, kad jo spaudoje neminėtų, nes tai 
“greičiau galį pakenkti, nei padėti“. Paskui 7. 
15 tam pačiam Narbutui rašė: “Kraševskis blogai 
padarė, mane pagyręs “Atenaeume"', aš galiu dėl 
tos priežasties vietos nustoti..." O birželio 10, 
be niekur nieko, sako, kad “... pagadinęs kar- 
jerą tuo savo darbu... nematau iš jo jokios 
naudos..." Pagaliau, kun. A. Burba, rašyda- 
mas pagal M. D. Silvestraičio surinktus duome- 
nis, mini kalbas, esą, Daukantas, gyvendamas 
Tučiuose pas Kontrimą, “daugel savo knygų su- 
deginęs, bijodamas maskoliškos valdžios“. Tai 
buvo per sukilimą, ir 1863 m. rusai Tučių dva- 
rą iš savininko atėmė (“Medega etc.“, p. 18). 


Ta daugybė slapyvardžiu: Jokubs Laukys, 
K. V. Mylė, Motiejus šauklys, J. Devynakis, 
Antons Dagys, J. Warnas, Jonas Purvys, Antons 
Žeimys, Jonas Ejnoras, Jonas Ragaunis, Jonas 
Girdenis... Ar tik ne Daukantas pirmasis juos 
įvedė į lietuvių literatūrą? Bet daug svarbesnis 
kitas klausimas: kuriam reikalui? Iki nuobodu- 
lio buvo posmuojama, kad, girdi, davus iliuzi- 


ją, esą, Lietuvoje buvę (anuo metu) daug rašy- 
tojų. Bet po to, kas anksčiau pasakyta, atrodo, 
kad pasislėpus nuo rusų akių. Tiesa, Daukanto 
poroje knygelių yra “S. D.", bet ir tai ne titu- 
liniame puslapyje. “Dainėse Žemaičių" yra pil- 
nas parašas, bet, viena tik po dedikacija Gudo- 
nienei, finansavusiai išleidimą, ir, antra, tai bu- 
vo Daukanto vienas pirmųjų spaudinių (1846). 
Pirmas ir vienintelis jo veikalas, kurio pačioje 
antraštėje yra “Simonas Daukantas' tai “Pasa- 
kojimas Apie Veikalus Lietuvių Tautos Senovė- 
je" (1850). Bet rankraštyje perbraukta Jonas 
Ejnoras ir įrašyta tikrasis vardas. Kadangi kaip 
tik dėl šito veikalo išleidimo ėjo derybos su 
vysk. Valančium, tad pertaisymas gali būti to 
išdava (“Pasakojimas", kaip matėme, išspaus- 
dintas 1893 m.). Visą šitą reikalą tenka imti 
šviesoje fakto, kad Daukanto laikais lietuvių 
spauda nebuvo uždrausta. Dar daugiau. 19-to am- 
žiaus pirmas ketvirtis yra lietuvių spaudos ir 
net literatūros suklestėjimo laikotarpis. Kuklus 
Pabrėža (dalyvavęs 1794 m. sukilime) negirdėtai 
drąsiai pareiškia viltį ir jos realizavimąsi: len- 
kiškas “liežuvis jau po visam baigias mūsų že- 
mėje?' (įžangoje į savo “Botaniką"', baigtą 1843, 
išl. 1900 Shenandoah, Pa.). 


Yra tokių daukantinių dalykų, kuriuos ga- 
lėtume pavadinti linkčiojimu į rusų kultūrą. 
Pats pirmasis Daukanto spaudinys “Abeciela 
Liituwiū—Kalnienū ir Žemaitiū Kalbos? (1842) 
turi įdėtas rusų bažnytinės ir literatūrinės kal- 
bos abėcėles, kaip jis pats sako, “torinti sawiep... 
senoses ir nauioses Godū rodbalses arba lita- 
ras". O, kaip katalikų liturgija yra lotyniška, 
taip rusų — senovinė slaviška. Simano Daukan- 
to “Dainės'" (1846) turėjusios dar keistesnį da- 
lyką. Anot Myk. Biržiškos (kuris čia paduoda 
Ed. Volterio samprotavimą), tos knygelės pra- 
džioje buvusi rusiška “predislovije izdatelia" 
(“leidėjo prakalba'“), kame rusiškai apie Lietu- 
vą su “snošenija į rodstvennija sviazi velikich 
kniazej litovskich s velik. kniaziami russkimi", 
atseit, “Lietuvos didžiųjų kunigaikščių santykia- 
vimai ir giminystės ryšiai su rusų didžiaisias 
kunigaikščiais" (“Liet. Encikl." cit vietoje). Bet 
žmonėse platinamuose egzemplioruose tie pus- 
lapiai buvę išplėšti. Jei faktas teisingas, tai bus 
buvę padaryta didžiausiam Daukanto leidinių 
platintojui Valančiui reikalaujant, o gal ir vi- 
siškai nesiklausus. 


Trečias dalykas, galima sakyti, trečiame 
keistumo laipsnyje yra Daukanto laiškas Teodo- 
rui Narbutui 1848. 3. 15: “... Serbai patraukė 
į savo pusę daug lietuvių, suomių ir Airijos tau- 


tų, nes jų kunigai gėrė kartu karčianiose ir į 
savo tikėjimą vertė, buvo nepuikūs, populiarūs. 
Atbul:i, Rymo bažnyčios kunigai, būdami pui- 
kūs, didūs ir trokšdami valdžios, stūm* nuo sa- 
vęs ir buvo rekenčiami Lietuvoje" (Mūsų Senc- 
vė", cit. viet.). Švelnių švelniausiai kalabnt, tai 
jau linkčiojimas į rusų tikėjimą, būtent, ortodok- 
siją-pravoslaviją. 

Žinoma, Daukanto nusistatymą rusų ir ru- 
siškumo atžvilgiu galima suprasti ir išaiškinti 
to laiko tarpo didžiųjų įvykių fone. 1797 m. pa- 
naikinta kadaise garsi Lietuvos valstybė. Rusai 
viską triuškinančia jėga ilgainiui ją visą užėmė. 
Mūsų rašytojas, nors pats tų įvykių neatsiminė, 
bet juos turėjo jausti ir pergyventi, augdamas 
šeimoje ir eidamas pirmąjį mokslą. Paskui Pran- 
cūzijos Napoleonas su armija, kaip audra, 1812 
m. praužė per Lietuvą, pasiekė Rusijos pačią 
širdį ir taikė meškai už gerklės. Visa Europa, 
bet ypač Lenkija ir Lietuva, užėmė kvapą ir 
laukė Rusijos galo. Bet Rusijos meška atsitie- 
sė ir Napoleonas per tą pačią Lietuvą negarbin- 
gai pabėgo. Rusija užėmė garbingą vietą tarp 
galiūnų, kurie pasiėmė tvarkyti Europos likimą. 
Daukantui, tuomet 19-20 metų jaunuoliui, be- 
baigiančiam vidurinį mokslą, tai, atrodo, pada- 
rė neišdildomą, lemiantį įspūdį. Į jo sąmonę tai 
turėjo ypačiai stipriai įsirėžti, kadangi Rusijos 
imperatorius Aleksandras I patsai važinėjo po 
Lietuvą ir svarbūs politiniai-kariniai nutarimai 
padaryti Žemaitijos pasienyje (Tilžėje) ar net 
pačioje Žemaitijoje (Prūsija atsimetė nuo Na- 
poleono ir susidėjo su Aleksandru Tauragėje, 
kame yra paminklas). Vėlesni įvykiai (Vilniaus 
filaretų nuteisimas ir Peterburgo dekabristų su- 
triuškinimas) Rusijos galybės įspūdžius Daukan- 
to charakteryje dar pagilino. O visą tai susifor- 
mavo į tvirtus rėmus Rygos laikais, kai impe- 
ratoriškoji Rusija 1831-32 metų sukilimą triuš- 
kinte sutriuškino, atseit, laikais, kai Daukantas, 
dirbdamas karo gubernatoriaus būstinėje, rusų 
karinę-administracinę mašiną gavo pažinti iš vi- 
daus. Kai jis iš Peterburgo parvyko į Lietuvą, 
čia buvo jaučiama tam tikras visuomeniškai- 
politinis nervuotumas, o rusai darė kai kurių 
karinių  patvarkymų. (Savaime suprantama, 
Daukantas neįsiliejo į Valančiaus blaivybės są- 
jūdį, tik 1854 m. pas Zavadzkį išspausdino bro- 
šiūrą apie “Sėjamąsias Pašaro Žoles“). Vyras, 
aišku, nedalyvavo nei 1861 m. religiškai-politi- 
nėse demonstracijose su priešrusiška intencija. 
Rusai tuomet paskelbė karo būtį. Simanas Dau- 
kantas prieš mirtį, sakytume, dar kartą pamatė 
savo pirmykščio rusiško įspūdžio tikrumą: ru- 
sai glamžyte suglamžė 1863 m. sukilimą. 

3. 


Paisymas savo naudos 


Antanas Baranauskas laiške “ Aušros" re- 
daktoriui dėl 1-mo jos numerio rašė, kad netie- 
sa, jog Daukantą į lietuvių literatūrą pastūmė- 
jusios “karčiosios skundos lietuvių“, kurie nu- 
stoję “dvasinių vadovų“ ir jis norėjęs suteikti 
jiems “krikščioniško palinksminimo" ir knygų 
apie tikėjimą (laiškas vokiškas, verstas Mikšio, 
paskelbtas “M. Senovėje", I, 1937). Mes mano- 
me, jog tikrai taip negalima sakyti apie “Dar- 
bus Senųjų Lietuvių" ir gal apie Daukanto ki- 
tus istorijos veikalus. Bet Baranausko sprendi- 
mas, atrodo, tinka visoms to rašytojo prakt š- 
koms brošiūroms, 

Liudijimas yra iš paties Daukanto lūpų. 
Ana, jis 1846. 4. 15 rašo Narbutui: “Juk iš tos 
300 rublių algos ... negalima būtų išmisti ir ap- 
sidengti, jei neturėčiau kito darbo per šalį“ 
(“Mūsų Senovė", 4-5, 1922). Tas “kitas darbas", 
aišku, buvo lietuviškų knygelių gaminimas. Juk 
jis, kaip matėme, nepaprastai susirūpinęs, net 
koliodamasis, sekė jų platinimą. Kai kurių, pvz., 
“Abėcėlės išparduota 1,500 egzempliorių (M. 
Biržiška, “Liet. Encikl.“, cit. vietoje). Spėtu- 
mėm, jog tiek ir išspausdinta, nes, atrodo, to- 
kia buvo anų laikų norma, pvz., Valančiaus 
“Žemaičių Vyskupystės' — irgi tiek. Kai plati- 
nimas sunkiai eidavo ar rankraščių greit nebu- 
vo galima išspausdinti, Daukantas skųsdavosi, 
girdi, iš rašymo “nematau... jokios naudos" 
(Narbutui 1845. VI. 10). 


Žinoma, tai nesiderino su jo portretu, kurį 
Daukantas piešdavo viešomis progomis. Sakysi- 
me, savo istorijos veikalų prakalbose. “Pasako- 
jimo etc.“ “pratarmėje" (pagal Amerikos leidi- 
mą) — “... meilė ir gailestis taip garbingos Lie- 
tuvių tautos gondina ir skatina mane vargo pe- 
lę negurti savo rižimuose“. Pagaliau, Papilės 
kapo paminkliniame akmenyje: “Jis par sava 
gyvenima it vargo pelle trusieje vienutinej že- 
majtiszkaj rasziti delej naudos vientautiu''. 


4, 


Susirūpinimas savo vardu po mirties 


Tai jau jaučiama Daukanto, kaip minėjo- 
me, istorijos raštų prakalbose. Užtikus “vargo 
pelę" “Pasakojime" (Kauniškio leid. 1893 m.), 
mums kilo įtarimas, ar tik ne paties rašytojo 
sutvarkymu ji bus patekusi į jo kapo pamink- 
lą. Juk minėtas veikalas yra vienas iš jo pasku- 
tiniųjų. Pasirodo, tai tikras faktas, patvirtintas 
kun. Ign. Vaišvilos, Daukanto nuūmarintojo ir 
jo paminklo statytojo. Jo žodžiai (turbūt, užra- 
šyti M. D. Silvestraičio): “Prieš pat smertį ma- 

nęs prašė, kad jeigu paminklą pastatysiu, būtų 
padėti ant jo žodžiai “vargo pelė“, nesą jis daug 
vargo po svietą" (“Medega S. Daukanto Biogra- 
fijai", Miluko leid., p. 12-13). Bet, sugretinus 
Daukanto motinos paminklo įrašą (o šį jisai su- 
statė, tenp. p. 5) su esančiuoju ant jo paties pa- 
minklo, atrodo, kad ne tik “vargo pelė", bet 
visas įrašas iki datų bus buvęs paties Daukanto 
kūrinys. (Daukantienės kapo įrašą Lenkimuose 
imame iš “Medega etc." p. 125). 
Daukanto motinos paminklo įrašas: 


Czia ilsaj 
Diewuie 
ossnudusi 
Kotrine Odinate 
pirmo 
Stanislowiene Jausziene 
paskuj 
Jurgiene Dau-kontiene 
kori 
gyweno sumiszimuse swieto 
regiejo ir kentiejo 
didius wargus ir TupDesnius 
sawo ūmžiuoie 
metuse 1795. buwo garsioie muszioie 
no Liepoie ligej su wiro ir trimis 
diewerejs. 
Diews ie buwo dawes 
Dekes dokterjs ir du sunu, 
Regiejo sawo waiku-waiku-waikus 
Toredama 90 metu amžiaus sawo 
parsiskyrę so sziuomi swieto m. 1847 
Lankritio Mieneses 9 dienoj ausztat 
nalikusi szeme pasauliej 
bewarastantius dwe doktere ir sunu 
korie raudodamis sawo 
mejlingos ir iszmintingas 
motinos 
minawoneįj ton akmini 
padiejo. 
Jo paties paminklo įrašas: 

Atteivi! miniek sav, jog czionai 
palaidotas Szymonas Davkontas 
pirmas isz taro mokitu viru raszi- 
tojas senoves vejkalū Lietuvos, Že- 
majtijos ir kitū naudingū knigelū 
Jis nar sava gyvenima it vargo pelle 
be palaubos trusieje vienutinej 
žemajtiszkaj rasziti delej naudos 
vientautiu. Gime 1793 m. Snalinio 28 d. 
Mirė 1864 m. Lankrition 24 d. 
Isztark Vieszpatie! duok jam 
atilsi amžina. Palaidois ant. 

Jo kava istejgiau su antraszu 
užristi ta akmina Paniles Kleb. 

. Wajszwilla. 


Šiuodu įrašai, nors skiriasi rašyba ir š ek 
tiek stilium (išaiškinama nebuvimu tvirtai nu- 
statytų kalbos normų ir apie 20 metų tarpu), 
tačiau savo kompozicija ir pagrindinės minties 
išplėtojimu yra labai panašūs ir sudaro atskirą 
kategoriją. Juodu reljefiškai išsiskiria iš to me- 
to paminklinių įrašų. Žiūrėkime į kun. Sim. 
Lopacinskio (padėjusio Daukantą išleisti į moks- 
14) ir botaniko kun. Ambraz. Pabrėžos pamink- 


lus (pirmasis — Truikinų-Aleksandrijos, antra- 
sis — Kretingos kapuose). 
Konegou 


Truikinų Altarista 
Simonou Lapacinskiou 
mirosem 
XXIV d. Groudio MDCCCIV m. 
gimine 
sawo geradieiou 
minawone 
ton akmini 
padeie. 


(Eina vardas, pavardė, priklausymas vi:-u-lijos) 


5 an 
Vizit 79 an. 
Obiit 30 Oct. 1849 


Pakartojame, ką sakėme pradžioje: nors ja- 
me būta dėmių, bet, bendrai imart, Daukanto 
charakteris buvo pozityvus bei teigiamas. Dau- 
kanto įtaka Lietuvos visuomenei, jam gyvam 
esant, buvo nedidelė, bet j: m mirus, žymiai pa- 
didėjo. Nuo “ Aušros" laikų gal iki spaučos at- 
gavimo Daukantas lenktyniavo su Valančium. 
O tarp Amerikos lietuvių, atrodo, šijį net bus 
pralenkęs. Juk visi senesnieji čionykščiai lietu- 
vių veikėjai susiformavo itakoje daukantinšs 


“Istorijos"?, “ Pasakojimo" ir “Būdo", kurių du 
pirmieji iš Rusijos sostinės Peterburgo per Že- 
maitiją pasiekę Ameriką, čia pirmą kartą yra 
išvydę spaudos šviesą. 

ALFONSAS NYKA NILIŪNAS 


MSE LO Y7NSO S Z O0L MES G A T V E (1955) 


Šią naktį visa laiką snigo, 

Ir aš, nubudintas švelnaus kain rankos mėnesienoie kritimo, 
Mąsčiau ramus ant tuščio namo slenksčio, 

Kad tai yra tas ats jaunystės sniegas, 

Familiariškai krintantis ant medžio ir akmens, 

Kurie yra paslaptingiausi elementai; 

Kad tu eini gitarų prieblandoj dėmėta Mėlynos žolės gatve 
Ir sumini no ko'omis ir ji, ir nakti; 

Kad tavo mintys — melancholiškas peisažas 

Su aukščių filigrana metalinio ežero lede, 

Mėnulio vieškeliais ir sodais 

Ir smėlynu Snieguolės karstu spindinčiam sūnaus sapne; 
Kad valieti ranka, ant žemės vasilenkus, sniegą 

Ir pamatai, kad tai yra sušalęs angelas, 

Kad tai yra sušalęs sapnas, 

Kad tai yra sušalęs mūsų džiaugsmas. 


Ir taip galvodamas tapau neištikimas sau: 

Aš neturėjau teisės džiaugtis. Aš taiv galvodamas 
Tapau neištikimas savo gamtai: 

Mano gamta seniai iau mirė ir guli 

Vaizduotės prieblandoj, sunkiam metaforų karste, 
O aš esu kain Holderlinas, einantis 

Atsiminimų mėnesienoje belapių ąžuolų alėja, 
Patyręs, kad šešėlio ašaros yra karčiausios, 

Kad visa, ka matau, ura tik niaurūs hieroglifai 

Ir tylintys inertiškos buvimo benrasmibės šifrai. 


Bet aš sėdėjau vienišas ant slenksčio 

Ir, džiaugsmo animtas, klausiausi tavo nuostabaus buvimo 
Prie metalinio ežero su paukščių 

Šešėliais, slystančiais ledu, 

Su tavo veido, tavo žingsniu šaltu baltumu, 

Kurį aš glosčiau eidamas ir svaigdamas 

Dėmėta Mėlynos žolės gatve. 

B AL SAS 1955) 


Balsas gimsta už manes: medis, pririštas prie knygos, 
Supančiotas anemonas auga ir skleidžiasi 

Su paukščių geltonais šauksmais. Žemė. 

Buvo balsas ir žvilgsnis: dideli būriai ūkių 

Tavo odoje ir plaukuose; Golgota, 

Žydinti vavasario, valaidoto laiko simbolų, alyvomis Golgota. 


Kūnas ir balsas keistai panašūs: 

Balsas nuo pavasario šakų slėny sudrėgsta, 

Ir kūnas vėju ir vabzdžių alsavime tampa gleivėtas; 
Balsas, neišgirstas, laiko tuštumoj prigyja; 

Kūnas, nepaliestas, ra nesuvaldomas riksmas: 
Varapi, nuskende akyse, žmogėdra medis, 

Ranka, kurios negalima a'nlėšti nuo moters krūtų. 


Vidurnaktį mane nrikėlė balsas (neišgirsto šauksmo upė); 
Vidudienį mane nrikėlė kūnas (nepaliesto džiaugsmo upė), 
Ir aš atsiguliau šypscdamzs ant kranto, 

Tarp milijonu kūnu, suneštu srovės. Amžinybės spalvos 
Plaukai ir hiacintai plaukė drėgname slėny, 

Ir viskas buvo Balsas. 


S 792 MN1I LS ELEGIJA (1957 


Degti! Akies membranoj nebeliko nė atošvaistos 

To, kas buvo šventė. Degti! Madeja, Andromacha ir Jokasta 
Buvo mano seserys. Aksominės nrieblandos 

Ir tamsiai žalių šakų barokas lydėjo mūsų pabėgimo džiaugsmą: 
Degti! Kaip ugnys žalioje estradoj! 

Laikas bijojo jūsų krūtų; sustoję nrie vandens mes matėm 
Kaip skęsta triumfalinėse arkose džiaugsmingi kūnai 
Fantastiškais kartaus žlugimo nimbais: Degti! 


Tai buvo jūsų kūnai: išdžiūvę lūpos ir švytančios nuodingai akys 


Nebenorėjo būti užgesintos: Degti! 
Likimas, 
Medeja, Andromacha ir Jokasta, yra mūsų šventės pabaiga. 
Incesta, gedulas ir nusikaltimas yra lygūs, 
Kaip žodžiai, karių skambėjimas nebepasiekia. 


Degti! Tuščiuose sąmonės peisažuos mūsų kūnai guli, 
Sunkūs kain akmenys. Žydinčios mergaitės medis 
Nudžiūvo ir nebemeta šešėlio. Aš norėjau 

Tave paslėpti nuo likimo, mūsų švente, skambinti karčiai. 
Incesta aedulas ir nusikaltimas yra mūsų šventės pabaiga, 
Medeja, Andromacha ir Jokasta, 

Mano seserys. r 

KELETAS PASTABŲ DEL LIBERALIZMO DEFINICIJOS 


L: DAM BRIOŪNAS 


Pasisakius tuo klausimų mūsų filosofams 
bei moralistams, sociologams bei publicistams, 
belieka tarti žodį nebent... filologams. Jų pa- 
sisakymas gali būti pateisintas to fakto, kad pir- 
mesni autoriai nesutarė ne tik mūsų liberalų 
charakteristikos, bet ir paties liberalizmo esmės 
klausimu. Norint gi išsiaiškinti esmę, naudinga 
išsiaiškinti termino vartosenos klausimą. Dėl to 
ir filologo-kalbininko trigrašis gal nebus be nau- 
dos. Tad nuo čia ir pradedam. 


1. Termino vartosena. Kaip žinoma, skiria- 
ma nominalinė ir materialinė termino reikšmė, 
kurios dažnai nepadengia viena kitos. Nomina- 
linė dažniausiai yra plačioji žodžio reikšmė, ma- 
terialinė — siauroji, bet užtat ji yra realinė 
reikšmė, kai tuo tarpu nominalinė reikšmė tėra 
dažniausiai tik potencialinė, galima reikšms. Ke- 
letas pavyzdžių. Mūsų karininkas galėtų reikšti 
(seniau taip ir buvo) kiekvieną kariaujantįjį, t. 
y. karį, bet šiandien jis mūsų tevartojamas tik 
tam tikrai karių rūšiai (aficieriams) vadinti. 
Tautininkas nominaliai reiškia kiekvieną, kuris 
rūpinasi tautos reikalais, bet šiardien paprastai 
jis tevartojamas pavadinti tik tam tikros politi- 
nės grupės žmonėms. Arklys (padarytas iš Žo- 
džio arti) galėtų reikšti kiekvieną ariantį gyvulį, 
betgi žinome, kad jaučiai, nors tam reikalui ir 
buvo plačiai naudojami, arkliais nevadinami. 
Tai rodo, kad termino nominalinė reikšmė ne- 
pasako, kokia yra jo materialinė reikšmė. Ki- 
taip sakant, iš to, ką terminas galėtų reikšti, ne- 
galima pasakyti, ką jis faktiškai tikrovėje reiš- 
kia, nes faktinė, tikrovinė termino reikšmė yra 
sutartinė. Teisingai tad Juozas Girnius sako, 
kad “žodis tėra sutartinis ženklas*? (Aidai, 1956 
Nr. 4, 166). Toliau jis įspėja, ksd “esminė žo- 
džio prasmė negali būti iškreipta", bet nepasa- 
ko, ką jis vadina esmine prasme nei kuriomis 
sąlygomis ji goli būti iškreipta ar yra iškreipia- 
ma. O iškreipiama ji būtent tada, kai žodis pra- 
dedamas vartoti nebe sutartiniu būdu. Gi su- 
tartiniu būdu žodį vartoti reiškia jį vartoti taip, 
kaip dauguma vartoja. Išimtinė vartosena ne- 
paneigia sutartinės, tad ir esminės, žodžio pras- 
mės. Šita taisykle ir teks toliau pasinaudoti šia- 

me rašiny, sprendžiant klausimą, kas liberaliz- 
mo terminą vartoja teisinga, esmine prasme, o 
kas ne. 


2. Kas nėra vadinami liberalais? Liberalas 
(nuo liber — laisvas) nominaliai turėtų reiksti 
kiekvieną žmogų, kuris yra laisvės šalininkas. 
Ta prasme visi lietuviai, išskyrus komunistus, 
būtų liberzlai. Esmėje ir visi katalikai bei pro- 
testantai, visi europiečiai bei amerikiečiai (Le ko- 
munistų) yra laisvės šalininkai, tad irgi galėtų 
būti vadinami liberalais. Bet, kaip žinoma, šito- 
kia plačiausia prasme niekas šio termino nevar- 
toja. Tad tenka liberalo reikšmę siaurinti. Juo- 
zas Girnius minėtame straipsny ją susiaurina 
sakydamas, kad tik tie yra liberalai, kurie tiki 
nelygstamu asmens vertingumu ir santykiuose 
su žmogumi atsisako nuo bet kokios diskrimi- 
nacijos. Kitur jis tai dar labiau sukonkretina 
pareikšdamas, kad “tasai vieningasai liberalizmo 
pagrindas yra moraliniai žmogaus nelygstamos 
vertės, tolerancijos, sąžinės laisvės principai." 
(Aidai, 1957 Nr. 2, 93). Pažiūrėkime, kiek šitoks 
liberalizmo apibūdinimas atitinka tikrovę. Aš 
pvz. negirdėjau, kad patį J. Girnių būtų kas li- 
beralu vadinęs. Negirdėjau, kad liberalais būtų 
kas vadinęs ir jo draugus ateitininkus, nors jie taip 
pat išpažįsta toleranciją bei sąžinės laisvės prin- 
cipus. Tolerancijos bei sąžinės laisvės principus 
šiandien pripažįsta jei ne visi, tai bent daugumas 
katalikų, bet ių taip pat niekas liberalais nevadi- 
na. Tad atrodo, kad tikrovėje nevisi žmonės va- 
dinami liberalais, kurie išpažįsta tolerancijos bei 
sąžinės laisvės principus. Jeigu taip, tai minėtų 
principų kriterijus liberalizmui apibūdinti yra 
per platus. Faktai rodo, kad tik tam tikra dalis 
žmonių, išpažįstančių tolerancijos bei sąžinės 
laisvės principus, faktiškai vadinami liberalais. 

3. Kurie tad žmonės faktiškai vadinami li- 
beralais? Tolerancijos bei sąžinės laisvės princi- 
pai tera liberalizmo etinė pusė. J. Girnius, kal- 
bėdamas apie liberalizmą, prisipažįsta, kad “im- 
damasis principinio pasisakymo liberalizmo klau- 
simu, turiu mintyje augščiau aptartą moralinę 
liberalizmo prasmę“ (Aidai, 1956 Nr. 4). Čia 
betgi kyla klausimas, ar liberalizmo esmš išsi- 


semia minėtais moraliniais principais. Ar libe- 
ralizmas tėra tik etikos dalykas? Ar konkretus 
liberalas tegyvena etika? O kaip su jo metafi- 
zika? Manyčiau, kad iš liberalizmo esmės nega- 
lima išskirti metafizinės pusės, kuri nemažiau 
svarbi kaip etinė pusė. Čia liberalas nuo nelibe- 
beralo skiriasi tiesos pažinimo klausimu. Na- 
tūralu, kad skelbdamas laisvę liberalas išpažįs- 
ta ne tik veikimo (moralinė plotmė), bet ir pa- 
žinimo (idėjinė plotmė) laisvę. Svarbiausia gi 
žmogui tiesos yra egzistencinės tiesos, kaip Die- 
vas, žmogaus gyvenimo tikslas ir pan. Libera- 
las, būdamas laisvės šalininkas, pripažįsta kiek- 
vienam teisę pačiam susirasti atsakymą į šiuos 
klausimus. Bet kadangi kiekvienas asmuo lais- 
vam, t. y. individualiam, šių klausimų sprendi- 
mui teturi vieną priemonę — savo protą, tad 
liberalas yra racionalistas ir tuo jis skiriasi nuo 
tų, kurie proto nelaiko vienintele tiesos pažini- 
mo priemone, t. y. tų, kurie pripažįsta vad. ap- 
reikštąsias religines tiesas. Tos rūšies žmonės 
priima religines tiesas tikėjimu, nors protu jos 
ir neišaiškinamos. Kadangi religinės tiesos, kar- 
tą priimtos, “verčia" žmogų su jomis derinti vi- 
sas kitas idėjas ir patį savo gyvenimą, tai toks 
žmogus tam tikra prasme nėra laisvas. Ir dėl to 
tos rūšies žmonės liberalais nevadinami, nors 
etiniu atžvilgiu jie ir pripažįsta tolerancijos 
bei sąžinės laisvės principus. Priimdami apreikš- 
tąsias religines tiesas savo pasaulėžiūros pa- 
grindu, tos rūšies žmonės yra teocentrinės pa- 
sauležiūros adeptai. Tuo tarpu liberalai, būda- 
mi, kaip minėta, racionalistai, yra antprocenti- 
nės pasaulėžiūros žmonės. Kad liberalas yra 
racionalistas, netenka stebėtis, nes laisvė ir pro- 
tas yra labai glaudžiai susiję, yra, anot Maritai- 
no, du to paties dalyko aspektai. Kas teigia lais- 
vę, tas turi teigti ir protą. 


Kai kam kils klausimas, ar toks liberalizmo 
aptarimas yra teisingas. Atsakant į šį klausimą, 
reikia prisiminti tai, kas šio rašinio pradžioje 
pasakyta apie terminų reikšmę bei vartoseną. 
Terminas, kai minėta, yra sutartinis dalykas. Ir 
man rodos, kad liberalizmo terminas sutartinai 
raštuose bei gyvenimo praktikoj vartojamas 
kaip tiktai ta prasme, kaip mano augščiau jis 
buvo aptartas. Šitaip jį vartoja ne tik katalikų 
rašytojai (St. Yla, A. Maceina, Maritainas, kata- 
likų enciklopedijos, popiežių enciklikos), bet ir 
bent kai kurie protestantai, kaip Reinhold Nie- 
buhr ir kt. Šita prasme jis vartojamas ir mūsų 
lietuvių liberalų. Turiu galvoj ne tik B. Railą, 
J. Pronskų, plačiai apie liberalizmą rašiusi Nau- 
jienose, J. Liudžių, V. Kavolį, bet ir studentų 
Santaros orgenizaciją (plg. Trečioji metinė San- 
taros knyga — Mintys ir darbai 1955-57). Jeigu 


šitaip, jei liberalizmo terminas daugumos varto- 
jamas ta prasme, kaip augščiau pažymėta, tai 
tokia ir yra jo realinė arba, kaip J. G. sako, “prin- 
cipinė", "pagrindinė" prasmė. Vartoti liberaliz- 
mo terminą kitokia prasme reiškia kalbėti ne 
apie realiai egzistuojantį liberalizmą, o apie pa- 
geidaujamąjį, ne apie tokį, koks jis yra, o apie 
toki, koks jis kieno nuomone turėtų būti. 

J. G. savo straipsny skiria du dalykus: “pa- 
grindinę liberalizmo prasmę“ ir “specifinę libe- 
ralizmo interpretaciją". Turiu pažymėti, jog fak- 
tai verčia sakyti, kad ta jo vad. specifinė libe- 
ralizmo interpretacija, jo paties siejama su re- 
liatyvizmu bei laicizmu (vietoj to aš vartoju 
bendresnį racionalizmo terminą), iš tikrųjų yra 
pagrindinė liberalizmo prasmė, nes ji yra reali- 
nė prasmė, tikrove paremta interpretacija. Gi 
tai, ką J. G. vadina pagrindine liberalizmo pras- 
me, tikroviškai žiūrint yra J. G. specifinė inter- 
pretacija, nes tikrovėje ji sudaro bendros taisyk- 
lės išimtį. Jeigu kas manytų, kad aš apsirinku, 
jis turėtų pateikti faktų, parodančių, kad tikro- 
vėje liberalizmo terminas daugumos vartojamas 
kita prasme. 


4. Kas skiria liberalus vienus nuo kitų? 
Laisvė, kurios nevaržo metafizinės tiesos, nesu- 
prantamos individualiam protui, yra, mano nuo- 
mone, pati bendriausioji liberalizmo savybė. Tai 
yra vad. idėjinis liberalizmas. Yra visai supran- 
tamas dalykas, kad bendra idėjinė plotmė ne- 
verčia žmones būti visiškai vienodo nusistatymo 
ir praktinėj srity. Pvz. katalikai ir protestantai, 
pripažindami apreikštąsias religines tiesas, daug 
kuo praktiškai skiriasi. Net ir patys katalikai, 
pripažindami nelygstamą asmens vertę, toleran- 
cijos bei sąžinės laisvės principus, valstybinės 
santvarkos klausimais gali gerokai skirti ir prak- 
tiškai skiriasi. Juk yra katalikų ir demokratų, 
ir mMonarchistų, ir net stipraus autoritetinio re- 
žimo šalininkų, pvz. Ispanijoj. Nenuostabu, kad 
ir liberalų esama visokio nusistatymo praktinės 
veiklos atžvilgiu. Liberalas gali būti gryno krau- 
jo demokratas, jis gali būt didesnio ar mažesnio 
ūkinio liberalizmo šalininkas, gali būti ir socia- 
lizmo simpatikas ar net palinkęs į stiprų autori- 
tetinį režimą. Tai yra visai suprantamas daly- 
kas, nes žmogaus sąmonės negali užpildyti vie- 
na kokia nors bendro pobūdžio idėja, pvz. laisvė, 
o juo labiau praktiniame gyvenime žmogus ne- 
gali gyventi vien ta idėja. Ji turi reikštis kon- 
krečiom formom, kurios net ir negali neįvairuo- 
ti. Vienas tačiau dalykas liberalams yra ben- 
dras — tai jų laisvės samprata, kuri juos ir ap- 
jungia po vienu stogu. 

Bet ir ne tiktai praktinės veiklos atžvilg'u, 
t. y. ne tik politinėje bei ūkinėje srityje, skiria- 

si liberalai vieni nuo kitų. Jie gali skirtis ir 
praktiškai skiriasi konkrečiomis pasaulėžiūromis, 
kurios remiasi bendruoju liberalizmo pagrindu. 
Sutinku, kad liberalizmas nėra “pilna pasaulė- 
žiūra", kaip teigia Br. Raila. Galima sutikti su 
J. G., kad liberalizmas tėra forma, ir su V. Ka- 
voliu, kad jis tėra metodas, rėmai. Reikia betgi 
pažymėti, kad idėjinėj srity nėra “grynų" for- 
mų ir grynų metodų, kad kiekvienos idėjos pa- 
grinde glūdi tam tikras turinys, tam tikras, kad 
ir labai bendras, pasaulėžiūrinis nusistatymas. 
Ir pats J. G. liberalizmą vadina “moraliniu nu- 
sistatymu", o nelygstamos asmens vertės, tole- 

rancijos bei sąžinės laisvės principus — idėji- 
niais principais. Tačiau vien šiuo bendruoju nu- 
sistatymu, nors jis ir yra pasaulėžiūrinio pobū- 
džio, praktiškai, kaip minėta, niekas pasitenkinti 
negali. Jis užpildomas konkretesnių turiniu net 
ir idėjinėj srity. Ir tik šio konkretaus turinio 
atžvilgiu tas bendras pasaulėžiūrinis nusistaty- 
raos g:li būti vadinamas formos vardų. Vis džl- 
to tarp tos “formos"' ir konkretaus turinio esama 
gana glaudaus ryšio — bendrasis nusistatymas 
sudaro pagrindą konkretesnei pasaulėžiūrai. 
Suprantama, jog toji liberalizmo forma — 
bendras nusistatymas, kad protas tėra vienirte- 


lė tiesos pažinimo priemonė, negali būti užpil- 
dyta pvz. katalikiškos pasaulėžiūros turiniu. 
Užtat ji gali būti užpildyta deizmu, panteizmu, 
ateizmu, materializmu, pozityvizmu ar pan. 
konkrečiom pasaulėžiūrom. Iš to seka, kad tik- 
rovėje nėra gryno liberalo, nes kiekvienas kon- 
kretus liberalas visada bus liberalas-deistas, li- 
beralas-ateistas, liberalas-materialistas ir pan. 
Liberalo, kuris tenkintųsi laisvos minties šūkiu, 
liberalizmo formos nepripildymas turiniu, tikro- 
vėje nėra. Kaip matom, konkretūs liberalai yra 
gana įvairūs savo konkrečiomis pasaulšžiūromis, 
bet visų jų bendrasis nusistatymas, toji bendroji 
forma, toji genus proxima yra idėjinis liberaliz- 
mas, o toji diferencia specifica — tos konkrečios 
pasaulėžiūros. Štai dėl ko jieškoma kelių mūsų 
liberalus demokratus ir liberalus buvusius au- 
toritetinio režimo šalininkus apjungti į vieną or- 
ganizaciją, kaip jų vaikai telpa vienoj Santaros 
organizacijoj. Jie suvokia, kad jų bendra-is idė- 
jinis pasaulšžiūrinis pagrindas yra tas pats. 

Iš to. kas pasakyta, matyti, kad tas bendra- 
sis liberalizmo pagrindas yra demarkacijos li- 
niia, skiriarti dvi vieną kitą išskiriančias pa- 
saulėžiūras. Vienoj pusėj yra tie, kurių pasau- 
ležiūra grindžiama ne tik filosofija, bet ir re- 
lisija, — kitoj pusėj, kurių pasaulėžiūra grin- 
džiama vien tik filosofija (protu). Iš augščiau 
minėtų konkrečių liberalizmo pasireiškimų deis- 
tai (Locke, Jeffersonas, Rousseau) yra arčiausia 
krikščionybės, nes jie pripažista Dievą (kiek 'is 
suvokiamas protu) ir natūralinę religiją. Vis 
dėlto vargu juos galima vadinti tikrais krikščio- 
nimis, nes toks pvz. Jeffersonas, Locke'o gerbė- 
jas, paiuokė Trejybės ir kitas krikščionybės tie- 
sas. Todėl idėjiniu atžvilgiu vargu galima kal- 
bėti apie krikščioniškąjį liberalizmą. J. Prons- 
kus tiesiog ir sako: “neimanoma yra suderinti 
Romos Katalikų Bažnyčios su liberalizmo filo- 
sofija". Tuo tarpu kiti liberalizmo pasireiškimai 
tikrovėje įvairuoja ruo abejingumo iki atkak- 
lios kovos prieš bet kokią religiją. Kodėl iš ben- 
dro idėjinio liberalizmo pagrindo vienur išsivys- 
to konkretus liberalizmas, palankus religijai ar 
krikščionybei (anglosaksiškasis), kitur nepalan- 
kus (europinis), priklauso nuo istorinių, sociali- 
nių bei kitokių aplinkybių, kurių aiškinimas išei- 
na iš šio rašinio rėmų.!) 


1) Nesusipratimams išvengti reikia pažymėti, kad kas- 
A'eninčie kalboje, ypač Amerikoje, liberalo žodis varto- 
jamas dar pažymėti pažangumui, nuo esamos padėties 
nutolimui. Tik šia prasme galima kalbėti ir apie kata- 
likus liberalus. Pvz. katalikai demokratai monarchistų 
atžvil=iu bus liberalai; arba pedagogikoj tėvai, kurie savo 
vaikams leidžia šokti iki 1-0s nakties, bus liberalai at- 
žvilgiu tų, kurie leidžia šokti tik iki 11-os. Visame šiame 
rašinv kabama ne apie šitokį, bet apie principinį—idėjinį 
liberalizmą.. Ė 


5. Liberalų ir neliberalų bendroji plotmė. 
Kiek tai liečia moralinę sritį, galima sutikti su 
J. G., kad liberalai pripažįsta tolerancijos bei są- 
žinės laisvės principus, nors praktiško tų prin- 
cipų taikymo atžvilgiu jie irgi gerokai vieni nuo 
kitų skirsis. Panašiai skiriasi ir krikščionys ar 
katalikai savo tarpe, kurie principe taip pat pri- 
pažista tolerancijos bei sąžinės laisvės dėsnį. 
Abiejose grupėse yra didesnės ir mažesnės lais- 
vės šalininkų. Pirmesniuosius paprastai vadina- 
me demokratais, antruosius kitokiais vardais. 
Demokratai šiandien yra dominuojanti civilizuo- 
to pasaulio dalis, kuri praktiškai pasisako už 
plačiausias laisvės ribas politinėje kei kultūri- 
nėje srityie. Ir čia šitoje moralinėje-praktinčie 
srityje daugelio liberalų ir daugelio neliberalų 
(krikščionių ar kitokios religinės pasaulėžiūros 
žmonių) nusistatymas sutampa. Abiejų grupių 
žmonės sutaria dėl praktiškų principų. kuriuos 
Maritainas vadina demokratijos chartos princi- 
vais ir kuriais pagrįsta Jungtinių Tautų žmogaus 
teisių deklaracija, priimta kone viso pasaulio 
tautų — tiek religinės, tiek ir liberalinės posau- 
ležiūros atstovų. Čia vėl matome, kaip netikslu 
būtų sakyti. kad Žmogaus teisių deklaraciją pa- 
sirašė tik liberolai... Dalis idėjinių liberelų, 
kaip ir dalis neliberalų, nėra demokratai. Jie 
gali būti daugiau ar mažiau griežto autoriteti- 
nio ar net totalistinio režimo šalininkai Tokių 
pavyzdžių turėiome pas save, jų yra ir kitur. 

Apie tos rūšies liberalus, pagimdžiusius bol- 
ševizmą, kadaise kaip tiktai ir buvo kalbama 
polemikoje Ramono “ Kryžių" pasirodymo proga. 
Tą polemiką J. G. prisimena ir šiandien, bet, de- 
ia. darydamas netikslius priekaištus liberalizmo 
kritikams, kad jie esą bet kokį liberalizmą v2=- 
Aine bolševizmo gimdytoju. Kad syvenimiškų 
liberalų esama visokių, pripažįsta ir pats J. Gir- 
nius sakydamas, kad “tam tikri sluogsni>i tų. 
kuriu liberalizmas tebuvo minties tuštuma, dau- 
selvie kraštų pasidarė bolševizmo talkininkai“ 
(Aidai 1956. Nr. 4, 163). Ši sakinį pavildyčiau ta 
prasme, kad tiksliau būtų kalbėti re apie “tam 
tikrų sluogsnių minties tuštumą"', bet apie jų min- 
ties pilnumą, nes ateistiškai materialictinis libe- 
ralizmas nėra jau tokia “minties tuštuma". O 
iuk iš tokių liberalų kaip tik ir atsiranda bolše- 
vizmo talkininkų. Jeigu tad pats J. G. d-ro Čis- 
tinkcija tarp gero ir necero liberalizmo, tiks- 
liau. tarp gerų ir negerų liberalų. mon nesupran- 
toma. kaip jis galėjo nepastebėti, k-d ir kiti tai 
daro. 

6. Pabaigoje noriu pažymėti. kad nesutikda- 
mas su J. G. dėl liberalizmo definicijos, labai 
teisiam>i vertinu jo straipsnius Tib-r-'i7mo 
klausimu kaip pastangą mūsų ideo'oginius gin- 
čus sukultūrinti. Čia jis teisingai sako, kad jau 

seniai metas išimti iš apyvartos tokius argumen- 
tus, kaip “be galo netolerantingas klerikalizmas 
(=—katalikai) kvepiąs visais totalistinės ir dikta- 
tūrinės nuotaikos požymiais" ar tokio publicisti- 
nio stiliaus, mažiausia dviprasmiškus posakius, 
kaip kad “mūsų liberalai eina prieš pro:ą, pri- 
gimtinę moralę“ ir pan. St. Ylos nucharakteri- 
zuoti liberalai iš tikrųjų atrodo kaip kokie išsi- 
gimėliai. Man gi atrodo, kad mūsų liberalai 
nėra nei geresni, nei blogesni, negu kitų kraštų 
liberalai, kaip lygiai ir mūsų katalikai apskritai 
nėra nei geresni, nei blogesni už kitų kraštų ka- 
talikus. Todėl vargu yra tikslu kalbėti, kad 
mūsų liberalai eina prieš protą (jie jį, kaip ma- 
tėm, per daug vertina), prigimtinę moralę ir 


pan. Jungtinių Tautų žmogaus teisių deklaraci- 
ją yra pasirašę visokio nusistatymo žmonės — 
liberalai ir neliberalai. Manau, kad ją pasirašy- 
tų ir mūsų liberalai. Toji deklaracija kaip tiktai 
ir remiasi ir protu, ir prigimtine morale bei ta 
St. Ylos vadinamąja “visuotine plotme" arba, 
Maritaino žodžiais tariant, bendraisiais Žmogiš- 
kais principais. Taigi yra bendra plotmė, kurią 
pripažįsta tiek liberalai tiek katalikai, tiek ir ki- 
tokių pažiūrų žmonės. Jeigu St. Yla “visuotine 
plotme“" laiko krikščionybės ar katalikybės plot- 
mę, tai, žinoma, liberalai joje nesutelpa, bet to- 
kiu atveju argi verta tiek daug įrodinėti, kad l!- 
beralai yra liberalai, ir bartis, kodėl jie negrįžta 
katalikybėn? 


PORA ATSAKYMO PASTABŲ 


JUOZAS GIRNIUS 


L. Dambriūnas savuoju kalbininko žvilgiu 
randa mane be pagrindo kvestionavus liberaliz- 
mo tapatinimą su antireligine tendencija, nes tai 
esanti daugumos liberalizmo samprata, tuo pa- 
čiu išreiškianti ir esminę šio žodžio prasmę. Aiš- 
kios ir nuoseklios minties L. Dambriūno pasisaky- 
mas yra vaisingas pagrindas dalykinei (ne tik 
formalinei) polemikai. Tačiau šiame žurnale li- 
beralizmo klausimui buvo skirta jau tiek vietos, 
kad tenka apsiriboti pora pastabų. 


Kad nominalinė ir realinė termino reikšmės 
dažnai nepadengia viena kitos, aiškus dalykas. 
Nesu teigęs, kad liberalizmas tebūtų tik apskri- 
tai laisvės vertinimas pagal savo nominalinę 
reikšmę. Tačiau klausimo, kokia yra realinė li- 
beralizmo termino reikšmė, nelaikau tokiu pat 
paprastu, kaip L. Dambriūno duotieji arklio ir 
tautininko ar karininko pavyzdžiai. Šie pavyz- 
džiai liečia tokius vienareikšmius žodžius, kur 
iš tiesų yra aišku, ką “dauguma" yra sutarusi. 
Tačiau kitas reikalas yra tie atvejai, kur klau- 
simas eina nebe apie tokias konkretybes kaip 
arklį, o apie žodžius, ženklinančius tokius idėji- 
nius sąjūdžius, kurie per ištisus amžius plėtoda- 
miesi yra suskilę įvairiomis prasmėmis. Šiais 
atvejais “dauguma"' nebėra toks savaime aiškus 
sutartinės vartosenos kriterijus, kaip arklio at- 
veju. Dar daugiau: tokiais atvejais apskritai 
“daugumos" kriterijus iš dalies netenka savo 
vertės, nes vietoje vienos prasmės tenka suvokti 
visą galimą prasmių įvairavimą. 

Gavęs L. Dambriūno straipsnį, peržvelgiau 
ištisą eilę enciklopedijų pasižiūrėti, kaip jos ap- 
taria liberalizmą. Radau, kad kiekviena jų ga- 
na skirtingai apibrėžia liberalizmą, nors visos 
drauge nurodo šio žodžio daugiaprasmiškumą. 
Prancūzų filosofų draugijos posėdžiuose aptarta- 
sai Vocabulaire technigue et critigue de la phi- 
losophie (penktoji laida 1947 m.), išvardinęs 
įvairias liberalizmo termino prasmes, tiesiog pa- 
stebi, kad “iš ankstesnių distinkcijų matyti, kaip 
šis terminas yra daugiaprasmiškas. Atsitiktinis 
šio žodžio šiandien vartojimas partijoms ar poli- 
tinėms tendencijoms dar labiau padidina sąmy- 
šį". Nebuvau to nežinojęs nė tada, kai pirmą 
kartą €emiausi pasisakyti liberalizmo klausimu 
(Aidai, 1956, 4 nr.). Tik užuot ėmęsis apžvelgti 
visas liberalizmo termino prasmes, apsiribojau 
moraline jo prasme, laikydamas ją taip pat pa- 
čia esmine, kaip ir istoriškai pirmine. Nesusi- 
pratimui išvengti įsakmiai perspėjau, kad “kas- 
dieninėje kalboje dažnai liberalizmo žodis var- 
tojamas Žymiai siauresne prasme, semiančia sa- 
vo turinį ne iš humanistinės žmogaus sampratos 
apskritai, o iš tų partijų, kurios tradiciškai žino- 
mos liberalų vardu“ (nuo 1810 m. susiorganiza- 
vusios ispanų partijos, pasivadinusios liberales). 

L. Dambriūnui atrodo, kad neturiu pagrindo 
moralinę liberalizmo prasmę laikyti esmine, nes 
dauguma liberalizmą sieja tik su antireliginėmis 
tendencijomis ir su laicistine valstybės sampra- 
ta. Iš savo pusės atsakau: neturėčiau teisės lai- 


kyti liberalizmo esmine prasme jo moralinį pa- 
grindą — toleranciją, jei šio pagrindo būtų jau 
išsižadėta. Iš tikrųjų, priešingai, tolerancijos 
vertybė ne tik nėra išsižadėta, bet ji yra jau be- 
veik visuotinai praregėta (kitas klausimas, kad 
moralinių vertybių atveju nepakanka jas tik 
"regėti", bet reikia jas ir vykdyti). Toleranci- 
ja yra esminis liberalizmo branduolys, nes ne 
kuo kitu liberalizmas iškilo, kaip praregėjimu, 
kad nėra laisvės bė sąžinės laisvės ir kad nėra 
sąžinės laisvės be tolerancijos ne tik tarpusavio 
santykiuose, bet ir viešajame gyvenime. Šian- 
dien tai atrodo jau “savaime suprantama“, ir 
visi galime sutikti su katalikiškosios Herderio 
enciklopedijos žodžiais, kuriais ji baigia libera- 
lizmo aptarimą: “skirtingų dvasinių ir politinių 
jėgų sanbėgoje, visiems bendrai saugojant libe- 
ralumą, slypi vienintelė galimybė gyventi euro- 
pietinės istorijos dvasioje". Po totalizmo žlug- 
ties šiandien beveik visi laikome savo gyveni- 
mo pagrindais sąžinės laisvę ir toleranciją, nors, 
tiesa, ne visi vadinamės liberalais. Niekas ne- 
siima teisti, kad Jungtinių Tautų žmogaus tei- 
sių deklaraciją būtų pasirašę tik liberalai. Bet 
kad tai, ką liberalizmas praregėjo vertybių p3- 
saulyje, tapo visų bendru turtu, nėra pagrindas 
liberalizmą atsieti nuo to, kas davė jam sielą, 
ir nebelaikyti jo esme, kas buvo ir yra jo mo- 
ralinis pagrindas. 


Tiesa, kaip L. Dambriūnas akcentuoja, kad 
tolerancijos ir laisvės nepakanka žmogui gyven- 
ti, kad žmogus privalo savo gyvenimui tam tik- 
ros pasaulėžiūros. Čia visai su juo sutinku, tik 
manau, kad liberalizmas nėra susijęs su viena 
kuria aprėžta pasaulėžiūra pačiu tuo, kad ir tos 
moralinės vertybės, kuriomis jis remiasi, nėra 
sąlygotos viena kuria specialia pasaulėžiūra. 
Jei būtų kitaip, nei tolerancija, nei sąžinės lais- 
vė nebūtų galėjusios tapti visų bendrų turtu. 

Kad liberalizmo iškilimas istoriškai ėjo 
drauge su apreikštajai religijai priešišku racio- 
nalizmu, tai tiesa. Bet yra klausimas, ar šis 
ryšis buvo esminis ar tik faktinis, t. y. ar jis 
plaukė iš pačios tolerancijos esmės ar ne. Ne- 
laikau šio ryšio esminiu, nes tolerancija impli- 
kuoja ne laisve nuo tikėjimo, o tik įsitikinimų 
laisvę, konkrečiau tariant, įžvalgą, kad įsitiki- 
nimas kaip toks dar nėra nusikaltimas. Pačios 
tolerancijos atžvilgiu jos siejimas su religijos 
paneigimu nėra esmiškai būtinas. Šita prasme 
jį pavadinau ne pačia liberalizmo esme, o tik 
“specifine interpretacija", turėdamas mintyje 
ne daugumos klausimą, būtent kiek yra besilai- 
kančiųjų, šios interpretacijos, o greičiau kelda- 
mas klausimą, kiek ši interpretacija turi loginio 
pagrindo save tapatinti su pačiomis tolerancijos 


A. TAMOšAITIENEĖ 


JSRATĖ IR KASTYTIS 


(kilimas) 


ir sąžinės laisvės vertyybėmis. Tolerancijos pa- 
grindu laikau žmogaus nelygstamumo principą, 
bendrą liberalizmui su krikščionybe, o ne pa- 
prastą laisvę nuo tikėjimo ar nuo Bažnyčios. 
Distinkcija tarp tolerancijos principinio prare- 
gėjimo ir jos grindimo racionalizmu yra esmi- 
nė liberalizmui suprasti ir jam vertinti. 

Kada aš akcentavau, kad liberalizmas nera 
esmiškai susijęs su jokia atskira pasaulėžiūra, 
L. Dambriūnas randa mane pamiršusį liberaliz- 
mo “metafizinę pusę“ ir tokia puse iškelia ra- 
cionalizmą (antgamtinio apreiškimo paneigimo 
prasme). Apgailestauju negalįs čia L. Dambriū- 
nui tiesos pripažinti. Pirma, jei liberalizmas iš 
tiesų savyje slėptų ir “metafizinę pusę“, tai jis 
būtų ir savita filosofinė sistema, turinti savo 
vietą filosofijos istorijos vadovėliuose. Juos pa- 
vartęs, L. Dambriūnas turės tačiau nustebti ne- 
radęs liberalizmo šalia kitų metafizinių sistemų. 
Taip yra paprasčiausiai dėl to, kad atskiros libe- 
ralinės metafizikos ir nėra. Gi kada L. Dambriū- 
nas liberalizmo krypčių bendru metafiziaiu var- 
dikliu randa racionalizmą ir toliau imasi libe- 
ralizmą šiuo vardikliu atriboti nuo krikščiony- 
bės, tai iš tiesų jis kalba jau nebe apie patį li- 
beralizmą, o apie racionalizmą. Visur jis čia 
teisingai samvrotauja tik tiek, kad tai 
visa nebeliečia paties liberalizmo kaip tokio. 
Antra, pati liberalizmo istorija liudija, kad tuo 
turiniu, kuriuo jis buvo pripildomas, buvo ivai- 
rios pasaulėžiūros, ir būtent ne tik racionalis*i- 
ne prasme religijai priešingos. Be skirtingų in- 
diferentinių ar religijai tiesiog priešiškų kryp- 
čių, protestantizme sutinkame ir krikščioniško- 
jo liberalizmo krypti. Taigi, nėra teisės libera- 
lizmą besąlygiškai tapatinti su religiniu indife- 
rentizmu, apibendrinti jį antropocentrine pasau- 
lėžiūra ir priešpastatyti “religinę ir liberalinę 
pasaulėžiūrą", kaip daro L. Dambriūnas, “dau- 
gumos" vardan faktiškai išskyręs tas liberaliz- 
mo kryptis, kurios savęs nesieja nei su antropo- 
centrizmu, nei apskritai su religiniu indiferen- 
tizmu. 

Kas išskiria liberalus iš kitų, jei nesivadi- 
name liberalais visi kiti, kurie taip pat išpažįsta- 
me tolerancijos ir sąžinės laisvės principus? L. 
Dambriūnas visų liberalizmo krypčių vardikliu 
randa racionalizmą, kuris esąs bendresnis už 
mano keltas reliatyvizmo ir laicizmo tendenci- 
jas, būdingas daugeliui tų, kurie sau vadinti ren- 
kasi liberalų žodį. Tačiau klausimas nėra toks 
paprastas. Pirma, racionalizmas turi taip pat 
daug reikšmių, o ne tik tą vieną, kuria ši žodį 
vartoja L. Dambriūnas. Antra, racionalizmas L. 
Dambriūno vartojama reikšme nėra bendresnis 
už reliatyvizmą ar laicizmą, o tik kitos plotmės 
terminas. Man atrodo, kad jis netinka šiuo at- 
veju: jei istoriškai liberalizmo iškilimas ir ėjo 
drauge su racionalizmo iškilimu, tarp jų nėra 
esminio ryšio. Iš vienos pusės, ne visi raciona- 
listai drauge buvo ir liberalai, iš antros pusės, 
daugelis liberalų dabar remiasi nebe senuoju ra- 
cionalizmu, o jam gana priešingu egzistencia- 
lizmu. Būtų galima liberalizmo “metafizine pu- 

se racionalizmą laikyti tik tuo atveju, jei libe- 
ralizmo esmė visų pirma būtų santykyje su re- 
ligija, t. y. jei liberalizmas visų pirma būtų po- 
zicija religijos atžvilgiu. L. Dambriūnas iš tie- 
sų imasi liberalizmą apibrėžti kaip santykį su 
religija, ir būtent kaip indiferentišką ar priešiš- 
ką nusistatymą religijos atžvilgiu. Man tačiau 
rodos (čia ir yra esminis skirtumas tarp L. 
Dambriūno ir manęs), kad liberalizmas visų pir- 
ma ir esmiškai remiasi moraliniu pagrindu — 
santykiu su žmogumi, nes sąžinės laisvė ir tole- 
rancija esmiškai yra santykio su Žmogumi, 0 ne 
santykio su Dievu kategorijos. Neatsitiktinai, 
ne “užsimiršęs"', nejieškojau liberalizmo “'meta- 
fizinės pusės“, o todėl, kad liberalizmo esme 
laikau jo moralinį pagrindą. Be abejo, šis mora- 
linis pagrindas implikuoja tam tikrą nusistaty- 
ma ir i tiesą. Kas teigia sąžinės laisvę, tas sa- 
vaime išpažista tiesą nesant iš šalies primetamą, 
o tik asmeniškai pasiekiamą. Beakcentuojant ke- 
lio i tiesą asmeniškumą, yra pavojaus nueiti ligi 
kraštutinio individualizmo, kuris prievarta laiko 
ir pati religini apreiškimą bei jo saugotoją Baž- 
nvčią. Panašiai ir su tolerancija. Kas išpažįsta 
toleranciją, tas pagarbiai sutinka ir priešinsus 
nusistatymus. Beakcentuojant pagarbą įsitikini- 
mams, gali būti nueinama ir ligi to reliatyviz- 
mo, kuris įsitikinimų vardan paneigia apskritai 
tiesos objektyvumą. Čia yra pagrindas, kodėl 
katalikų visuomeninė doktrina, nors ir išaugusi 
dialoge su moderniąja demokratija, nesisavina 
liberalizmo vardo išvengti tos neapspręstybės, 
kuri yra susijusi su daugeliui liberalų savu kraš- 
tutiniu individualizmu ar reliatyvizmu, kurie 
abu yra nesutaikomi su Bažnyčios mokslu ir kaip 
toki pasmerkti (vartojant populiariąja prasme 
liberalizmo terminą). 


Kad pas mus liberalizmo žodis “daugumai" 
yra virtęs “demarkacijos linija" tarp krikšč'o- 
nybės ir religinio indiferentizmo, žinau ir eš. 
Tik dėl to ir ėmiausi liberalizmo klausimu pa- 
sisakyti, kad šią “daugumos" nuomonę kritiškai 
pervertinčiau. Kiek šiuo atveju yra pavojinga 
pasitikėti “dauguma", aiškiai liudija paties L. 
Dambriūno, stipraus logiko, suvedžiojimas, be- 
jieškant “metafizinės pusės", pamiršti politinę 
liberalizmo prasmę ir “dalį" liberalų rasti esan- 
Čiais net totalizmo šalininkais. Čia tai jau ne- 
lemtas sąvokų supainiojimas, galimas suprasti 
tik iš liberalizmo ankstesnio (apriorinio) sutap- 
dymo su indiferentizmu. Kaip akcentavome, to- 
lerancija ir sąžinės laisvės nėra esmiškai susie- 
tos su specialia metafizine pasaulėžiūra (nors ir 
gaudamos skirtingą prasmę iš skirtingų pasau- 
ležiūrų). Tačiau tolerancija ir sąžinės laisvė, 
nors visų pirma būdamos moraliniais principais, 


yra esmiškai susijusios su demokratine valsty- 
bės samprata. Nieko nereikš L. Dambriūno ar 
mano esminė tolerancija, jei sąžinės laisvė ne- 
bus paversta viešojo gyvenimo pagrindu, jei 
valstybė neatsisakys savęs laikyti sąžinių vieš- 
pate. Neatsitiktinai John Locke savo garsiaja- 
me laiške apie toleranciją, istoriškai pagrindi- 
niame liberalizmo dokumente, visiškai nedėsto 
savo metafizinių ar religinių pažiūrų, bet už'at 
ištisai akcentuoja pagrindinį moderniosios de- 
mokratijos principą, kad valstybė neturi teisės 
dabar yra ir katalikų krikščioniškosios demo- 
kratijos priimtas pagrindas. Nieku būdu jo nė- 
rą išsižadėję ir liberalai. Liberalas, kuriam L. 
Dambriūnas leidžia būti “net totalistinio reži- 
mo šalininku“, yra tikras savyje prieštaravimas. 
Nekritiška “daugumos"' kalba kartais pakenčia ir 
tokius savyje prieštaravimus, viena etikete ne 
tik skirtingus, bet ir tiesiog priešingus dalykus 
žymėdama. Kaip tik dėl to yra atvejų, kur buū- 
tina nebe aklai pasitiketi dauguma, o jos “s2- 
vaime suprantamybes“ pastatyti klausimo ženk- 
lan. Ne be reikalo Platonas savo kalbos filoso- 
fijai skirtame Sofisto dialoge vieno dalyvių lū- 
pomis buvo prisipažinęs: “be abejo, jūs seniai 
jau žinote, ką manote vartodami žodį “esąs", 
mes gi, nors taip pat anksčiau tikėjome tai su- 
prantą, dabar atsidūrėme prieš keblų klausimą". 

Liberalizmo klausimas yra aktualus: mūsų 
gyvenimo vidinė įtampa visų pirma vyksta tarp 
krikščionybės ir to, ką vadiname “liberalizmu". 


Kad ši įtampa neliktų tik bergždžias “frontuose 
apsikasimas", neturi būti pasitenkinzma tik eti- 
ketiniu “demarkacijos linijos“ nusmaigstymų, 
bet turi būti einama nuo etikečių į pačius klau- 
simus.  Neišmanau daug politikos, gal joje ir 
patogu partinę kovą rikiuoti pagal kartą kadai- 
se susidariusią demarkacijos liniją. Tačiau tik- 
roje pasaulėžiūrinėje kovoje turi būti mažiau 
žiūrima “demarkacijos linijos", o daugiau pačios 
tikrovės. Kad senieji aušrininkai ar kitos jau- 
nimo organizacijos kadaise buvo aiškiai antire- 
liginės, nėra pagrindas nematyti, kad, sakysi- 
me, dabartiniai santariečiai nebėra tokia antire- 
liginė organizacija (tokia antireliginė organiza- 
cija nesiimtų, pavyzdžiui, auka paremti jėzuitų 
darbą, tegu ir jaunimui daromą). Gana skirtin- 
gos nuomonės (nors ir tos pačios pasaulėžiūros 
žmonių) liberalizmo klausimu šiame žurnale, 
manome, bus patarnavusios parodyti, kad kaip 
kiti, taip ir šis klausimas nėra tokie savaime 
aiškūs, kaip manome tol, kol tenkinamsės tik se- 
nomis klišėmis. Bandydami giliau ir teisingiau 
kitus suprasti, tuo pačiu giliau pažvelgiame ir 
į save pačius bei pačią tiesą. Tiesa gi visada yra 
subtilesnė, negų mūsų patogiai pravedamosios 
demarkacijos linijos. Gal būt apskritai tiesa vi- 
s2da yra mažai “patogi", nes ji visada verčia 
mąstyti ir savo mintį iš naujo tikrinti pačia tik- 
rove iš vienos pusės ir idealais iš antros pusės. 


Tuo ir baigiamos “Aiduose" diskusijos apie 
liberalizmą. — Red. 

Menulio 
Kalnai 


Tu, tur būt, netiki man? Juk sakiau, kad 
mus pasitiks stotyje, bet jau nuo tenai esu tave 
pradėjus apgaudinėti: mes nesulaukėme arklių. 
Tačiau tu šypsaisi — tu sakai, kad taip gali at- 
sitikti, ir jog man nėra ko gėdintis, kaip tam, 
kuris pasigyrė, kad gyvena dvare, ir atsivedė 
savo jaunają prie uolos angos. Tu tiki man, sa- 
kai, ir jeigu nesulaukėme vežimo — juk kelias 
per Aptvarus yra per žiedus ir labai trumpas. 
Juk mes keliaujame gegužyje. 


Bet aš nepažįstu šito kelio — turiu tau pa- 
sakyti. Neramink, kad taip atsitinka, kai sutin- 
ki geriausią pažįstamą, su kuriuo žaidei kūdikys- 
tėje, ir jeigu tada išvysi, kai jis turės aštuonias- 
dešimt metų, jis bus kitas, palikdamas tas pats. 
Bet juk tepraėjo vienuolika metų, tiktai per tiek 
laiko tinginė kregždė vos lizdą nusilipdytų — 
tiktai tiek, ir aš nebepažįstu kelio. Ar tikrai yra 
gegužis? Manęs nebeatpažįsta joks medis, o juk 
pasakojau tau, kad kiekviena epušė ir beržas 
nesiliaudavo linkč ioję praeinant, ir reikėjo daug 
kartų atsisukti kol praeidavai visą šią mažą ke- 
lionę. Ir aš pavargau — mes ėjome taip ilgai 
nedaugiau laiko užtruko, kol pasaulis buvo visai 
sukurtas ir sutvarkytas Žmogui gyventi. Ar ne- 
atrodo tau, kad čia labai seniai bėra praėję žmo- 
nės? Aš paklydau, manau, paklydau ir tave nu- 
sivedžiau klaidingai — o juk ėjome į tėviškę, 
į ten neapsirinka nė arklys, nors jo šeimininkas 
būtų girtas. Ir sūnus palaidūnas, ir apakęs, ir 
einąs numirti — nepaklysta į tėviškę, bet aš — 
taip. 

Gal ne? Šioje vietoje augo eglės, kaip vzr- 
tai, čia jau atsidarydavo mūsų dirvos—2š galiu 
atsidusti, tu matai, aš vistiek turiu tėviškę. Pa- 
lauk, aš atsikvėpsiu, nes dabar mes žengsime 
greičiau—reikia, kad skubiai užeitume už kelio 
pasisukimo, jeigu jie kartais bus pavėlavę ir 
dabar važiuotų į stoti mūsų. Tai j-u Čia pat, tik- 
tai pereisime porą dirvų, dešinėje pasiliks di- 
delis ąžuolas. Jis... ar tu matai ąžuolą? Bet aš 
neklausiu to garsiai tavęs, aš tiktai sau viena 
galvoju—aš bijau, kad tu pasakysi:—Ne. 


O, tai pagaliau, juk tiktai medis—jis galė- 
jo pasenti—neimkime kartoti senų pasakų, kad 
ąžuolai gyvena amžinai—be to, jis čia riogsojo 

NELĖ MAZALAITĖ 


viduryje dirvos, be užglaudos, kaip ir sumanė 
jis čia užaugti, tiktai vėtroms pagunda. Ir kzd 
tuščia dirva—dirvonas, manau, kodėl būtinai 
čia turėtų būti kas nors pasėta? 


Tu nesidairyk—tu perdaug gerai atsimeni 
visas mano pasakas apie senas akmenines tvo- 
ras, kurios buvo apžėlę ir pilnos mažųjų žemuo- 
gėlių kerų—tikrai, aš manau, gal kartais būsiu 
tau pasakojus ko nebuvo. Žinai, kada vaikystė 
taip toli, ar neatrodė man, kad žydėjo ir sirpo 
uogos, o jų visai nebuvo? Vaikai meluoja, o kai 
pasakojau tau, buvau atgal sugrįžusi į savo pir- 
mas dienas. Nesižvalgyk. Žinoma, akmenys vis- 
tiek turėtų būti, jie buvo tokie tikri ir paprasti, 
kad negalėjau jų išsigalvoti. Argi jie būtų su- 
smegę? Kas metai po truputį, palauždami po 
savimi žemę? Argi jie taip pat galėtų kentėti? 
Bet kodėl? 

Saugok koją! O kaip jie apsileidę, mano 
brangūs namiškiai, tačiau dėlei šitų skylių til- 
te tu negali kaltinti, kad viskas taip beviltiškai 
bloga namie—tai yra tiesa, kad niekas ten ne- 
gėrė, netingėjo, ir skolų nebuvo—ar negali pa- 
sitaikyti, kad staiga arklys prakirto tilto lentą? 
Gal taip labai skubėjo, kai pamatė, kaip yra pa- 
vėlavę—tu supranti, tai mūsų atsivežti. Aš ant 
šito tiltelio sėdėdavau nuleidus kojas, ir vistiek 
man draudė, kad nenusirisčiau į upeliūkštį— 
juk buvau jiems viena. Ant šito. 


Iš čia matosi ir neužmaršuolės, žinai kokios. 
O dar nėra pavakario, mama dar gal nebuvo ir 
neiškėlė jų ir nenusinešė su visu kelmeliu, kad 
ilgai žydėtų, kaip prie vandens. Ar turi savo 
lenktinį peilį? Mes išrausime ir atnešime— mes 
atimsim jai tą žygį, bet juk tai bus gražu, 
kaip mes įžengsime: aš tau duosiu jas nešti pro 
duris, kad taip tu įeitum į mano tėviškę. Ir jie 
supras, kodėl su neužmaršuolėm aš grįžtu— jiems 
bus gera ir graudu, tu žinai, kad sutikti yra 
taipgi graudu—iš džiaugsmo. 


Kodėl tu sumišęs? Tu nematai nė vieno ne- 
užmaršuolių kelmelio? Ar tu pažįsti išviso, Vy- 
rai tokie kartais juokingi, jie nemato kas yra 
čia pat. Tokie mažyčiai žiedai —mėlyni, tikriau, 
žydri. Nesakyk, kad ne, aš nematau taipgi. R-i- 
kia pabėgėti toliau upelio krantu—juk jie pali 


išvisti, manau, pasenti ir perleisti savo vaikams 
žydėjimą ir tie pasitraukė toliau? Nėra. Nėra. 
Nėra. Ir tu nerandi? Jie negali augti! Matai, 
visa žolė. Ar galima vadinti žole—tai stagarai 
rudesni už rudžiausią šunį, ir jokio vandens — 
nė lašo vandens upelyje, tiktai dumblas. Jie tu- 
rės papuošti gegužės altorėlį vienais darželio 
žiedais. Keistas pavasaris, bet tu sakai, jog būna 
visokių, ir aš noriu tikėti, kad taip, nieko ypa- 
tinga, bet man gaila vandens, žinai. Ir aš tikrai 
neišsigalvojau žydriąsias gėlytes — jos buvo. 


Aš pirmoji einu, tu supranti, jeigu mes ar- 
tėtyme prie tavo slenksčio, tai tu būtum stab- 


VASARA 


telėjęs, gi mano širdis taip nesugebėtų daužytis 
— taip yra tiktai tam, kuris įžengia į savo na- 
mus, tarytum nudaužo kojas, kad ant batų ne- 
liktų jokių svetimų dulkių. 


Tu šypsaisi, tu sakai, kad jau bent kelias 
įkalniui visai gerai man žinomas, kad nepasikei- 
tęs. Manau, taip, žinoma, ne, o geriau neklausk, 
man tiktai užėjo toks keistas jausmas, lyg lip- 
čiau negyvos bangžuvės nugaros ašakom—-taip 
išsimušę tie akmenys—beje, ar turi ta didžioji 
žuvis tokią nugarą? Čia gi seni kelio akmenys. 
Kiekvieną yra užkliuvusi mano koją per daugelį 
metų. 

Tu nežiūrėk į aną pusę, į kairę, manau — 
aš raustu, tikrai, kas jiems pasidarė, kad visos 
tvoros išgriuvę, visi žiograrikiai išvirtę. Ką sa- 
kau, išvirtę, jų visai nėra, atrodo ir nebuvo, net 
skylės užakusios — niekuomet, tikek man, taip 
nebuvo įžeistas tas sodas. Sodas? Čia buvo so- 
das! Prisiekiu! Galiu pasakyti kiekvieno vaisme- 
džio žiedų spalvą, ir kaip kvepėjo obuoliai, ir 
kokio skanumo buvo slyvos. Buvo. Bet matai, 
jie tur būt, užveisė naują sodą — tai juk buvo 
pasidarius mada įsitaisyti naujus medelynus, 
naudingesnius. Bet aš būčiau palaikius ir seną- 
jį. Kaip tu nusivylei mano tėviške! 


Tu sakai, kad nieko nereiškia daiktai, tu 
ramini, žinau, bet juk viską tau gyriau ir atve- 
džiau parodyti! Tu priimi kaip jie dabar pasi- 
darė, sakai, kas yra geriau? Aš dėkoju, aš žinau, 
kad vos tiktai praversiu duris, jie visi pažins, 
kad esu laiminga, jeigu tu eini su manim gyve- 
nimu—ir laimingi jie, kad atėjai i mano taviškę. 
Aš esu jiems viena, žinai. 

Mes ateisime iš kiemo, kaip pridera sve- 
čiams, bet juk mes ne svečiai—namiškiai mes! 
Aš jau negaliu nueiti iki kitų durų, tu supranti, 
kad nepajėgiu, mano širdis neturi tiek kastry- 
bės—mes įeisime pro šitas, kur vaikšto šeimyna, 
pro kasdienes darbo duris. 


Atidaros, matai? Tai jau šiltos dienos ir 
dabar priemenė nuo atsikėlimo, iki paskutinis 
nueina miegoti, yra atidaros—tu prilaikyk ma- 
ne, juk nepadoru, kad įsiveršiu bžst'nai. Nuo- 
stabu, kad jie nepamato pro langą mMūsų—-tiesa, 
kas gi, sveikas ir darbštus, stovinėja prie langų 
darbo dieną. O gal—gal jie anksčiau susirinko 
giedoti gegužinės litanijos? Tai anoje, geroje 
troboje—mes įeisime ir pateksime, kaip į šviesią 
srovę—į giesmę. Nežinau, gal mums priklaupti 
šioje pusėje, kad į maldą neįsiveržtų šitas žemiš- 
kas susitikimo džiaugsmas, kaip manai? Bet ar 
ištversiu aš? 


Taip ir yra. Nesistebėk, kad kalbu tylomis 
— juk už sienos jie gieda. Argi? Ar tu girdi? 
Taip pat ne. Nė ramaus skaitymo? Nė tos iš- 
kilmingos tylos, kuri yra tarp maldų tarpo? 
Yra tuštuma. Nelaikyk manęs, aš turiu atplėšti 
duris! 


Kur aš bėgioju, ką šaukiu, kokias duris 
varstau! Nėra nieko, nieko, nieko, nieko — nė 
saulėlydžių ant Šventosios Motinos paveikslo, nė 
lango tam saulėlydžiui, nė žydrių gėlių, nė bal- 
tų vazų, nė žvakidžių su virpančiais kristalais. 
Žvakės išdegė iki galo, sakau. Iki paties pasku- 

tinio lašo. Sakau ramiai. Nėra nieko, nieko, 


nieko. 


Bet paskui šaukiu, nes aš atradau daiktą — 
juk žmonės šaukia atradę, kaip jūreiviai salą, 
senoje skrynioje, sudaužytoje ir suėstoje kim- 
graužų, išplėštoje, atidarytoje ne rankomis—ra- 
dau grabnyčią, didelę, ilgą, nepradegtą. Tai jie, 
kurie gyveno čia, buvo išmėtyti taip, kad mir- 
dami nė vienas neturėjo šventos liepsnos, pasku- 
tinės, kuri pašviečia praeinant Duris. 


Ar tu matai, kad nėra žmonių? Mano žmo- 
nių, Mano, mano! 


Kam aš keliavau, kaip aš gyvensiu, kur aš 
krisiu! Ir tave aš atvedžiau į mėnulio kraterį. 


Ūmai juntu tavo ranką, ir tu atkeli mano 
galvą ir matau tavo akyse... Aš tau pasakysiu, 
ką matau: vieną atsitikimą. Buvo taip, kad vai- 
kas vieną gegužį vaikštinėjo prie upės, prie dide- 
lės, ne tokios, kaip mūsų lankoje. Jam nebuvo 
nieko gražesnio, kaip lūgnai, didelės vandens 1e- 
lijos, ir jis norėjo nusiskinti vieną. Jam reikėjo 
jos, būtinai, tai nebuvo žaidimui, ir ne kad nu- 
vystų ji pamesta, bet vakare jį žadėjo motina 
nusivesti į bažnyčią. Juk buvo gegužis ir jis ži- 
nojo, kad visos seserys nuneš prie altoriaus gė- 
lių — žemčiūgus ir gintarinius narcizus, ir di- 
deles švento Juozapo rykštes, ir drebančius Sa- 
liamono gudrybės varpelius—kiekviena savo au- 
gintą. Ir jis nuneš baltą lūgną, nes čia buvo jo 
darželis, ir nėra gražesnio žiedo, kaip šitasai. 
O besiekdamas jis įgriuvo į upę, ir toje vietoje 
buvo sietuva, kurioj išsiteko ilgiausias apinvar- 
tis ir nepasiekė dugno. I tą gelmę jis įkrito, ir 
jis nemokėjo plaukti nė trupučiuko. Jis tiktai 
nusitveėrė už savo baltojo lūgno— jis stengėsi lai- 
kytis už stiebo, nes jis bijojo sulaužyti patį žie- 
dą arba sutepti jį, juk jo rankos buvo pažaliavę, 
nes jis darė šiandien naują švilpuką, ir jos bu- 
vo žeminos, nes jis buvo išrovęs dilgę, kad toji 
neįkąstų žolei. Po daug valandų jo namiškiai 
be dvasios atbėgo, visur išjieškoję atlėkė prie 
upės ir pamatė, kaip jų mažasis lingavosi van- 
denyje, tarsi lengvas trapus lapas, ir pasitikin- 
čiai laikėsi už lūgno stiebo. Nė tada, nė nešda- 
mas žiedą į bažnyčią, su seserimis, su motina, 
jis nebuvo pajutęs stebuklo didumo—jis buvo 
vaikas. 


Tačiau aš juntu—juntu dieviškojo gegužio 
palaiminimą žemės tuštumoje, aš pažįstu stebuk- 
14 ir garbinu Viešpatį, kada juntu tavo laikan- 
čias rankas. 


PETRAS DANCKERSAS DE RI] 
VILNIAUS MENO ISTORIJOJ 


DR. POVILAS REKLAITIS 


Senesnėje literatūroje, aprašančioje Vilniaus 
meno paminklus, nuo Narbuto iki Zahorskio ir 
vėliau, sutinkame Petro Danckers de Rij— XVII 
amžiaus olando tapytojo—vardą. 


Vilniuje jam buvo priskiriamas nemažas 
skaičius darbų. Visų dažniausiai Danckerso var- 
das buvo rišamas su Vazų dinastijos karalių prie 
katedros pastatytąja šv. Kazimiero koplyčia, 
kurios altoriuje 1636 rugpjūčio 14 d. buvo pa- 
dėtos šventojo relikvijos!) ir kurios vidus spin- 
dėjo marmoru ir sidabru, o sienas ir kupolo 
pandantivus puošė freskos šventojo stebuklų te- 
momis. Plataus dėmesio susilaukė dvi neblogai 
išsilaikiusios didelės freskos šoninėse sienose: 
“Mergaitė pagyja prie šv. Kazimiero karsto“ ir 
“Šv. Kazimiero karsto atidarymas“.?) Ilgai buvo 
manoma, kad šių freskų kūrėjas buvo Dancker- 
sas. Sykiu buvo tvirtinama, kad Danckersas bu- 
vęs ne vien freskų autorius, bet suprojektavęs 
visą koplyčios architektūrą. Jis buvęs taigi ta- 
pytojas ir architektas, perstatęs katedroje taip 
pat karališkąją arba Valavičių koplyčią, mote- 
rų bernardinių vienuolynui pastatęs šv. Mykolo 
bažnyčią (baigta 1625) ir jėzuitų profesoriams 
šv. Kazimiero bažnyčią ties rotuše; buvęs net 
skulptorius, nes Verkių rūmuose buvę Dancker- 
so darbo reljefų; tos pačios rankos buvusios jė- 
zuitų novicijato šv. Ignoto bažnyčios freskos.š) 
Net Pažaislio prie Kauno kamendulių vienuoly- 
no bažnyčios freskos buvo palaikytos Dancker- 
so kūriniu.*) Šitoks Danckerso darbų sąrašas li- 
teratūroje laikėsi virš šimto metų. 


šv. Kazimiero koplyčios architektas 


Visų anksčiausiai abejojimų sulaukė Dan- 
ckerso tariamoji architektūrinė veikla Vilniuje. 
Jau J. I. Kraševskis savo Vilniaus miesto isto- 
rijos II tome (1840) pastebėjo, kad šv. Mykolo 
bažnyčioje pamaldas pradėta laikyti 1596 m., 
taigi Danckersas 1625 m. galėjo ją tik remon- 
tuoti?) o J. Klosas pirmose savo vadovo laido- 
se nurodė, kad 1594-1625 m. statytoji šv. My- 
kolo bažnyčia negalėjo būti Danckerso kūrinys, 
nes jis tuo laiku buvo dar vaikas.) Tuo labiau 


šv. Kazimiero bažnyčia, kuri buvo baigta apie 
1615 metus, negalėjo būti statyta pagal Dan- 
ckerso projektą, nekalbant jau apie jėzuitų šios 
bažnyčios tipą. 

Prieš Danckerso šv. Kazimiero koplyčios 
prie katedros statybinę autorystę pirmąsis pasi- 
sakė 1922 m. St. Tomkovičius, nurodydamas 
svarbų dokumentą (be metų) — jėzuito Rud- 
nicko laišką pakancleriui T. Zamoiskiui (taigi 
apie 1628-35 m.). Jame jis rekomenduoja archi- 
tektus Motiejų ir jo brolėną Konstantiną, kuris 
statęs šv. Kazimiero koplyčią Vilniuje“) Tom- 
kovičius iš to sprendė, kad Konstantinas buvo 
šv. Kazimiero koplyčios architektas, gi “Dan- 
ckersas, kurį žinome tik kaip tapytoją, greičiau- 
sia tik dekoravo jos vidų sienine tapyba“. Pla- 
čiau šiuo klausimu pasisakė M. Morelovskis 1931 
ir 1932 m.š) Jo argumentai prieš Danckersą bu- 
vo šie: 1. Šv. Kazimiero koplyčios architektūros 
stilius, jį palyginus su Romos, Vienos, Varšuvos 
ir Nederlandų (t. y. flamų ir olandų) pavyz- 
džiais, yra aiškiai ankstyvojo italų baroko, ne 
olandiškas; 2. Šv. Kazimiero koplyčios vidaus 
marmorinės dalys turi bendrų bruožų su Vil- 
niaus šv. Teresės karmelitų bažnyčios fasadu, 
kuris turi panašumo su Domininkonų bažnyčia 
Vienoje (Carpoforo Tencalla darbo), kai šių 
abiejų fasadų bendras prototipas yra L. Soria 
projektuotoji S. Maria della Vittoria Romoje 
(1624); 3. Šv. Kazimiero koplyčios stiuko orna- 
mentai yra giminingi išlikusiems XVII a. šv. Te- 
resės bažnyčios stiukams skliautuose?); 4. Šv. 
Kazimiero koplyčios ir šv. Teresės bažnyčios 
architektas buvęs Varšuvos dokumente minimas 
“Konstantinas", kuris esąs identiškas su Cons- 
tantino Tencalla, apie 1633-45 m. Varšuvo'e bu- 
vusiu karališkuoju architektu ir pastačiusiu Zig- 
manto III garbei koloną (obeliską) karaliaus rū- 
mų aikštėje Varšuvoje, su kuria esama ir stili- 
nio panašumo. Vilniaus kapitulos aktai kaip tik 
mini, kad 1635 C. Tencalla dirbo prie katedros 
didžiojo altoriaus!?); 5. šv. Kazimiero koplyčią 
negalima nei istoriniu nei stiliniu požiūriu sie- 
ti su Danckersu ar flamų-olandų »rchitektūra, 
kurios įtaka pas mus baigėsi su XVI amžium 
(Bernardinų šv. Onos bažnyčia, Subačiaus var- 

tai ir t.t.).U) Vėlesni tyrinėjimai šiuos sampro- 
tavimus pilnai patvirtino. Apie 1836-37 m. W. 
Kieškovskiui suradus C. Tencallos laišką, jo 
autorystė buvo galutinai patvirtinta; taip pat 
paaiškėjo, kad Tencalla buvo giminaitis skulp- 
torių-architektų šeimai Castelli, kurie kilę nuo 
Lugano ežero itališkos Šveicarijos dalyje ir Lie- 
tuvoje minimi jau XVI a. pabaigoje. Šv. Kazi- 
miero koplyčios įsteigimo marmorinės lentos 
ornamentai (išorinėje sienoje) yra panašūs į 
Andrea Castelli darbus Bielanuose, o vidaus vi- 
suma turi daug bendrų bruožų su Italijos baro- 
ku apie 1600, pvz. St. Maria Maggiore bažnyčioj 
Romoje Borghese koplyčia, prie kurios 1612 m. 
dirbo Matteo Castelli, nuo 1614 persikėlęs Len- 
kijon.!?) Šv. Kazimiero koplyčios formos yra ne 
kas kita, kaip Italijos meno ekspansijos rezul- 
tatas, mūsų kraštan patekęs Romos-Lugano-Vie- 
nos-Krokuvos-Vilniaus keliu. 


Šv. Kazimiero koplyčios freskų meistrai 


Jei Danckersas negalėjo būti šv. Kazimiero 
koplyčios architektas, ar jis galėjo skurti jos 
interjero dekoraciją, jo freskas? Su šv. Kazi- 
miero koplyčios freskomis jau labai anksti bu- 
vo rišamas kito menininko, italo Delbenės iš 

D/E L /B/E NE 


ŠV. KAZIMIERO KARSTO 
ATIDARYMAS 


Freska šv. Kazimiero 
keplyčioje 


Neapolio, vardas.!*) Jo veiklą plačiai aprašė 
buv. Varšuvos universiteto profesorius kun. Se- 
bastiano Ciampi savo “Notizie" (1830) apie ita- 
lus, dirbusius Lenkijoje-Lietuvoje; tas žinias 
pakartojo kiti menininkų leksikonai!+4) XVII 
amžiaus pabaigoje Delbenę buvo į Lietuvą at- 
sikvietęs Jonas Kazimieras Sapiega (LDK het- 
monas). Jo rūmuose Antakalnyje šis italas iš- 
tapė freskomis galerijas ir didžiosios salės pla- 
fono paveikslą, vaizduojantį Olimpo dievų puo- 
tą (apie 1690). Jau 1840 m. Kraševskis savo 
Vilniaus istorijos II tome svarstydamas, kas su- 
kūrė šv. Kazimiero freskas — Danckersas ar 
Delbene — rašė, kad “tie, kurie dar matė An- 
takalnio rūmų tapybas, turėjusias Delbenės pa- 
rašą, linksta į jo pusę, ir šv. Kazimiero koply- 
čios freskas jam, bet ne Danckersui priskiria''!5), 
Vis dėlto Kraševskis ir daugumas XIX amžiaus 
vadovų palaikė Danckerso autorystę.!“) W. Za- 
horskis savo katedros aprašyme (1904) spėjo, 
kad Delbene tapęs tik išnykusias freskas virš 
koplyčios choro, o didžiąsias stebuklų freskas— 
Danckersas, nors ir nenuslėpė, kad “kai kurių 
nuomone, jos esančios Delbenės"!"). Dabar ži- 
nome, kad Delbenės freskų buvo ir Sluškų rū- 
muose Vilniuje, kurie buvo statyti 1690-94. 
Dar 1832 jų sienose buvo galima matyti šių 


freskų liekanų.!š) Ciampi žiniomis, apie 1694 
Delbene dirbo Pažaislyje.!?) H. Kairiūkštytė sa- 
vo disertacijoje apie Pažaislio vienuolyną įtiki- 
namai įrodė šv. Kazimiero freskų Vilniuje ir šv. 
Kristupo, šv. Romualdo, šv. Bruno Bonifacijaus 
bei šv. Marijos Magdalenos de Pazzi freskų Pa- 
žaislyje stilinį giminingumą ir sykiu aiškų Vene- 
cijos tapybos mokyklos poveikį visose šiose 
freskose: būdingieji diagonaliai gilėjantieji ar- 
chitektūriniai paveikslų fonai, vieninga šviesi 
paletė, manieringos figūros su atskirais veidų ir 
kostiumų realistiniais motyvais yra labai pana- 
šūs Pažaislio ir Vilniaus freskose.??) Danckerso 
autorystė atpuolė visiškai. Kairiūkštytės stebė- 
jimai buvo visų priimti pripažįstant, kad dvi 
šv. Kazimiero stebuklų freskos Vilniuje priklau- 
so italų tapybos mokyklai ir buvo sukurtos Del- 
benės XVII amžiaus pabaigoje.?!) Visai neseniai 
Bohdzievičius (1955), pasiremdamas Pažaislio 
freskų stiliumi, priskyrė Delbenei kamendulių 
bažnyčioje Bielanuose prie Varšuvos freskas; 
autorius pripažino, kad tuo metu meninės kul- 
tūros įtaka ėjo iš Lietuvos į Lenkiją, ne prie- 
šingai.??) 


Prieš paskutinį karą buvo užtikti du doku- 
mentai, kalbą dar apie kitą italą — Giacinto 
Campana iš Bolonijos, dirbusį freskas šv. Kazi- 


D-E/ E -B:E: NE 


MERGAITEĖS PAGIJIMAS 
PRIE šV, KAZIMIERO 
KARSTO 


Freska šv. Kazimiero 


koplyčioje 


miero koplyčioje Vilniuje. Vienas dokumentas 
mini karaliaus Vladislovo IV 1639 m. liepos mėn. 
paskirtą subsidiją už šį darbą (400 talerų).2*) 
Įdomų antrą dokumentą (be datos) paskelbė Ba- 
tovskis 1932 m. ištisai: tai yra pačio Campanos 
laiškas lotynų kalboje Lietuvos iždininkui Mi- 
kalojui Kiškai (taigi apie 1640-44). Jame Cam- 
pana prašo, nežiūrint pavėlavimo, jam išmokėti 
už darbus šv. Kazimiero koplyčioje (Capella D. 
Casimiri) karaliaus pažadėtąją subsidiją.?*) Iš 
šio laiško matome, kad dar apie 1640 šv. Kazi- 
miero koplyčioje ėjo puošimo darbai. Biografinių 
žinių apie Campaną davė jo mokinys C. C. Mal- 
vasia.*) Šv. Kazimiero koplyčioje Campanai da- 
bar priskiriamos dvi kupolo pandantivų freskos 
altoriaus pusėje (jos labai blogai išlikusios, bu- 
vo 1934 m. restauruotos); greičiausia Campanos 
freskų buvo ir koplyčios sienose, bet jas 1655 
m. Vilniun įsiveržę maskviečiai bus sunaikirę.2?) 
Iš visų turimų duomenų apie šį menininką ma- 
tyti, kad Campana buvo tipingas freskų tapyto- 
jas religinėmis ir mitologinėmis temomis.?7) 
Prieš 1639 m. šv. Kazimiero koplyčioje, kaip čo- 
kumentai liudija, dirbo dar trečias Vladislovo 
IV dvarui priklausąs tapytojas Baltramiejus 
Strobel. Šis iš Vroclavo (Breslau) kilęs vokie- 
tis buvo ne vien religinių temų tapytojas, bet 
taip pat gan gabus portretininkas: jo dorhn iš- 

Petras Danckersas de Rij — Cecilija Renaia, 


Pav. i. 


Lietuvos didžioji kunigaikštienė ir Lenkijos karalienė 


(apie 1640 m.). Frederiksborgo muziejus (Danijoje). 


likę keli portretai Varšuvoje rodo palinkimą į 
detalių natūralizmą ir groteskišką charakteris- 
tiką.?) Jo darbai Vilniuje bus, matyti, visi žu- 
vę per 1655 metų invaziją. Tokiu būdu šv. Ka- 
zimiero koplyčios išpuošimas freskomis įvyko 
dviems fazėmis: apie 1640 (Giacinto Campana ir 
Strobel) ir apie 1690 m. (Delbene) užbaigiant 
po Jono Kazimiero karų atliktą atnaujinimą. 
Apie Danckerso tapybinę darbuotę šv. Kazimie- 
ro koplyčioje tuo tarpu ligšiol nėra rasta jokių 
dokumentinių įrodymų, tad netenka manyti, kad 
kurie nors jo darbai koplyčioje buvo 1655 m. su- 
naikinti. 


Petras Danckersas de Rij—vortreto meistras 


Kas tad buvo Petras Danckersas ir kaip at- 
sirado jo veiklos Vilniuje tradicija? 

Pieter Danckers de Rij simė 1605 m. Ams- 
terdame.??) Jo tėvas Cornelis Dsnckers de Rij 
(miręs 1634) buvo miesto architektas ir artimas 
architekto Hendrik de Keyser bendradarbis.*?) 
1634 P. Danckersos nutapė savo tėvų portretus: 
tėvas pavaizduotas su tilto projektu; abu por- 
tretai datuoti ir signuoti išliko Briuselio muzie- 
juje.?!) Nežinoma, kada P. Danckersas buvo at- 

Pav. 2. Petras Danckersas de Rij — Cecilija Renata, 


Lietuvos didžioji kunigaikštienė ir Lenkijos karalienė 
(apie 1640-43). Rumiancevo muziejus Maskvoje. Buv. 
Jėzuitų Akademijos Vilniuje nuosavybė. 


kviestas iš Olandijos į Varšuvą. Tėvų portretus 
tikriausiai jis buvo atlikęs prieš pat apleidžiant 
teviškę. Nėra duomenų, kad Danckersas būtų 
dirbęs Zigmantui III Vazai. Varšuvoje Dancker- 
sas atstovavo olandų tapybai plačiame meninin- 
kų rate karaliaus Vladislovo IV (1632-1648) ir 
vėliau Jono Kazimiero (1648-1668) tarnyboje — 
šalia tapytojų italų T. Dolabelli, G. Campana, 
flamų A. Boy, Chr. Melich, P. Soutman, vokiečio 
B. Strobel, grafiko Salomon Wagener ir kt.32) 
Daugumas šių menininkų jau titulavosi “karališ- 
kaisiais tapytojais“, buvo taigi pakelti iš papras- 
to servitoriato į dvariškių luomą. 

Vladislovas IV nebuvo abejingas menui, 
nors nesipuošė taip ištaigingai auksu ir tapyba, 
kaip tėvas. Dar būdamas princu, 1624-25 m., ke- 
liavo po Vakarų Europą daugiau ne dėl politinių, 
bet meninių interesų. Šios kelionės metu Art- 
verpene pozavo Rubensui ir užmezgė ryšius su 
flamų menininkais. Italijoje lankė Guido Reni 
ir Guercino dirbtuves Bolonijoje, parsigabenda- 
mas daugybę tapybos darbų. Tapęs karaliumi, 
1632 m. karūnacijos iškilmėms užsakė seriją go- 
belenų (arasų) iš Flamų, o po Rubenso mirties 
(1640) nupirko dalį jo palikimo. 1637 m. vedęs 


Ceciliją Renatą (Austrijos Ferdinando II dukte- 
rį), karalienei priimti ruošė rūmus Ujazdove dau- 
glausia italų menininkų pagalba. 


Didžiausią dėmesį karalius taigi skyrė ita- 
lams ir flamams. Atkvietimas olando meistro 
buvo išimtis ir, matyti, dėl Olandijoje augštai 
išvystyto portreto meno. Karalius Vladislovas, 
kaip ir jo tevas Zigmantas, labai mėgo pozuoti. 
Pagal epochai būdingą paprotį portretai buvo 
siunčiami dovanomis valdovams į užsienį. Tokiu 
būdu Londonas, Paryžius, Viena ir t.t. gavo eile 
Lenkijos-Lietuvos valdovų portretų. Tai buvo gra- 
ži diplomatijos priemonė ir savotiška propaganda. 
Todėl nenuostabu, kad Vladislovo ikonogra- 
fija yra labai plati, betgi aliejumi atliktų ori- 
ginalų išliko mažiau. Mums žinomi daugiausia 
vario raižiniai, daryti pagal buvusius, bet dingu- 
sius tapinius. Taip ir Danckerso kūryba iš pra- 
džių buvo žinoma vien iš W. Hondijaus. J. Fal- 
cko, P. de Jode, Jakob -<von Sandrarto, C. de 
Jonghės vario raižinių (jų tarpe 3 Vladislovo IV, 
4 Jono Kazimiero, Liudvikos Marijos Gonzagos, 
vysk. Karoliaus Ferdinando ir t.t.) Daugiausia 
pagal Danckersą raižė W. Hondius — apie 1597- 
1660 gyvenęs ir 1636 m. į Dancigą iš Haagos 
nusikėlęs olandas. 

Mums žinomų originalinių Danckerso dar- 
bų skaičius yra visai nedidelis. Be minėtų 
Danckerso tėvų Briusely portretų, Amsterdamo 
Rijįksmuseum turi antrą jo tėviškėje išlikusį 
darbą — riterio portretą medžioklės kostiume 
(1635), kuris gal jau buvo atsiųstas iš Lenki- 
jos.33) Keli Danckerso originalai buvo užtikti vi- 
sai neseniai. Buvęs Vilniaus vaivadijos konser- 
vatorius St. Lorentzas prieš pat paskutinį karą 
užtiko vieną karalienės Cicilijos Renatos por- 
tretą Frederiksborgo muziejuje Danijoje (pav. 
1). Karalienė pavaizduota ant balto žirgo ir me- 
džioklės išvykos aprangoje. Yra W. Hondijaus 
to paties paveikslo raižinys, datuotas 1645 m. ir 
turįs pažymėiimą, kad dirbtas pagal Danckerso 
originalą?*) Raižinyje galima aiškiai matyti po 
žirgo kojomis du medžiokliniu šuniu, o fone — 
pamiškėje jojančius medžiotojus, šokantį elnią 
ir šunis. Frederiksborgo paveikslas buvo tapytas 
apie 1640 metus.*“*) Tokiam raiteliniui karalie- 
nės portretui turėio priklausyti panašus kara- 
liaus portretas (plg. Velasguezo Pilypo IV ir 
Izabelės, Rubenso Albrechto Habsburgo ir žmo- 
nos raitelinių portretų poras). Šaltiniai tokį ka- 
raliaus ent žirgo portretą mini 1642 m., tačiau 
jis neišliko“) bet gal bus kuriame muziejuje 
dar surastas. Paveikslas rodo minkštą augštos ko- 
kybės tapvseną, dailią pusiausvyrą paprastoje 
kompozicijoje ir asmeniškai atjaustą individua- 
lybę veide. 

Pav. 3. W. Hondius — Vladislovas IV Vaza, Lietu- 
vas didysis kunigaikštis ir Lenkijos karalius. Rėži- 
nys pagal P. Danckerso de Rij portretą. 


Jo faktūra patvirtina Morelovskio Dancker- 
sui priskirtą antrą biustinį Cecilijos Renatos por- 
tretą Rumiancevo muziejuje Maskvoje, kaip to 
pačio meistro darbą (pav. 2). Į Maskvą šis por- 
tretas pateko iš Vilniaus universiteto (akademi- 
jas) rinkinių po 1863 m. sukilimo. Jėzuitų aka- 
demija negalėjo karalienės portreto gauti anks- 
čiau, kaip po 1639 m. Tada karalius pirmą sykį 
atvyko su jauna žmona į Vilnių ir buvo iškil- 
mingai sutiktas. Gal šitos iškilmės metu akade- 
mijai buvo įteiktas jaunos karalienės Danckerso 
tapytasis portretas.3“) Karaliaus santykiai su 
Vilniaus jėzuitų akademija buvo jau anksčiau 
labai artimi, pvz. 1636 karalius dalyvavo Sar- 
bievijaus doktorizacijos iškilmėse, klausėsi jėzui- 
tų disputų ir žiūrėjo teatro.3“) Karalienės karū- 
nacijos ir jos atvykimo Lietuvon proga Vilniu- 
je buvo išspausdintos panegyrikos.??) Vilniuje 
karalius liko visus metus ir leido laiką medžiok- 
lšmis ir kitomis pramogomis. Yra pagrindo ma- 
nyti, kad su dvaro palyda Vilniun atvyko ir por- 

tretininkas Danckersas. Cecilijos Renatos por- 
tretą ant žirgo Danckersas greičiausia nutapė, 
pamatęs tokius jodinėjimus Vilniaus apylinkė- 
se. 1643 m. karalius Vilniuje priėmė Danijos 
princą Valdemarą ir su juo medžiojo. Šių gerų 
kaimyninių santykių pasėkoje vėliau karalius ir 
bus pasiuntęs į Daniją Kristijonui IV (Voldema- 
ro tėvui) savo ir žmonos raitelinius portretus. 
1644 m. Cecilija medžioklėje prie Vilniaus, išsi- 
gandusi meškos, turėjo prieš laiką gimdyti ir 
mirė kovo 24 d. (palaidota Varšuvoje)“?) Šis 
traciškas įvykis, kuri turėjo sekti gedulingos iš- 
kilmės, taip pat sudarė progą karaliui dovanoti 
jėzuitų akademijai mirusios karalienės portretą 
jos atminimui Vilniuje. Akademijos portrete ji 
atrodo pora metų senesnė. 

Šie du Danckerso ranka tapyti Cecilijos Re- 
natos portretai rodo jo palinkimą į realistinį 
charakterizavimą veide, nenuslepiant kai kurių 
negražių bruožų, bet išlaikant orią laikyseną ir 
išpildant preciziškoje tapybinėje technikoje. To- 
kį Danckerso drąsėiantį realizmą, virstantį kari- 
katūrizmu, pvz. didinant mėsingą nosį, dar ryš- 
kiau rodo Vladislovo IV raižinys iš 1646 m., 
dirbtas Hondijaus pagal Danckerso tapytą por- 
tretą, kaip tai liudija raižinio paiškinamoji len- 
telė (pav. 3). Taip pat pagal Danckersą Hondi- 
jaus raižytame karaliaus Jono Kazimiero por- 
trete smarkiai didinama nosis (pav. 4). Šis po- 
žymis būdingas ne Hondijaus traktavimui veido, 
bet tai yra specifiška Danckerso maniera.*!) Ją 
sutinkame taip pat Clement de Jonghės raižiny- 
je, vaizduojančiame Joną Kazimierą ant žirgo 
ir su Dancigo panorama. Tomkevičiaus nuomo- 
ne, jis dirbtas pagal Danckerso originalą (pav. 
5); Danckersas, matyti, specializavosi rziteli- 
niams dvaro portretams.*?) 

Danckerso kūryba rodo jį buvus ryškų por- 
treto meistra. Nėra duomenų, kad iis būtų dir- 
bes architektūrai ar dekoracijai. Vilniaus aka- 
demijoje kabėjęs karalienės Cecilijos Renatos 
portretas, kurio tapytojo vardas jėzuitams turė- 
jo būti žinomas, galėjo vėliau paskatinti tradi- 
ciją apie Danckerso veiklą Vilniuje. Konkrečių 
žinių apie tokios tradicijos susidarymą akade- 
mijoje neturime. 


"Danckerso garsas baroko epochoje ir Vilniaus 
romantizmo istorikai 


XVII amžiuje buvo pasklidęs garsas apie 
Danckersą, kaip žymų portretininką Vladislovo 
IV Lenkijos karaliaus tarnyboje. Taip jį keli 
XVII amžiaus biografiniai veikalai pristato. 
Pats pirmasis buvo Jean Meyssens jau 1649 m. 
savo “Images de diverses hommes d'esprit sub- 
lime“ (Antverpene), sykiu duodamas Dancker- 

so autoportreto raižinį, kurį pakartojo 1662 (7 
de Bie ir 1694 Th. Galle (Gallaeus).*?*) Dancker- 
są paminėjo ir jo amžininkas Joachim von San- 
drart savo “Teutsche Akademie*' (1675 m.), kur 
aprašė keliolika šimtų flamų, olandų, vokiečių 
ir kt. dailininkų biografijų. Sandrarto žinutė 
apie Danckersą labai trumpa: “Peter Danker de 
Ry war auch ein Amsterdamer und guter Mah- 
ler und dem Kėnig Ladislaus in Polen, auch 
Schweden, mit seiner Wissenschaft lang bedie- 
net''+**). Nors Sandrart čia pasekė C. de Bie ži- 
nia,*?) bet, pats būdamas tapytojas ir dirbdamas 
portretus Vazų giminėms Vienoje (1649), turė- 
jo savo kolegos darbus prie kaimyninio sosto 
gerai žinoti. Arnold Houbraken, kuris savo Ne- 
derlandų menininkų biografijų rinkiniui “De 
groote Schouburgh der nederlantsche Konstschil- 
ders en Schilderessen'' (1718) surinko daug nau- 
jų žinių (tai rodo jo anekdotiškomis smulkme- 
nomis turtingas pasakojimas), davė P. Dancker- 
so gimimo metus — 1605 Amsterdame — ir la- 
bai trumpą, bet daug sakantį jo meno aptarimą: 
“Jis buvo geras portreto tapytojas. Jo darbai bu- 
vo Nederlanduose ir kitur labai branginami, 
kaip reikia spręsti iš kelių eilėraščių, kurie savo 
laiku jam buvo sueiliuoti''*9). Vėliau nevienas 
biografinis veikalas pakartojo panašių Dancker- 


so garso apibūdinimų (pvz. G. K. Nagler 1836 
it KĘ)Ė 


Lietuvoje 1817 m. “Tygodnik Wilenski? 
žurnale pasirodė T. Narbuto “Senovės Lietuvos 
Tyrinėjimai", kuriuose yra gerokai praplėsta 
Danckerso biografija ir išvardinti jokiam senes- 
niam biografui ligšiol nežinoti jo darbai Vilniu- 
je.*7) 1856 m. Narbutas vėl paskelbė rašinį apie 
Danckersą (“Niektore szczegoly Zz žywota ma- 
larza Dankersa“*š). Šitame straipsnelyie reikia 
skirti tris dalis: 1) 1817 metais paskelbtųjų ta- 
riamų istoriškų duomenų pakartojimą, 2) tikro- 
jo šaltinio — autentiško XVIII a. veikalo citatą 
ir 3) patvirtinimą ir papildymą. Nesunku atpa- 
žinti šiame rašte tikrąjį Narbuto šaltini. Jau 
bestudijuodamas Vyriausioje Lietuvos Mokyk- 
loje civilinę ir karinę architektūrą, Narbutas ga- 
vo naudotis “Dictionnaire d'Architecture civil, 
militaire et naval etc. par M. C. F. Roland de 
Virloys 1770 Paris. T. I." Ten jis užtiko žinutę, 
kuri iš esmės nesiskiria nuo Sandrarto ir kitų 
XVII amžiaus biografų aptarimo: “Dankerse 
Petras de Ry, tapytojas gyvenęs apie 1630, buvo 
pirmuoju Vladislovo IV Švedų ir Lenkų kara- 
liaus tapytoju; monarchas, žinodamas šio meni- 
ninko sugebėjimus portretui, įsakė jam tapyti 
visas savo dvaro asmenybes ir kai kuriuos toli- 
mesnius kunigaikščius ir ponus"*?). Ši lakoniška 
žinutė sužadino Narbuto fantaziją. Tokio žy- 


Pav. 4. W. Hondius — Jonas Kazimieras Vaza, Lie- 
tuvos didysis kunigaikštis ir Lenkijos karalius. Rė- 


žinys pagal P. Danckerso de Rij portretą. 


maus menininko turėjo būti žymūs meno darbai. 
Neabejodamas Danckerso epochine reikšme, 
Narbutas jau 1817 metais ir priskyrė jam maž- 
daug viską, ką jo žiniomis Vazų laikais Vilniuje 
buvo statyta ir tapyta: “Petras de Ry Dankerse, 
žinomasis Vladislovo IV tapytojas ir architektas, 
nemažai davė savo talento įrodymų puošnių me- 
nių statyboje, ypatingai mūsų mieste (Vilniuje), 
kur pastatė šventojo Kazimiero koplyčią, kurią 
dar išdabino rinktiniais paveikslais, ant grindų 
ir sienose fresko tapyboje. Šv. Pranciškaus vie- 
nuolėms pastatė šv. Mykolo bažnyčią. Varšuvo- 
je išstatė karaliaus rūmus viduje ir iš lauko gra- 
žia architektūra savo karaliaus pasitenkinimui 
ir garbei. Mokėdamas gauti marmorą ir jį ra- 
dęs Lenkijos kalnuose, nusipelnė nemirtingą 
garbę''??). 


Tokį darbų sąrašą Narbutas pateikė ne kaip 
hipotetišką priskyrimą, kaip tai daro modernio- 
ji meno istorija, remdamasi formaliniais pana- 
šumais ir kitais argumentais, bet kaip katego- 
rišką tvirtinimą, kad suminėtieji pastatai yra 


Jonas Kazimieras 


Pav. 5. Clemens de Jonghe — 
Vaza, Lietuvos didysis kunigaikštis ir Lenkijos ka- 


ralius. Rėžinys pagal P. Danckerso de Rij portretą. 


Danckerso kūryba, ir net dar daugiau — Nar- 
butas teigė, kad šios žinios esančios ištrauka iš 
rankraštinės vokiečių kronikos, kurios autorius 
yra Rivius: “Cronica aus einem und anderen 
Croniken ausgezogen und alten Geschichten aus- 
geschrieben I. F. R. a. 1697 d. ult. Febr.", kuri 
vėl esanti išrašas iš lietuviškosios Vilniaus vai- 
to Rotundo kronikos (Knyga II, C. 8).5!) Čia ne- 
tenka aiškinti šio šaltinio vertę ir kilmę?) Pa- 
kaks priminti, kad kitoje vietoje šia kronika 
Narbutas rėmė Perkūno šventyklos aprašymą.33) 
Iš tos pačios “kronikos" Narbutas sėmęs ir pa- 
sakojimą apie Danckerso mirtį: “Važiuodamas 
iš Vilniaus į Varšuvą, netoli Rudininkų mieste- 
lio, jis buvo užpultas dviejų žydų plėšikų ir su- 
žeistas devyniomis mirtinomis žaizdomis į krūti- 
nę ir pečius, palaikytas mirusiu buvo paliktas 
miške. Netrukus atrastas dar gyvas su merdin- 
čia ranka nubraižė plunksna savo žudikų taip 
panašius portretus, kad trečią dieną po jo mir- 
ties abu žydai Vilniuje pagal šių portretų pana- 
šumą buvo surasti ir nubausti mirtimi. Mirė 


267 


(Danckersas) Rudininkuose 1661 metais rugpjū- 
čio 9 d., 78 metų amžiaus'“**). 

Ši jokiu tikru dokumentu neparemta data 
pateko į eilę vėlesnių leksikonų ir veikalų;**) 
taip pat ir nelaimingas 1856 m. prijungtas pa- 
pildymas: “Yra dar spėjimas, kad buv. šv. Ka- 
zimiero bažnyčia turgavietėje, dabar soboro 
cerkvė, priklauso prie Danckerso kūrinių. Šis 
dailininkas yra buvęs Annibale Carracci, kuris 
mirė 1609 m., mokiniu.''(1)?+), 

J. I. Kraševskis, surašydamas savo keturių 
tomų Vilniaus miesto istoriją, skundėsi apie 
Danckersą negalėjęs nieko daugiau rasti, kaip 
liesą žinutę pas Descamps: “Pierre Dankers de 
Ry naguit a Amsterdam en 1605. Son talent 
etoit de peindre le portrait. Il y a reussi. Il fut 
peintre de Vladislas IV Roy de Suede. On ne 
sait rien de plus de sa vie“““). Todėl rašyda- 
mas apie Danckersą, kaip ir kitose savo veikalo 
vietose, Kraševskis mielai pasinaudojo Narbutu. 
Nors ir pastebėdamas Narbuto prieštaravimus 
ir suabejojęs pakritikuodavo jį, vis dėlto Kra- 
ševskis Narbutą plačiai citavo kaip šaltinį, ne- 
manydamas jo visiškai atmesti. Todėl supran- 
tama, kad Danckerso autorystė Vilniaus freskų 
tapyboje jam pasirodė priimtinesnė, kaip Delbe- 
nės, ir todėl priskyrė jam ne tik šv. Kazimiero 
koplyčios, bet ir šv. Ignoto bažnyčioje buvusias 
Delbenės freskas57) Dar vėliau ir Pažaislyje ku- 
riam laikui Delbenės vardą išstūmė Danckerso 
garso romantiškoji atšvaistė. Apie tariamus 
Danckerso kūrinius Vilniuje eilę metų kalbėjo 
romantikais sekę A. H. Kirkoro ir rusiškieji va- 
dovai, enciklopedijos ir kitokia istorinė litera- 
tūra. 


1) J. I. Kraszewski, Wilno od początkow jego do r. 
1750, Vilnius 1840, II t. 211 p. pagal Kojalowicz, Mis- 
cellanea rerum ad statum Ecclesiasticum in Magno Lit- 
vaniae Ducatu etc., Vilnius 1650, 3. Koplyčios išorinėje 
sienoje barokinė marmoro lenta su fundacijos įrašu ir 
data “MDCXXXVI. Die XIV. Augusti" buvo įmūryta šv. 
Kazimiero kūno koplyčion padėjimui paminėti. Plg. taip 
pat išnašą 12. 

2) Žr. pav. Z. Ivinskis, šv. Kazimieras 1458-1484, New 
York 1955 tarp 96-97 p. 

3) Jan ze Šliwin (A. H. Kirkor), Przechadzki po Wil- 
nie i jėgo ckolicach, Vilnius 1856, 77, 149 p.; J. Klos, 
Wilno. Przewodnik krajoznawczy, Vilnius 1923, 119, 157, 
194; Lietuviškoji enciklopedija V t. XII (LX) sąs., Kau- 
nas (1937 II 3), 1423 p. su 1 pav.; Lietuvių enciklopedi- 
ja, ketvirtas tomas, Boston 1954, 270 p.; E. Budreika, 
Architektas Laurynas Stuoka-Gucevičius, Vilnius 1954, 
165 p. Z. Ivinskis, o, c. 106 p. 

„ 4) S. J. Kotączkowski, Wiadomošči dotyczące prze- 
mystu i sztuki w dawnej Polsce, Krokuva ir Varšuva 
1888, 305 p. 

5) J. I. Kraszewski, 0. c. II t. 345 p. 

„6) J. Klos, o. c, 2. laid. 1929, 140 p. 

T) St. Tomkowicz, O artystach pracujących w Polsce 
lub dla Polski. II. Wiek XVII, Prace Komisji Historji 
Sztuki, II, Krokuva 1922, LXIII p. 

S) M. Moretowski, Odkrycia wilenskie, Alma Mater 
Vilnensis, Zesz. X, Vilnius 1932, 54 p.; M. Morelowski, 
Zagadnienie tworcy kaplicy šw. Kazimierza i košc. šw. 
Teresy w Wilnie a Constantino Tencalla, projektodawca 
kohluimny Zygmunta III w Warszawie, Prace Sekcji His- 
torji Sztuki, II t., Vilnius 1935, 302-303 p. (posėdis 1932. 
TV 16ždb) ira Z508p: 

9) M. Moretowski, Zarysy syntetyczne sztuki wileūskiej 
cd gotyku do neoklasycyzmu, Vilnius 1939, 82 p. 

10) Wizerunki i roztrzasania naukowe, Poczet nowy 
II, XXIX t., Vilnius 1842 p. 93. 

11) M. Morelowski, Prace Sekcji Hits. Szt., 0. c., II t., 
247-8 p. 

12) E. Lopacinski ir M. Morelowski, Matteo Castelli, 
architekt krėlewski-polski i jego kaplica w Melide Z. r. 
1626, Prace Sekcji Historji Sztuki, III t., Vilnius 1938-39, 
108-10 p. 

13) Pavardė kartais rašoma: Del Bene, Dellbene, Dell 
Bene, Delbane. 

14) Seb, Ciampi, Notizie di medici, maestri di musicae 
e cantori, pittori, architetti, scultori ed altri artisti ita- 
liani in Polonia e Polacchi in Italia per regno di Polonia, 
Lucca 1830, 264-265 p.; E. Rastawiecki, Stownik malar- 
Zz6w polskich, Varšuva 1850-57, I t., 137, III t., 180. 


15) J. I. Kraszewski, o. c., II t., 212 p. 

16) A. H. Kirkor, Przewcdnik po Wilnie, Vilnius 1889, 
110 p. 

17) W. Zahorski, Katedra Wileūska, Vilnius 1904, 11 p. 
iSlE 

18) E. Lopacinski, Palac Sluszkėw na Antokolu w Wil- 
nie, Prace Sekcji Hist. Szt. III t. 1938-39, 293-294 p. 

19) Seb. Ciampi 0. c. 253 p. 

20) H. Kairiūkštytė-Jacynienė, Pažaislis, ein Barock- 
kloster in Litauen, Tauta ir Žodis VI t.,, Kaunas 1930, 
135-136 p. 

21). J. Kitos, O. C., 3 laid; 1937; 125/p- 

22) M. Bohdziewicz, Grupa freskėw Zz kręgu Delbenego 
i Pallonego w okolicach Warszawy, Biuletyn Historii 
Sztuki, Nr. 4 Rok XVIII, Varuva 1955, 472-474 p. su 
4 pav. 

23) Nacionaliniame Muziejuje Krokuvoje iš grafo Chod- 
kevičiaus archyvo. Plg. M. Morelowski, o, c. Alma Mater 
Vilnensis, X, 1932, 54 p. 

24) Z. Batowski, Giacinto Campana i kaplica Sw. Ka- 
zimierza w Wilnie (Przyczynek archiwalny), Biuletyn 
Naukowy, wydawany przez zaklad architektury polskiej 
i historji sztuki politechniki warszawskiej, Varšuva 
(1982. XIL- 1) LT t NT 2, T2-051p: 


25) C. C. Malvasia Felsina pittrice, Vite dei pittori Bo- 
lognesi, Bologna 1678, I t. 548 p., II t. 39 ir 266 p. Gia- 
cinto Camapana mirė Varuvoje 1650 m., o jo freskų yra 
išlikę Bolonijoj. Plg. Thieme-Becker, Allgemeines Lexikon 
der bildenden Kūnstler, V t., Leipzig 1910, 453 p.; Z. 
Batowski, o. c. 74 p. 

836) R. Przezdziecki, Wilno, Varšuva 1938, 91 p. 

27) W. Tomkiewicz, Malarstwo dworskie w dobie Wla- 
dyslawa IV, Biuletyn historii sztuki, Rok, XII, Varšuva. 
1950, 159-160 p. 

28) W. Tomkiewicz, o. c. 178-180 p. 

29) Plg. Thieme-Becker, VIII t., 1913, 342 p. Pavardė 
rašoma dar kitaip: Danckerts, Danckert, Dankorse (pas 
Kraszewski), Dankers, Danker, Danckwart. E. Bėnėzit 
(Dictionnaire des Peintres, sculpteurs, dessinateurs 6 
graveurs, Paris 1913, II t. 12 p.) duoda Dankerso signa- 
tūros faksimilę “Pr. Danckerse P. Df." ir “P. DANC- 
KERSE-FECIT. P. D. inv", bet nepaaiškina iš kurių 
darbų ji paimta. — Naujausieji autoriai rašo “"Danc- 
kers". 


Paulius 


Stelingis 


DAUESEIBM E SWISS MAS 


Yra vardų, kuriuos tariant dreba nuo ašarų balsas, 


Ir dienų, kurių niekad negali užmiršti. 


Vakaras. Ir saulė skęsta giliose mariose. 


Ir kaip nekaltos mergaitės ašara 


Žydi skaistus, krištolinis dangus. 


Yra vardų, kurių negali ištarti neverkdamas 


Ir dienų užmiršti, prisimindamas 


Krištolinį, skaistų dangų 


Ir marias, gilias ir mėlynas 


Kaip nekaltos mergaitės akis. 


30) Pravardė “de Rij' (Ry, Ryj) gavo Cornelis Danc- 
kers sąryšy su savo profesija: “Rooimeester'' — miesto 
architektas, trumpai — “Rij' — matavimo virvė——-Me- 
no istorijon pateko viso 10 architektų, tapytojų ir rai- 
žytojų pavarde Danckerts (Danckers), gyvenusių Olan- 
dijoje XVI-XVII amžiais. Plg. Thieme-Becker, o. c. VIII 
t. 341-344 p. 

31) Thieme-Becker, o. c. VIII t. 341 p. 

32) W. Tomkiewicz, 0. c. 157. 

33) E. Bėnėzit, o. c. 12 p. 

34) “Petro Danckers (de Ry) pinxit sculptore Wil- 
helni Hondio |. MDCXLV“ 50, 83 X 42, 8 cm. Plg. E. 
W. H. Hollstein, Dutch and Flemish etchings, engrav- 
ings and woodcuts ca. 1450-1700, Vol. IX, Amsterdamas 

1949 t. t., 102 p. 

35) W. Tomkiewicz (o. c. 170 p.) spėja apie 1641 m. 

36) W. Tomkiewicz, o. c. 173 p. pagal A. Jaržęmbski, 
Gošciniec albo opisanie Warszawie 1643 r., Varšuva 1903. 

37) W. Tomkiewicz, 0. c. 173 p. 

38) J. I. Kraszewski, o. c. II t. 18-19 p. 

39) Triumphalis Socii etc. Panegyrik na Koronacyą 
Cecylij Renaty 1637 r. w Wilnie przez Mik. z Ciecha- 
nowca Kiszkę Zgierskiego Wojewode Mšcislawsk. 1637; 
Aeternitas Serennissimorum stirpis Jagellonicae Regum 
in Vladislao IV. orbis expressa etc. cum Vilnam Lith- 
vaniae Metropolim, cum Regina Caecilia Renata Aust- 
riaca, ingrediretur fol. 1639. Plg. J. I. Kraszewski, 0. C. 
IV t. 181, 183-4 p. 

40) J. I. Kraszewski, o. c. II t. 32 p. 

41) W. Tomkiewicz, o. c. 175 p. 

42) W. Tomkiewicz, o. c. 177 p. — Yra pėdsakas, kad 
Danckersas dirbo taip pat žanrą. W. Hondius 1642 m. 
išleido ciklą raižinių pavadintą “Verscheydeaardige Boe- 
en", vaizduojant šokančius kaimiečius, kurie dirbti pagal 


Danckersą: pažymėti jo inicialais “P 4 D + inv." Plg. 
G. K. Nagler, Die Monnogrammisten, Minchen 1871, 
IV t. 864 p. Galimas daiktas, kad motyvus šitokio po- 
būdžio žanrui Danckersas škicavo Lietuvoje (1639-44 
m.). 

43) Cornelis de Bie, Het gulden Cabinet van de edele 
vry schilders-const, Antverpenas 1662; Theodorus Gal- 
laeus, The True Effigies of the most Eminent Painters... 
that have flourished in Europe, Londonas 1694. 

44) Joachim von Sandrarts Academie der Bau-, Bild- 
und Mahlerey-Kūnste von 1675, Herausgegeben von Dr. 
A. R. Peltzer, Miinchen 1925, 192 p. 

45) A. R. Peltzer (Sandrart) o. c. 204 p. (leidėjo pa- 
staba). 

46) Guellenschriften fiir Kunstgeschichte und Kunst- 
technik des Mittelalters Bd. 14, Wien 1888 (A von Wurz- 
bach'o vertimas), 109 p. 

47) T. Narbutt, Žyciorys Dankersa, (Badania starožyt. 
Lit.), Tygodnik Wilenski, III t. No. 68, Vilnius 1817. 

48) T. Narbutt, Pomniejsze pisma historiczne, Vilnius 
1856, 232-234 p. 

49) T. Narbutt, Pomn. pisma hist. o. c. 234 p. 

50) T. Narbutt, Pomn. pisma hist. o. c. 233 p. 

51) Tygodnik WileAski 1817; plg. J. I. Kraszewski, o. c. 
II t. 265 p. 

52) Apie Narbuto falsifikatus žr. Aidai, 1956 nr. I, 
20-21 p. 

53) T. Narbutt, Dzieje starožytne narodu Litewskiego, 
Vilnius 1835, I t. 145 p. 

54) T. Narbutt, Pomn. pisma hist. o. c. 234 p. 

55) Plg. Thieme-Becker o. c., Bėnėzit 0. c. ir kt. 

56) J. I. Kraszewski, o. c. II t. 272 p.; Descamps, La 
vie des peintres Flamands, Allemands et Hollandais avec 
port., Paris 1754, II t. 79 p. 

57) J. I. Kraszewski, o. c. II t. 448 p. 

NAUJA LIETUVIŲ KALBOS GRAMATIKA 


PR. S4K O A.REDIZ BIOS 


Dabartinis Poznanės, anksčiau Vilniaus uni- 
versiteto profesorius Jonas Otrębskis yra mums 
gerai pažįstamas lenkų mokslininkas kalbinin- 
kas, kuris gyvai domisi lietuvių kalba ir pasta- 
ruoju laiku daug apie ją rašo. Vienas iš di- 
džiausių jo užsimotų darbų yra lietuvių kalbos 
gramatika — Gramatyka jezyka litewskiego, ku- 
rios trečioji dalis, formų mokslas (nauka o for- 
mach), buvo 1956 m. lenkų valstybinės moksli- 
nės leidyklos išleista Varšuvoje. Be šios da- 
lies, dar numatyta išleisti: I. Įvadinės žinios. 
Garsų mokslas (su autoriaus prakalba ir plačia 
bibliografija). II. Žodžių daryba (nauka o bu- 
dowie wyrazow). IV. Sakinių mokslas (nauka o 
zdaniu). V. Gramatinės ir žodžių rodyklės. 


Jau pasirodžiusi trečioji gramatikos dalis, 
377 psl., aiškiai rodo, kad autorius yra sumanęs 
parašyti gana stambų liet. kalbos gramatikos 
veikalą, kokio iš lig šiol dar niekas nėra para- 
šęs. Šio veikalo tikslas yra mokslinis — duoti 
didesnį lietuvių kalbos supratimą (dač glębsze 
rozumienie języka litewskiego). "Tam reikalui 
autorius pagrindu ima dabartinę liet. bendrinę 
kalbą, ir aprašydamas stengiasi aikštėn iškelti 
visas žymesniąsias jos ypatybes. Pirmoj vietoj 
liet. kalbos formas aprašo ir tik antroj vietoj, 
žymiai trumpiau, jas aiškina. Ten, kur pasirodo 
kokie painesni dalykai, lig šiol kaip reikiant ne- 
išaiškinti, jis jų dažnai ir nesprendžia, tik pa- 
žymi jų sprendimo sunkumą ir atideda tai ki- 
tam kartui. Todėl visi jo aiškinimai yra trumpi 
ir, palyginti, gana atsargūs. Savo aiškinimuose 
jis labai nedaug tesinaudoja palyginimais su ki- 
tomis kalbomis. Iš senųjų liet. raštų tik viena 
Daukšos Postilė plačiausiai cituojama. Iš liet. 
tarmių kiek dažniau paminima Tverečiaus tar- 
mė, kurią autorius pats savo laiku yra plačiai 
aprašęs; kitų liet. kalbos tarmių gausingi ir mor- 
fologinių lyčių istorijai svarbūs duomenys ma- 
žiau tepaliečiami. Pagaliau autorius savo vei- 
kale visai nemini kitų mokslininkų bent svar- 
besnių nuomonių ir nenurodo jokių kalbotyri- 
nių veikalų, kuriuose aprašomieji ar sprendžia- 
mieji dalykai jau buvo nagrinėti ir šiaip ar taip 

spręsti. Visa tai rodo, kad autorius yra pirmoj 
vietoj pasiryžęs parašyti išsamų liet. kalbos gra- 
matikos vadovėlį (Handbuch), tinkamą univer- 
sitetinėms liet. kalbos stu.ijoms. 

Gyvendamas toliau nuo Lietuvos ir neturė- 
damas po ranka daugelio lietuvių kalbos šalti- 
nių, ypač trūkdamas tarminių ir istorinių žinių, 
autorius išmaningai pasirinko atsargų aprašymo 
ir aiškinimo būdą, kuris dabartinėse aplinkybė- 
se yra gal pats geriausias ir tikslingiausias. Bet 
liet. kalba yra tokia turtinga, joje yra tiek daug 
subtilių dalykų, dažnai ne tiek spekuliatyviai 
suvokiamų, kiek juste pajuntamų arba indukty- 
vinės analizės keliu patiriamų daugiausia iš pa- 
čios liet. kalbos, jos istorijos bei kasdieninės na- 
tūralinės apraiškos, jog visai netenka stebėtis, 
jei kitatautis tyrinėtojas, tik pramokęs tą kalbą 
ir, kaip minėjau, būdamas toliau nuo tiesioginių 
jos lobynų, savo plačiai užsimotame darbe ir 
vieną kitą dalyką kartais nekaip reikiant nuaiš- 
kina. 

Nesiimdamas rašyti išsamios recenzijos, — 
tai būtų Aidams perspecialus dalykas, — aš čia 
pavaizdui iškelsiu tik vieną kitą dalyką. Štai 
rašydamas apie gimines (4 psl.), autorius sako, 
kad liet. kalba skirianti dvi gimines — gramati- 
nę ir natūralinę: vyras esąs natūralinės vyriš- 
kos giminės ir turįs vyrišką galūnę -as, o žmona 
esanti natūralinės moteriškos giminės ir turinti 
moterišką galūnę -a; bet vaidild “aktorius; ke- 
liaujantis senovės liet. dainius; žynys (lenkiškai 
verčiamas: wajdelota)", būdamas natūralinės vy- 
riškos giminės, jau turįs moterišką galūnę -a, o 
pamergys esąs natūralinės moteriškos giminės ir 
turįs vyrišką galūnę -ys; dabartinėj liet. bendri- 
nėj kalboj šio skirtumo jau nebesą — tesanti var- 
tojama tik pamergė (tai jis sprendžia iš “Dabar- 
tinės liet. kalbos žodyno''). Bet, laikantis arčiau 
liet. kalbos istorijos ir šnekamosios kalbos, vis- 
kas maždaug šiaip atrodytų. Seniau lietuviai yra 
daugiau gimines skyrę ne pagal galūnes, bet pa- 
gal lytį, todėl pvz. tariamoji vyriškoji galūnė -as 
dabartinėse tarmėse gali būti vartojama ir mo- 
teriškajai giminei žymėti, kaip antai: jų senoji 
baisi barškalas; ta merga buvo didelė žinovas. 


Ten, kur nejausdavo arba nejaučia tos lyties, 
tikrosios arba įsivaizduotosios, lietuvis neskir- 
davo arba neskiria ir giminės, pvz.: kirmis, utis, 
kielė, zylė, voverė ar voveris, vištytis, antuūkas, 
bet vilkas: vilkė, katė: kūtinas, tafnas: tarndi- 
tė ir kt. Dabartinėse tarmėse ir senovinėj raštų 
kalboj galūnė -ė dar dažnai vartojama ne tik 
moteriškajai giminei ir tokiems vyr. giminės at- 
stovams kaip dėdė, tėtė ir kt., bet ir bendrajai 
giminei žymėti, pvz.: bėmbė “vėpla, iširėlis,-ė", 
čiaulė “apsileidėlis,-ė, išsižiojėlis-ė", čipė “kas 
čypia, čirškė “kas čirškia, rėksnys,-ė", čiupnėtė 
“kas daug čiupinėjasi, gaišta", šėrpė “šiurpa, pa- 
šiurpėlis,-ė" ir kt. Senovinėj raštų kalboj dar 
plačiai vartota girtuoklė (vyr. ir mot. giminės!) 
dabar beveik jau visur pakeista į girtuoklis,-ė 
“drunkard". Taigi čia įvyko visai priešinga at- 
maina, negu kad mano J. Otrębskis, minėdamas 
tariamą jaunesnę pūmergę užuot pamergys, ku- 
ris tarmėse dar tebėr plačiai pažįstamas. Paga- 
liau autorius persiaurai galvoja, minėdamas tik 
senovinių kolektyvų su galūnė -a (daugiskaito- 
je) virtimą i daiktvardžius su galūne -as: liet. 
kalboj yra ir tokių senų kolektyvinės reikšmės 
daiktavardžių, kurie ir dabar yra pasilikę su 
galūne -a, pvz.: žem. męsd (lat. miesa) : lenk. 
mieso, derva : slav. *dervo (lenk. drzewo, rus. 
derevo), sen. liet. Prūsa (vėliau Prūsai, Prūsija) 
ir-kt 


Kalbėdamas apie daiktavardžius su galūnė- 
mis -jas, -ias ir -ys, -is, autorius kaip reikiant 
nepaaiškina nei šių galūnių tarpusavio santykio, 
nei jų kilmės. Yra neabejotina, kad pvz. liet. 
kūrias “kariuomenė; karas", lat. kar'š (iš *kar- 
jas) yra labai seni dariniai su priesaga -ja-; plg. 
sen. prūs. karia- (žodyje cariawoytis “Heer- 
schau"), got. harjis “kariuomenė, minia“ (iš 
*harjaz, plg. ds. nd. harjam “kariams"'), vid. ai- 
rių cuire “būrys, gauja" (iš *korjo-; plg. gallų 
tautovardį Petru-corii) ir kt. Senavinis *karjas 
yra buvęs ne kas kita kaip priklausomybinis 
būdvardis, reiškiąs “priklausąs karui, karinis" ir 
taip santykiavo su kūras, kaip ūpsčias “apstus" 
(iš *apstjas su ūpstas “apstybė"), sraujas su “s7a- 
vas “sravėjimas, srava“ (plg. prū-sravas “neuž- 
šalusi vieta lede", gr. r6os “sravėjimas, srovė, 
upė" iš “ūrowos) ir kt. Tokie pat seni dariniai kaip 
upė“ iš *srowos) ir kt. Tokie pat seni dariniai kaip 
ind. kravyam?' t. p.), mėdžias “miškas; medis" 
(plg. lat. mežs “miškas", pr. median “t. p." iš 
*medja-, sen. ind. madhyas “vidurinis", lot. me- 
dius “t. p? ir kt.),tėlias (lat. teV'š iš "teljas), vū- 
rias ir kt.: dabartinės lytys įmžis, dmžius, jūu- 
tis, jūučius, mėdis, vūris, varys ir kt. aiškiai yra 
vėlyvesnio kilimo, ir jų golūnės -ys, -is yra atsi- 
r2dusios -jas, -ias vietoje iš analogijos ar džl ki- 


tokių priežasčių. Bet iš kitos pusės galūnės -ys, 
-is gali dar būti kilusios iš ide. -iy0s; plg. estų 
takijas iš baltų *dagijas : dagūs, lat. dadzis ir kt. 
Taigi galūnės -jas, -ias ir -ys, -is yra dabar di- 
džiai sumišusios tarpusavy. Tačiau dar tebėr 
užtektinai išlikusių pėdsakų, kurie rodo, kad 
daiktavardžiai su -jas, -ias seniau buvo links- 
niuojami tomis pačiomis galūnėmis kaip daik- 
tavardžiai su -as; pvz. ryt. tarmėse mėdžias, 
telias, vėjas vietomis dar tebeturi galūnę -e vs. 
vietininke ir šauksmininke: medė, telė, vėje; da- 
bartinės lytys mėdyje, vėjyje, škm. kely!, svety! 
yra, be abejonės, antrinės, vėlyvesnės. Šitų da- 
lykų neiškeldamas aikštėn, autorius negalėjo 
duoti reikiamo supratimo ir apie ja-kamieno 
daiktavardžių linksniuotės raidą. 


41 psl. autorius mini tverečėnų dvi ds. var- 
dininko lytis — ūkys ir ūkies ir mano, kad ds. 
vd. ūkies taip santykiauja su vs. km. akiės, kaip 
pvz. ds. vd. dūkteres su vs. km. dukterės. Bet iš 
tikrųjų galėjo būti visai kitaip: šalia ūkys tose 
pačiose ryt. tarmėse vietomis dar sakoma ir 
ūkes, auses (ds. km. ausų, bet akių), todėl ūkies 
sąmyšio (kontaminacijos) keliu lengvai galėjo 
atsirasti iš ūkys -ūkes. visai panašiai kaip ūnies 
galėjo susidaryti iš anie-ūnys, snienga iš snie- 
ga (sniegti)Ą-sninga ir kt. 

Dabartinio žmogaus vietoj senovinėj liet. 
raštų kalboj buvo vartojamas žmuo, kurio kaity- 
mas M. Daukšos kalboj nesiskyrė nuo šuo: vs. 
gl. žmunį, dv. vd. žmune. Bet klausimas, iš kur 
atsirado dabartinis kamienas žmon-? J. Otrebs- 
kis, radęs Daukšos Postilėj parašytą žmo, tuo- 
jau taria (59 psl.) tai reiškus kolektyvą ir ry- 
šium su tuo kolektyvu atsiradus ds. vd. žmėnes, 
vėliau žmonės. Bet, man rodos, tai yra persku- 
bi išvada: viena, Daukšos žmo, pavartotas vieną 
kartą, lengvai gali būti ir spaudos klaida (tokių 
klaidų apstu Daukšos kalboj); antra, šio dari- 
nio nepatvirtina joks kitas senovinis raštas, nei 
dabartinė kalba; trečia, mūsų kalboj iš viso nė- 
ra pėdsakų, kurie rodytų senovinį akūtinį ilgą 
-a absoliutinėj galūnėj išvirtus į 0; plg. sen. prūs. 
austo “burna", warto “durys*': sen. slav. usta, 
vrata (liet. vartai); tai aiškiai rodo ir jau augš- 
čiau minėtieji seni kolektyvai kaip dervė, žem. 
meęsū (dabartinė mėsd yra iš gudų paskolinta), 
Prūsa ir kt. Taigi dėsninga kolektyvinė lytis 
šalia žmuo tegalėtų būti *žma, ne žmo, kaip kad 
perlengvai sprendžia J. Otrebskis. Dabartinis 
kamienas Žžmon- senesnio žmun- vietoje (plg. 
šuo : ds. vd. šūn-es, km. šun-ų) galėjo atsirasti 
tuo pat antriniu būdu, kaip pvz. aumonė “sąmo- 
nė, nuomonė" šalia aumuo “nuovoka, suprati- 
mas", upėvardis Armonė šalia Armenė (plg. 
armuo “arimas, ariamoji dirvos žemė; dirva, dir- 

KLEOFAS JURGELIONIS 


Iš NA S. UK4O 


Jei atminčiau, be laiko ir tolumų skirto 
Be varžto mūsų nevienodos paskirties, 
Vėl tavo akys man javoniškai prabiltų 
Kur nors slaptybėje nežinomos srities, 
Tave sutikt ten mano atmintis pakiltų — 
Be laiko ir tolumų, skirto. 


KS AV ERA: 


Su manim tų buvai kaio viena siela, 

Man turtas mano, atrama, paguoda tu buvai, 
Tikėjai tu manim, svarstei mane blaivai, 
Širdim ir išminčia talkauti įgudai, 

Taip artima, taip ta pati, širdinga, miela, 
Su manim tu buvai, kaip viena siela. 


Kai skiria mus daugybė mylių kelio, 
Nuliūstame, bet liūdime trumpai, tik sau vieni, 
Mane iš tolo savo džiaugsmų gaivini 

Ir vis namo į mano širdį ateini. 

Taip siela įsigyja ir sparnus karvelio, 

Kai skiria mus daugybė mylių kelio. 


vožemis; gelmė, bedugnė, liūnas, praraja“) ir 
kt. Šitas naujas kamienas žmon- iš pradžios yra 
buvęs priebalsinis: ds. vd. žmėnes (dar pažįsta- 
mas Tverečiaus tarmėje; plg. ryt. šūnes, žąses, 
žvėres), km. "žmonų (plg. šunų, žąsų) gl. žmonis 
(plg. šunis, žvėris) ir kt. Ilgainiui šita priebal- 
sinė linksniuotė tarmėse buvo išlyginta: vienur 
atsirado „Žmonės, žmonių, kitur žmėonys, -ių, gl. 
žmonis, žmonimis. 

Panašiai kaip žmuo, tik kitokesniu būdu, 
yra kitėję ir kaikurie kiti priebalsinio kamieno 
daiktavardžiai; pvz. momuo, ens “viršugalvis" 
vienur yra pavirtęs į momenis, -iės, mėmenį, 
kitur į momuomis, -iė, momuonį; šiame pasta- 
rajame pavyzdyje -u0- buvo apibendrintas iš vs. 
vardininko. Bet ir šios rūšies perdirbiniai vie- 
tomis tebėra išlaikę senovines priebalsines ga- 
lūnes; plg. ryt. ds. vd. gėležuones, žūliuones ir 
kt. Šios atmainos yra vykusios ir dabar tebe- 
vyksta labai įvairiai, todėl šalia naujųjų dar 
apsčiai sutinkame ir senųjų lyčių. Taigi J. Ot- 

rebskis (57 psl.) apsirinka, kad tik senovinėj 
liet. kalboj galėjusios būti tariamai tokios ne- 
paliudytos lytys kaip *geluo ir "širšuo, kuris da- 
vęs pradžią dviem naujiems dariniams: širšuo- 
lis ir širšė. Iš tikrųjų šalia geluonis,-iės yra dar 
gerai pažįstamas ir geluo arba gėluo (pvz. Ku- 
pišky, Dusetose, Biržuose ir kt.). Širšuo yra K. 
Jauniaus paliudytas iš Kvėdarnos ir Rietavo, ir 
tai aš esu pažymėjęs savo Liet. kalbos žodžių 
daryboje (295 psl.). Ir dar daugiau: iš širšuo 
yra sudaryti ne du, bet keliolika tolimesnių da- 
rinių, pvz. širšuonas, širšūnas, širšuonis, širšuo- 
Tas it ki 

Kalbėdamas apie sangrąžinius veiksmažodi- 
nius daiktavardžius su -imos (pvz. elgimos “el- 
gimasis, elgesys"), J. Otrebskis (68 psl.) sako, 
kad šios rūšies nekaitomi dariniai dar tebesą 
smulkmenose neišaiškinti, ir ryšium su tuo jis 
tvirtina, kad -o-s esąs kilęs iš -s, ne iš -si. Tvir- 
tina be įrodymų, ir tuo būdu sukelia abejonių. 
Pvz. mūsų senovinių raštų kalboje dar aiškiai 
tebevartojamas sangrąžinių vyr. giminės daik- 
tavardžių kaitmuo -imasi, pvz.: Elioschus mels- 
damasi uszlaike litu (J. Bretkūno Post. II 99); 
wagis... ne ineit... slapstidamasi (ib. 266). Da- 
bartinėse tarmėse vietomis dar tebėr išlaikyta 
pilna galūnė -si: merga šoka linksmai sukdamo- 
si. Bet gana anksti randame šią galūnę jau su- 
trumpintą: Merga... žemindamosš sawe Elžbieė- 
tą atlanke (Daukšos Post. 474). Panašiai dabar 
sako ir žemaičiai, pvz. pešenos “pešimasis"', juok- 
senos 'juokimasis"" šalia pešena, eisena. Ilgainiui 
mot. giminės galūnė -os buvo apibendrin- 
ta: šalia ji juokdamos buvo pradėta sakyti 
ir jis, jie juokdamos ėjo. Tuo būdu iš ana- 
logijos šalia nekaitomų lyčių elgdamos, elgse- 
nos, lengvai galėjo atsirasti ir elgimos. Be to, 
šalia -/mas seniau galėjo būti vartojama ir veiks- 
minės reikšmės -ma, todėl -imos iš dalies dar 
galėjo susidaryti ir iš -ima:si (čia a: reiškia il- 
gą a). 

Toliau tenka pastebėti, kad liet. kalboj ga- 
li būti laipsniuojami ne tik būdvardžiai, bet ir 
daiktavardžiai, pvz.: kūlnas : kalniau, kalnėsnis, 
vyras : vyrėsnis, šuo : šunėsnis ir kt. Bet J. 
Otrebskis (133 psl.) nei iš šio nei iš to galvoja, 
kad lytys vyrėsnis ir vyriūusias galinčios būti 
sudarytos ne iš vyras, bet iš kokios nors kitos, 
jau išnykusios lyties, ir tą savo galvojimą mė- 
gina paremti tokiais pavyzdžiais kaip dugėsnis, 
kuris esąs sudarytas ne iš dugti, bet iš būdvar- 
džio augūs. Ir toliau dar įmantriau: šunėsnis, 
sako, esąs sudarytas ne iš šuo, bet pvz. iš šuni- 
nis, iš kur iš pradžios atsiradęs *šuninesnis, vė- 
liau haplologijos keliu sutrumpintas į šunėsnis. 
Bet aš tuo visai netikiu: viena, būdvardžiai su 
-inis,-ė yra priklausomybinės reikšmės ir papras- 


Baletas “Sužadėtinė" nepriklausomos Lietuvos teatre 


V. Augustino nuotrauka 


tai nelaipsniuojami; pvz. kaip iš medinis, taip 
ir iš vilkinis nei vienam lietuviui negalėtų atei- 
ti į galvą susidaryti “medinesnis, *vilkinesnis. 
Antra, laipsniavimu yra išreiškiama tiesioginė, 
ne išvestinė ypatybė, todėl vienodai gali būti sa- 
koma: jis gėras, bet ans gerėsnis; tu esi tikras 
šuo, bet jis už tave dar šunėsnis (dar didesnis 
šuo kaip tu). Vadinas, kaip iš gėras gali būti su- 
darytas gerėsnis, taip iš šuo gali būti tiesiogiai 
sudarytas šunėsnis, iš vyras — vyrėsnis ir kt. 
Ir šitokia darybos ypatybė pažistama ne tik liet. 
kalboje, bet ir kitose, net seniausiose, ide. kal- 
bose; pvz. sen. ind. kalboj su laipsniuojamomis 
būdvardinėmis priesagomis -tara-, -tam1- galėjo 
būti tiesiai iš daiktavardžių sudaromos lytys 
vi:rūtara- “karžygesnis", vi:rdtama- “karžygiau- 
sias" iš vi:ra- “vyras", visai panašiai kaip Ho- 
mero kiynteros “šunesnis" iš daiktavardinio ka- 
mieno kyn- “šuo"': ds. vd. kynes “šunes"' ir kt., 
žr. A. Debrunner, Die Nominalstaemme 60 lt. 

Kitas toks dirbtinio galvojimo pavyzdys yra 
J. Otrebskio nuomonė apie tokius posakius kaip 
kuo vardū ir kt. Dėl to jis sako: “W rze:zy- 


wistošci kuo vardų powstalo przez kontaminac- 
ję dwu wyrazen, z ktorych jedno zawieralo kuo 
“jak (zwac)", a drugie formę vardu w polącze- 
niu z jakimš przymiotnikowym zaimkiem pytaj- 
nym" (146-47). Bet toks sąmyšis šiam reikalui 
yra visai netikėtinas ir nereikalingas, nes čia vis- 
kas yra daug paprasčiau, būtent — šiokiais at- 
vejais įvardis kūs seniau tarp ko kito galėjo dar 
būti vartojamas ir būdvardine reikšme: kuo 
vardų iš tikrųjų reiškia “kuriuo, kokiu vardu“. 
Posakiu kuo jis vardu norime pasakyti, kas yra 
jo vardas, kuriuo vardu jis vadinasi. Taigi kuo 
čia yra su vardū taip susijęs, kaip pvz. tuo, anuo 
vardu ir t.t. Ir šita sąsaja yra labai gilios se- 
novės liekana, dabar besutinkama tik paskiruo- 
se posakiuose (kuo vardu, kuo mett ir kt.). Tai 
patvirtina ir kitos senosios ide. kalbos, kur ka- 
mienas ką- gali žymėti ne tik klausiamąjį, bet 
ir santykinį arba nepažymimąjį įvardį;; plg. 
sen. ind. kdsmai devūya havisa vidhema “ku- 
riam dievui turime auka tarnauti", latvių es 
nuocirtu tuo kuocinu, kas aug ceVa malinū “aš 
nukirtau ta medelį, kuris auga kelio pakraštėly? 

ir kt., žr. A. Debrunner-J. Wackernagel, Altind. 
Gram. III 2, 567; J. Endzelins, Lat. valodas 
gram. (1951) 543. Dėl šio įvardžio reikšmės ki- 
tose ide. kalbose plg. dar J. Pokorny, Idg. etym. 
Wb. 644t. Prieveiksminė reikšmė kuo “kaip“ 
yra aiškiai vėlyvesnių laikų reiškinys; dabar 
užuot kuo vardu jau pasakoma ir kaip (lenk. 
jak, rus. kak) jo vardas “what is his name?'. 

Kaip kaikurie kiti kalbininkai, taip ir J. 
Otrebskis (282 psl.) liet. priev. ir priel. pūskui 
(paskui) jungia su sanskrito pūscat “už, po, pas- 
kui" (iš “*poskėt), lot. post, sen lot. poste “nach, 
hinter'' iš “posti ir kt.; plg. dėl to dar J. Pokor- 
ny, op. cit. 841. Bet tam prieštarauja liet. kal- 
bos duomenys: kurie tuo pasakos eyt “kurie 
paskui jį eina" (1605 m. katekizme, žr. E. Sit- 
tig, Der poln. Katech. des Ledezma ..., 24 psl.), 
ryt. iš paskos “iš paskui" (sutrumpinta iš pasa- 
kos), eina pūsaku arba pūsku “paskui" (plg. 
alus iš bačkos pataku teka) ir kt. Taigi dabar- 
tinis pūskui (paskui) yra neabejotinai kilęs iš 
pūs(a)ku, kurio galūnė u vėliau buvo paversta 
į ui pagal kitus tokius pavyzdžius kaip vidui, 
viršui ir kt.; žr. R. Trautmann, Balt.-slav. Wb. 
254, aut. Liet. kalbos žodžių daryba 67 (su to- 
limesne nurodyta literatūra). 

Pagaliau autorius, matyti, remdamasis “Da- 
bartinės liet. kalbos žodynu“ (709-10 psl.), te- 
skiria priev. senai “staro" ir seniai “dawno" ir 
tvirtina, kad pastaroji lytis tebesanti dar neiš- 

aiškinta (291 psl.). Bet tai nėra visiška tiesa: 
prof. E. Fraenkelis, Zeitschrift fuer vgl. Sprachf. 
LVII 174t. yra įtikinamai įrodęs, kad senesnis 
senai vėliau pagal naujai (fonetiškai tetariamas 
naujei) buvo paverstas į seniai. Ir tai patvirti- 
na šios aplinkybės: senai “staro" ir seniai “daw- 
no? tera skiriama tik vienoj kitoj tarmėj, ir daug 
kur iš senovės dar tebesakoma jis sėnas atrodo, 
ne jis atrodo senai; tiek senųjų raštų kalboje, 
tiek dabartinėse tarmėse senovinis senai vieto- 
mis dar tebereiškia “dawno"'; kadangi sėnas 
“dawny", priev. senai “dawno" kaip priešybės 
yra siejama su naujas, priev. naujai, todėl pa- 
gal pastarąją lytį senai lengvai galėjo būti pa- 
verstas į seniai: ir tai galėjo atsitikti visai pa- 
našiai, kaip kad taip gyvojoj žmonių kalboj 
daug kur jau nuo seniai pagal šiaip (tariama 
šeip) yra pavirtęs į teip. 

Iš šitų kelių trumpų augščiau padarytų 
pastabų jau galime matyti, kad kaikurie auto- 
riaus aiškinimai yra nevisai vykę, o kaikurie 
net klaidingi, nepriimtini. Taip pat būtų kas 
prikiština ir jo kirčiavimui, kurio čia dėl spe- 
cialumo nebeliečiu. Bet, šiaip ar taip, visas jo 
veikalas liet. kalbą studijuojantiems bus visdėl- 
to didžiai naudingas, visų pirma duodamąja fak- 
tine medžiaga. Šis veikalas bus naudingas ir in- 
doeuropiečių kalbų tyrinėtojams, nes jis, be dau- 
gybės autentiškų duomenų, apsčiai iškelia ir 
probleminių lietuvių kalbotyros dalykų. 

MOTINOS IR SŪNAUS PROBLEMA 


Nelės Mazalaitės 


Rūpindamo:i dabarties gyvenimo 


problemcmis, N. Mazalaitėt mūsų 
skaitančiajai visuomenei vėl davė 
naują romaną, kuris pavadintas 


“Pjūties metu''. Prieš tai “Saulės ta- 


ke'' atskleidusi tremties gyvenimo 
dalią, o “Negesty" parodžiusi lietu- 
vės pasidavimo svetimai gyvenimo 


aplinkai pavojus, šiuokart rašytoja 
6mėsi nagrineti istoriškai psichologi- 
nę motinos ir sūnaus problemą iš ne- 
tolimos praeities — komunizmo įsi- 
galėjimo Lietuvoje. 

Veikalo fabula sukasi apie Mykolo 
Vibrio ir žydaitės Juditos Goldbergai- 
tes, jo ir jo motinos santykius ir pa- 
galiau apie jo atsivertimą iš komu- 
nizmo. Vokiečių rusų karo pradžioj 
Vibrys pabėga į Rusiją, o pasilikusi 
Goldbergaitė patenka pas jo motiną 
ir pagimdo sūnų, kuris pakrikštija- 
mas ir auklėjamas motinai priešingoj 
pasaulėžiūroj. Mykolo grįžimas į Lie- 
tuvą “tvarkos daryti" kaip tik su- 
tampa su jo brolio Kazimiero pri- 
micijom, tačiau anas atvyksta ne į 
jas, o žmonių agituoti. Tos agitaci- 
jos turi ir Vibrio motina klausytis. 


Veiksmas pasistūmėja priekin, kai 
į Kauną nuvykusi Judita pas Vibrį 
randa jo “žmoną" Olgą, rusę. Jos 
padėtis juo tragiškesnė, kai sužino 
tėvą gete esant. Parvykusi į kaimą, 
sielojasi dėl savo ir sūnaus likimo. 
Neišlaikydama dvasinio sukrėtimo, 
nutraukia savo gyvybės siūlą tuo pa- 
čiu ginklu, kurį iš jos neseniai buvo 
atėmęs namuose likęs Vibrienės cū- 


“Pjūties Metas" 


nus Jonas. Tačiau prieš mirštant 
dar pakrikštijama. 
Toliau eina kova dėl mažojo My- 


kolo Vibrio sūnaus. Toji kova, be 
abejo, lieka simboliu to jaunimo, 
kurs ateičiai liks tautai ištikimas. 


Tėvas norėtų jį paimti iš motinos 
globos, bet toji turi kitą planą —jį 
paslėpti ir atiduoti auklėti su kitais 
kaimo vaikais. 

Nauja akcija iškyla, kai Vibriui 
už praeitį ir letumą sūnaus bei bro- 
lio atžvilgiu ima “keršyti' Olga. 
Dar kažkaip paaiškėja jį rašant kny- 
gą, kurioj esą įrodoma “lyg Dievas 
būtų". Bet savo “tvirtumui" įrodyti 
Vibrys nori padaryti itin “karžygiš- 
ką'' dalyką — uždaryti savo para- 
pijos bažnyčią. Tai juo lengviau, nes 
dėl sukrėtimų mirė senasis klebonas. 
Jo vietoj — Mykolo brolis Kazimie- 
ras. Pati motina irgi nesitraukia 
geruoju iš bažnyčios: Mykolo ji tik 
nešte išnešama, 

Veiksmas pasiekia  kulminacinį 
punktą, kai dėl šio sūnaus žygio mo- 
tina gauna priepuolį ir, nė kunigo 
nesulaukus, miršta. Sūnus tikėjosi 
jos prakeikimo dėl atsisakymo pa- 
rūpinti paskutinį dvasinį patarnavi- 
mą, bet motina ir paskutinėm savo 
gyvenimo minutėm sūnui meldė dan- 
gaus gailestingumo. 

Kai motina laidojama be pamal- 
dų, Vibrys Olgos įskundimu ir par- 
tijos įtarimu kapuose areštuojamas 
ir uždaromas toj pat bažnyčioj, ku- 
rios pats buvo atvažiavęs uždaryti. 


Veikalas ir baigiamas šia tragiška 
situacija, per kurią kankintojas pa- 
tiria kankintojų  “malonumą"", Jį 
išvaduoja brolis partizanas po at- 
gailos, ilgos sau pačiam “išpažinties" 
ir atsivertimo, kuris atrodo turi bū- 
ti tikras. 

Taigi “Pjūties meto" pagrindą su- 
daro dviejų idėjinių pasaulių susikir- 
timas. Artimesnėj plotmėj jis įvaiz- 
dintas metinos ir sūnaus gamtinėj 
ir antgamtinėj kovoj. Mykolas Vib- 
rys tėra, seną terminą vartojant, tik 
sūnus palaidūnas, išėjęs iš šeimos, 
kurioj tėvas buvo savanoris ir kovėsi 
už Lietuvos nepriklausomybę, 0 mo- 
tina yra giliai, mistiškai tikinti, ku- 
rios vienas sūnus eina į kunigus, ki- 
tas į partizanus. Tuo būdu Mykolas 
tampa gėdos simboliu ne tik moti- 
nai, šeimai, bet ir platesnei visuo- 
menei. Tatai gal ir paaiškina rašy- 
tojos rūpestį šį žmogų ir šią šeimą 
“gelbėti, 

Dėl to ir romano veiksmas kau- 
piasi ties tais dviem veikėjais — 
ties motina ir sūnum, ir kitų cha- 
rakteriams išryškinti vietos lieka 
mažiau. Net ir Juditos gyvenimas, 
palyginti, anksti užbaigiamas, o Ol- 
ga eina tik kaip rusiškojo pasaulio 
atstovė, neigiamam charakteriui pa- 
rodyti, Kunigo Kazimiero ir partiza- 
no Jono charakteriai irgi lieka kiek 
nuošaliau. 

Bet motinos ir sūnaus idėjinė ko- 
va vaizduojama ne tiek psichologi- 
nėj, kiek pasauležiūrinėj plotmėj. 
Kraštutinumų sustatymas gan ryš- 
kus — vienas sūnus kunigas, kitas 
bedievis, vienas partizanas, kitas ko- 
munistas — tačiau tie kraštutinumai 
rodomi greičiau atsiskaitomąja Pie- 
tario (Algimanto) kaip lyginamąja 
Donelaičio prasme: ne komunistas 
ypatingai, bet rusas aplamai tampa 
lietuvio priešu. Mykolo“ Vibrio cha- 
rakterio nekonsekventiškumas glūdi 
jo veiksmuose ir žodžiuose, kurie 
vis dėlto greičiau eina iš oro, kaip 
iš vidaus. Jo pastangos kurti tauti- 
nę bažnyčią bei tautinį komunizmą 
nueina niekais. Iš čia prasideda jo 
tragika, kuri esmėj nėra perdaug 

tragiška. Jo tiesiog aštrus pasisaky- 
mas prieš Dostojevski (p. 350), ku- 
ris, betgi, nebuvo vien padugnių, bet 
ir augšto religinio jausmo rašytojas, 
rodo satelitinio komunisto neištiki- 
mumą. Jo svoris glūdi lietuvybės pu- 
cėj: tai matyti iš partizano brolio 
Jono paleidimo (p. 214), iš savo ver- 
tės pajautimo Olgos akivaizdoj (p. 
284), net iš senų terminų, kaip 'man 
siela spaudžia daug klausimų“ (p. 
254), kurie jam dar bus likę iš se- 
minarijos (stalininis panašumas) lai- 
kų, Jo atsivertimas dostojevskiškai 
šiurpus ir jam, atrodo, nepagailėta 
paaukoti kūrinio proporcijos. 

Kai svetimą dvasią sunkiau įmon- 
tuoti į“lietuvį, kur kas ją lengviau 
atskleisti "liėtuvėj motinoj. Vibrienės 
paveikslas viėtom imtas, sakytum, iš 
šv. Augustino motinos, besirūpinan- 
čios sūnaus likimu. Tikru klasišku- 
mu padvelkia į mus motinos ir jos 
nuklydusio sūnaus likimo detalės: 
“Juk negaliu tavęs, vyro, suimti į 
rankas, į glėbį, pasupti prie širdies, 
nei tu išverksi dienos nedoras dul- 
kes iš suteptų akių, mano vaikeli..." 
(p. 146). 

Tuo “Saulės taku" eina ne tik ta 
šviesioji motina, bet ir svetimtautė 
Judita, kuri, kad ir grimzdama, dar 
neprasiranda. Tiesa, ji “kaip butelis, 
kurio dugnas pramuštas" (p. 116), 
bet rašytoja per giliai įaugusi į lie- 
tuviškąjį romantizmą, kad galėtų su 
savo veikėja kitaip pasielgti. Ji to- 
kia artima Goethės “amžinajam mo- 
teriškumui", kurs yra dieviškoji ma- 
lonė. 

Pasilikdama konservatyvinio aviz- 
davimo ribose, N. Mazalaitė nes lei- 
džia į savo veikėjų pergyvenimus, 
kurie galėtų vykti, kaip sakoma, 
“be priežiūros“, tai yra kiltų iš psi- 
chcanalizinės srities. Kaikurių reika- 
lavimas rašytojai tokia pasidaryti 
nera visai tikslus, nes rašytoja per- 
daug įaugusi į tradicinę tautinę ir 
religinę pasaulėžiūrą, kad bepersi- 
mestų į naujus bandymus. 


Tas pat pasakytina ir apie jos sti- 
lių: be abejo, jo norėtume glaustes- 
nio, kai žodžiai liejasi tokia gausia 
srove, jog nekartą, atrodo, prasilen- 
kiama su vienokiais ar kitokiais ne 
tiek žodyno, kiek sakinių mokslo rei- 
kalavimais. Giliau žvelgiant, čia ma- 
tyti individualinis rašytojos savaran- 
kiškumas, nes jos nukrypimai turi 
tam tikrą dėsningumą, kuris betgi 
kai kam, o ypač jaunimui, gali likti 
neįprastas, ypač skyryboj. 

Tačiau pasigestume išlyginimo ra- 
šybos atžvilgiu, pvz. vienur rašoma 
pjūtis, kitur piūtis (viršely ir ant- 
raštiniam puslapy gali būti papras- 
ta korektūros klaida, bet nemaloni), 

LIETUVIŲ KALBOS GRAMATIKA 


ZYKA LITEWSKIEGO, tom III, na- 
uka o formach, 377 psl. Išleista Var- 
šuvoj 1956. 


Jan Otręebski: GRAMATYKA JĘ- 

Kai pernai Kultūros kongrese Či- 
kagoje kalbos sekcijos posėdy kėliau 
mokslinės lietuvių kalbos gramatikos 
paruošimo reikalą, kaip vieną mūsų 
kalbininkų uždavinių ateičiai, tada 
dar nieko nežinojau, kad tokia gra- 
matika jau suplanuota ir gera jos 
dalis parašyta. Ir štai, nesukakus 
nė metams nuo minėto Kultūros kon- 
greso, man tenka maloni proga apic 
vieną šio veikalo dalį plačiau pain- 
formuoti “Aidų"" skaitytojus. Tai Jo- 
no Otrebskio, buvusio Vilniaus, o da- 
bar Poznanės universiteto profeso- 
riaus, penkių tomų veikalas — Lie- 
tuvių kalbo gramatika. Kokios tai 
apimties darba“, galima spręsti iš 
vieno pasircdžiusio tomo, kuris, bū- 
damas Lietuvių Enciklopedijos for- 
mato, turi 377 puslapius. Tuo tarpu 
tėra pasirodęs trečiasis tomas—mor- 
fologija, o pirmasis tomas — įvadas 
pe fonetika jau spausdinamas. 
Autorius sakosi pirmiausia  pa- 
ruošęs šį trečiąjį tomą todėl, 
kad ši gramatikos dalis esanti reika- 
lingiausia, nes ji parodo lietuvių kal- 
bos struktūrą. Kiti tomai apims šiuos 
dalykus: įvadą ir fonetiką (su pla- 
čia bibliografija), žodžių darybą, sa- 
kinio mokslą (sintaksę) ir rodykles. 


Jau pats veikalo dydis rodo, kad 
tatai nebus tik koks paprastas va- 
dovėlis studentams, koks pavyzdžiui 
yra A. Leskieno 1919 metais išleis- 
tas Litauisches Lesebuch mit Gram- 
matik und Woerterbuch, bet tikras 
Grundriss— mokslo veikalas, kuriuo 
galės ir turės naudotis kiekvienas, 
Izas norės iš pagrindų susipažinti su 
visa lietuvių kalbos sistema. Veika- 
las bus lyg dvilypis, apimąs ir ap- 
rašomąją bendrinės kaltos, ir istori- 


taip pat baikštus, ieško, iešmas, elg- 
kis ir t.t, nors aplamai laikomasi 
nauje:niosios pataisytos rašybos. 

Šiuos daugiau techninius nukrypi- 
mus dengia giedras humoras, kad ir 
daugiausia palyginimais teperteiktas 
ir tik rečiau teišvirstąs sarkazmu. 
Ir aplamai visas veikalas lieka Mo- 
nos Lizos šypsnio šešėlyje: tokia, 
rodos, gili tragika rieda i komunizmo 
pusę. 

Nelė Mazalaitė: “PIŪTIES ME- 
TAS. Lietuviškos Knygos Klubo lei- 
dinys. 1956, 37 8 p. Kaina $3.75. Ap- 
lankas dail. A. Rūkštelės. 

A. Tyruolis 


nę gramatiką. Todėl jis bus naudin- 
gas tiek tiems, kurie norės moky- 
tis tik literatūrinės kalbos, tiek ir 
ticoms, kuriems rūpės tą mokslą pa- 
gilinti istorinėmis žiniomis. Veikalo 
praktiškumas. padidėja dar dėl to, 
I:ad jis apima ir kirčio bei priegai- 
džių mokslą, kuris mūsų praktikoj 
būdavo dažniausiai pateikiamas at- 
skirais vadovėliais.“ Žodžių, tai bus 
vispusiškas mokslo ir kartu prakti- 
kos veikalas, gražiai parodąs visą 
mūsų kalbos struktūrą bei jos po- 
būdį. šią Jono Otręebskio gramatiką 
galėtume palyginti nebent su Jono 
Endzelyno Latvių kalbos gramatika 
(Latviešu valodas gramatika 1951), 
išleista pirmiausia vokiškai (1923), 
o dabar išversta latvių kalbon. To- 
kios lietuvių kalbos gramatikos šiuo 
metu dar neturim. Teko patirti, kad 
Lietuvoje šis veikalas jau verčiamas 
lietuvių kalbon. 


Būdamas nelietuvis, autorius, aiš- 
ku, negalėjo pasikliauti savo kalbos 
jausmu, o kiekvienam reikalui turėjo 
naudotis literatūra. Todėl ir netiks- 
lumų ar klaidų tegalėjo išvengti tiek, 
kiek ta literatūra buvo be klaidų. 
Autorius, atrodo, plačiai naudojosi 
moksline literatūra tiek savo veika- 
lo istorinei daliai, tiek ir naujausiais 
veikalais literatūrinės lietuvių kal- 
bos normai aprašyti. Gana plačiai 
naudojami ir mūsų seni raštai, ypač 
Daukša, c taip pat tarminė medžia- 
ga — ypač tų tarmių, kurios yra 
sistemingai aprašytos, kaip "Tvere- 
čiaus ar Pagramančio. Pirmoji pla- 
čiai aprašyta paties autoriaus, o 
pastaroji P. Joniko. Vis dėlto veika- 
las nėra perkrautas nei senų raštų 
citatomis, nei visų mūsų tarmių pa- 
vyzdžiais. šių dalykų mėgėjai galės 
galbūt prikišti autoriui, kad jis ne- 
pakankamai plačiai šią medžiagą 
panaudojo. Bet pasiteisindamas au- 
torius galėtų atsakyti, kad veikalas 
ir taip jau išėjo platus, c antra, to- 
kiai gramatikai ir nėra reikalo ap- 
imti morfologinių formų raidos bei 
jų įvairybių aprašymo. Tai yra jau 
kalbos istorijos bei dialektologijos 
dalykas. Autorius tų sričių medžia- 
ga tesinaudojo tiek, kiek tai būtina 
dabartinių morfologinių lyčių kilmei 
paaiškinti. šiam tikslui autorius nau- 
doja ir lyginamąjį metodą, lietuvių 
kalbos formas palygindamas su lat- 
vių, slavų bei kitų kalbų formomis. 


Suprantama, kad toks didelis dar- 
bas vargu galėjo išvengti didesnių 
ar Mažesnių trūkumų. Žinodamas, 


kad autorius laukia ne vien teigia- 
mMų pusių atžymėjimo, noriu, istori- 
nės dalies vertinimą palikęs jos ži- 
novams, pastebėti keletą dalykų, su- 
sijusių daugiau su jų vartosena li- 
teratūrinėje kalboje. 


Autorius teisingai sako, kad kas- 
dieninėj ir net literatūrinėj kalboj 
vartojamos ne tik pilnos, bet ir 
trumpesnės linksnių formos, pvz. 
rankoj, rankoms, žmcnoms vietoje 
ranko'e, rankomis, žmonomis. čia 
reikia pastebėti, kad trumpesnės for- 
mcs paprastai vartojamos be s (ran- 
kom, žmonom) ir ne tik mot, gim. 
įnagininkų, bet ir mot. bei vyr. gi- 
minės naudininkų. Tad sakome ne tik 
su gerom motinom, seserim, bet ir 
gerom pievom (nd), visiem geriem 
vaikam. Tai gana plačiai vartojama, 
viena, todėl, kad tokios formcs dau- 
geliui žinomos iš savo tarmės, ant- 
ra, sąmoningai stengiantis vengti 
lietuvių kalboj labai dažno s garso. 


Ilatyvus literatūrinėj kalboj auto- 
rius vadina tarmybėmis, nes jie čia 
esą nevartojami. Iš tikrųjų vienaskai- 
tos ilatyvai (miškan, sodan) yra di- 
delei daugumai augštaičių nemažiau 
įprasti, negu prielinksnis su linksnių, 
ir gana dažnai vartojami. Man rodos, 
kad tokių ilatyvų galima rasti visų 
augštaičių rašytojų raštuose, o kar- 
tais ir neaugštaičių, nes kai turimos 
dvi tos pačios reikšmės formos, pa- 
sirinkimą kartais lemia stilistiniai 
sumetimai. šitokiais sumetimais var- 


tojami kartais ir daugiskaitos ila- 
tyvai. Štai sakinys iš vieno “ Aidų" 
(1956, Nr. 1, 12) straipsnio: Publi- 


cistiniai jo raštai neteikia pagrindo 
irikiuoti jį pasaulio agrsenybių ei- 
Iesna. Čia pavartotas ilatyvas todėl, 
cad prielinksnis į netiktų po įvar- 
džio jį. 

Lygiai prieš 80 metų Bezzenber- 
gerio pareikšta nuomonė, kad su 
daiktavardžio šauksmininku tevarto- 
jamas įvardžiuotinis būdvardis (mie- 
lasis drauge), kartojama dar ir šian- 
Čien, Pakartoja ją ir autorius, saky- 
damas, kad čia “yra aiškus polinkis 
sudarinėti sudėtinę (—įvardžiuotinę) 
formą" (86). Atrodo, kad šiandien 
csama priešingo polinkio — dažniau 
vartojama paprasta forma ten, kur 
seniau gal buvo įvardžiuotinė. šian- 
dien tokie kreipiniai, kaip mielasis 
bičiuli, gerbiamasis pone direktoriau 
skamba net truputį “gramatiškai", 
t. y. nenatūraliai. Mūsų tautosakoj 
pavyzdžių su paprastais būdvardžiais 
yra gana daug, o kartais jie dažniau 
vartojami, negu įvardžiuotiniai. 

Teisingiau būtų pasakius, kad liter. 
kalboj augščiausic laipsnio būdvar- 
dis sau geriausias yra nevartojamas. 
„Apie būdvardžius mažytis, mažutytis, 


mažutėlis ir pan. tiksliau būtų saky- 
ti, kad jie tėra diminutyviniai, bet 
ne fuperliatyviniai būdvardžiai. Rūd- 
vardinių formų mažiukio, mažiukiui 
Isent liter. kalboj neteko girdėti; tė- 
ra tik mažiuko, mažiukui. Liter. kal- 
boj savybiniai įvardžiai manas, ta- 
vas, savas praktiškai nevartojami, 
išskyrus jų kilmininkus (mano, tavo, 
savo), vartojamus vietoj visų kitų 
vienaskaitos bei daugiskaitos links- 
nių. Visi linksniai vartojami tik šių 
įvardžių įvardžiuotinės formos. 
Sudėtinės veiksmažodžių formas 
(ztožone formy czasownikowe) auto- 
rius aiškina taip, kaip jos iki š'ol 
vadovėliuose aiškinamos. Tačiau juo- 
se yra įsigalėjęs savotiškas prieta- 
ras, kad esama “pradėtinių laikų", 
nors niekas nesiteikė paaiškinti, ko- 
dėl jie yra pradėtiniai. Tokiuose sa- 
kiniuose, kaip: “Ir Katrė gerą betu- 
rinti liežuvėlį; iš raudono apsiausto 
kareivis pažino, kad ten besėdjs pat- 
sai karalius", aiškiai matyti, kad čia 
kalbama ne apie veiksmo pradžią, 
bet apie jo trukmę. Todėl netikslu 
kalbėti apie pradėtą veiksmą (czyn- 
nošč rozpoczęta), nes iš tikrųjų čia 
tėra paprastas trunkantis veiksmas 
arba stovis (czynošč trwająca). Ant- 
ra, norečiau teigti, kad lietuvių kal- 
boj nėra tokių esamojo laiko sudė- 
tinių formų, kurių pavyzdį autorius 
pateikia šitokį: “matai—aš esu be- 
dirbąs" (280). Gyvoj kalboj man 
niekur neteko tos rūšies sakinio (su 
veiksmažodžiu esu) pastebėti. Tai 
yra kieno nors sugalvotas pavyzdys. 
Panašiuose sakiniuose  tevartojami 
vieni dalyviai ir jie reiškia netikėtą 
trunkanti veiksmą. Kadangi pačią 
veiksmo trukmę čia gali reikšti ir 
paprasta veiksmažodinė forma, tai 
pagrindinė dalyvio funkcija čia yra 


paties netikėtumo išreiškimas, Plg. 
žiūriu — devyni vilkai vieną bitę 
bepiauną; Petras žiūri — katė pieną 


belakanti, kamara prišnerkšta, puo- 
dai pripeliję. bet tai reikėtų dar pla- 
čiau patyrinėti. 

Netikslu sakyti, kad sakiniai, kaip: 
čia žmogaus važiuota, čia Jono būta 
vartojami tada, “kai kalbama apie 
dalykus, žinomus iš kitų pasakoji- 
mo, bet ne iš savo patyrimo" (235). 
Atrodo, kad yra priešingai. Kai ma- 
tau sniege man iš patyrimo pažįsta- 
mus pėdsakus, aš ir sakau: čia vil- 
ko bėgta. O kai norima kas pasaky- 
ti, kas žinoma ne iš patyrimo, bet 
iš kitų pasakojimo, tada lietuvių kal- 
boj vartojami veikiamosios rūšies 
dalyviai, pvz. jis vakar sirgęs, ry- 
toj važiuosiąs pas daktarą. Rygiškių 
Jonas savo sintaksėj berods aiškino, 
kad šie neveikiamieji niekatrosios 
giminės dalyviai vartojami tada, kai 
pasakojama apie nesitikimus, tik 


Jan Otrębski 


pasakojimo metu paaiškėjusius da- 
lykus. Su netikėtumu yra susijęs ir 
nustebimas, kas matyti pvz. iš tokio 
sakinio: žiūrėk — ir jo čia esama. 
Dėl to nėra koks išskirtinis, ypatin- 
gas ir toks autoriaus paduodamas 
pavyzdys: žiūriu — jo arklys joja- 
ma į ganyklą. Savo reikšme šie sa- 
kiniai panašūs į augščiau minėtus 
su veikiamaisiais prezentiniais daly- 
viais, ir dėl to tame pačiame sakiny 
vieną dalyvį galima pakeisti kitų, 
nepakeitus sakinio reikšmės, pvz.: 
Rimšienė dantinga besanti ir Rim- 
šienės dantingos besama. 


Autcrius nuročo tris atvejus, ka- 
da va :0iamas prielinksnis dėl. Tre- 
čias atvejis tikslui reikšti; ir čia 
ducdamas (ok: pavyzdys: turiu, bet 
ne dai tavęs. Nors senuose raštuo- 
se bei tautesakoj ir galima rasti tos 
rūšies pavyzdžių, bet liter. kalboj 
prielinksnis dėl šiuo atveju nevarto- 
jamas. Tai jau yra pastebėjęs E. 
Fraenkelis: Die litauische Literatur- 
sprache verpent ebenso wie die let- 
tische diesen Gebrauch (Syntax der 
lit. Pospositionen und Praepositionen, 
229). Rygiškių Jonas irgi rašė: Tiks- 
lo aplinkybei sakinyje šitas prielinks- 
nis, rcdos, nevartojamas žmonių kal- 
boj ir tautosakoj (Linksniai ir prie- 
linksniai, 130). Kadangi autorius 
dėsto liter. kalbos gramatiką, tai 
ties minėtu pavyzdžiu galėjo pažy- 
mėti, kad tokie sakiniai vartojami 
neliter. kalboj. Aplamai man rodos, 
kad tokių sakinių, kaip šviesi sau- 

lelė dėl visų, blogą paveikslą duoda 
džl vaikelių, lietuviškumas yra abe- 


jotinas. Vietoj to autorius galėjo 
atskirai išskirti tokius džl vartoji- 
mo atvejus: dšl arklių pasišnekėti 


atčiau; dėl šitos bėdos dar bobos 


giedos. 

Manyčiau, jog nevisai tikslu saky- 
ti, kad būdvardis kiauras turi dvi 
viena kitai priešingas reikšmes — 
lenk. dziurawy ir caty (357), nes 
viso (caly) prasme vartojamas tik 
figūriškai ir tik tam tikruose posa- 
kiuose, pvz. per kiaurą dieną, naktį 
dirbau, bet niekas paprastai nesako: 
kiaurą (=—visą laiką dirbau, kiaurą 
sausį sirgau, kiaurą knygą perskai- 
čiau, kiaurus pinigus išleidau ir pan. 


Nors kai kurie žodynai paduoda 
bau kaip klausiamąjį žodelį, tačiau 
liter. kalboj jis faktiškai nevartoja- 
mas, išskyrus vieną atvejį su ŽžoO- 
džiu vargu: vargu bau jis pasveiks. 
šiaip vietoj bau tu nežinai papras- 
tai tesakoma: ar tu nežinai? Neį- 
prastas liter. kalboj ir begu. Čia 
paprastai tėra vartojamas kandis, 
tad kandė tenka laikyti tarmybe. 
Kad žodis meilė, be pagrindinės 
reikšmės, reiškia dar ir kvietimą 
svečių valgyti ir gerti (Zzapraszanie 
gošci do jedzenia i picia 33), neteko 
iki šiol girdėti. Grobas pirmiausia 
yra Žebro — šonkaulis, o kiszka — 
žarna yra tarmybė, nes vartojama 
tik žemaičių. Kareivis yra žolnierz, 
o wojak karys. Tvirtas pirmiausia 
yra mocny, o twardy kietas. Dido- 
kas, sunkokas pirmiausia yra gana 
didelis, sunkus ir tik antroje vietoje 
gali būti per didelis, per sun- 
kus. Lietuviškas yra tiesiog litewski, 
tad priedas charakterystycznie visai 
nereikalingas. 


Vienas iš keblesnių bendrinės kal- 
bos dalykų yra kirčiavimas. Vado- 
vėliuose bei žodynuose kai kuriais 
atvejais nėra vienodumo, pvz. būd- 
vardžių su priesaga -inis kirčiavime. 
Vieni siūlo vienokią tvarką, kiti ki- 
tokią. Gramatikos autorius čia yra 
labai atsargus. Jis paduoda dvejopą 
žodžių kirčiavimą, jeigu vienas ku- 
ris dar nėra pilnai įsigalėjęs, pvz. 
augštesniojo laipsnio būdvaržių pa- 
duodamos abi kirčiuotės. Nurodomas 
atskirų žodžių skirtingas kirčiavi- 
mas, pvz. mandagų (kaip Lie- 
tuvių k. vadove) ir mandagų kaip 
(kaip Dabartinės 1. k. žodyne) ar 
skirtingas priegaidžiavimas, pvz. sal- 
dų su galimom abiem priegaidėm. 
šiuo atžvilgiu galima nebent tik pa- 
stebėti, kur autoriui nepavyko pasi- 
rinkti teisingesnį šaltinį, pvz. skaid- 
rus, veikus liter. kalboj dažniau kir- 
čiuojami ne šaknyse, bet galūnėse, 
kaip rodo ir Dabartinės 1. k. žody- 

nas. Silpnas ir rimtas paprastai ta- 
riamas su  tvirtagale  priegaide. 
Veiksmažodinės formos, kaip teperka 
(229) kirčiuojamos priešdėly ne tik 
tarmėse, bet ir liter. kalboj, pvz. 
tekasa, teneša, tekiša, tesuka, te- 
muša ir kt. 


Aplamai autorius visur yra labai 
atsargus, daugely vietų pažymėda- 
mas, kad šis ar anas dalykas dar 
nėra galutinai išaiškintas, Vietomis 
betgi autorius reiškia tik savo nuo- 
monę, nenurodydamas, kad kiti kal- 
bininkai tuo klausimu kitaip galvoja, 
pvz. dėl paskui kilmės ir kt. Kiek- 
vienam skaitytejui būtų įdomu žino- 
ti, kas ir kur tuo ar kitu klausimu 
yra kitokią nuomonę reiškęs. Tam 
būtų užtekę vieno kito sakinio prie 
kiekvieno tokio dalyko. Prie šitokios 
tvarkos lituanistai yra įpratinti to- 
kių kalbininkų, kaip Endzelynas, 
Fraenkelis ir kt. 


Visos šio manc pastabos yra paly- 
ginti smulkios ir autoriaus darbo 
svarbos nė kiek nemažina. šiaip ar 
taip, baigęs šį veikalą, autorius bus 
atlikęs didelį darbą, už kurį bus dė- 
kingi visi, kurie studijuos lietuvių 
kalbą, ir, aišku, nemažaiu už kitus 
patys lietuviai. Reikia pažymėti, 
kad autcrius dar prieš karą Vilniuj 
išleido platų Tverečiaus tarmės ap- 
rašą dviem tomais, o šiais metais 
pasirodė jo paruoštas senųjų lietu- 
viškų tekstų rinkinys su kalbiniais 
paaiškinimais (Teksty Litewskie, 
opracowal Jan Otrebski, Warszawa 
1927). Lietuvių kalbą jis lietė ir ki- 
tuose veikaluose bei straipsniuose. 
Visais šiais darbais autorius įstojo 
cilėn Žymiausių figūrų lituanistikos 
mokslo pasauly. 


L. Dambriūnas 


DVI KNYGOS APIE VILNIAUS UNIVERSITETĄ 


MYKOLAS  BIRžIšKA: Senasis 
Vilniaus universitetas. Vardų ir vei- 
kalų atranka. Nidos Knygų Klubo 
leidinys Nr. 11, 1955 m., London, 
180 psl. 8“. Atspausdinta 2500 egz. 
Kaina nepažymėta. 

L. Vladimirovas, K. Jablonskis, J. 
Jurginis, J. Bulovas, Vilniaus univer- 
sitetas. Redagavo J. Bulovas. Valsty- 
binės politinės ir mokslinės literatū- 
ros leidykla, Vilnius, 1956. Spaudė 


Valstybinė K. Poželos vardo sp. 
Kaune, Puškino 11. Fel., 112 psl. 
kieti kolenkoro viršeliai, Giliaspau- 


dės darbas. Kaina 17.25 rub. 


Vilniaus universitetą čia vadinsi- 
me augštąją mokyklą, vistiek ku- 
riuo vardu ji veikė — akademijos 
Vyriausios Lietuvos Mokyklos ar 
universiteto. Jį liečianti literatūra 
jau gana plati. Be plačių bendro po- 
būdžio Balinskio, Bielinskio ir L. Ja- 
ncevskio veikalų, jis yra sulaukęs vi- 
sos eilės studijų, nagrinėjančių kurį 
vieną jo gyvenimo reiškinį. Paliečia- 
mas jis taip pat daugely bendro po- 
būdžio Lietuvos kultūros istorijos 
veikalų bei monografijų. Deja, visa 
ta literatūra buvo lenkiška. Vilniaus 
augštoji mokykla joje vertinama 
lenkiškomis akimis. Tik 1942 m. Vil- 
niuje pasirodė pirmoji lietuviška stu- 
dija apie šią mokyklą. Tai tuometi- 
nio rektoriaus prof, M. Biržiškos 
“Senasis Vilniaus universitetas". Tai 
buvo universitetinis kursas, skaitytas 
1929 m. Kauno ir 1940 m. Vilniaus 
universitete, žinoma, specialiai pa- 
rengtas viešai skelbti. Kad būtų iš- 
vengta vokiečių okupacinės valdžios 
cenzūros, studija buvo išspausdinta 
1940 m. data. Čia minimoji Nidos 


laida yra autoriaus iš naujo peržiū- 
rėta. Be to, čia dar pridėtas prie- 
das — “Vilniaus universiteto atgai- 
vinimas XX amž.“ — perspausdin- 
tas autoriaus straipsnis iš “Santar- 
vės" 1954 m. Nr. 9. 


Tai yra, sakytume, plačios Vilniaus 
universiteto istorijos santrauka, enci- 
klopedinio pobūdžio studija, pasižy- 
minti nepaprastu sausų faktų gausu- 
mu. Kaip ir subantraštė rodo, tai 
vardų ir raštų atranka autoriaus su- 
formuluotiesiems teigimams paremti. 
Dėl to eiliniam skaitytojui knyga yra 
sausoka, bet naudinga kiekvienam, 
kas ką norės išsiaiškinti ar patik- 
rinti. Šaltiniai, bei literatūra prie at- 
skirų teigimų nenurodyta, Tik gale 
pateiktas bendras Vilniaus universi- 
tetą liečiančios literatūros sąrašas. 
Be abejonės, tai dėl to, kad tai pa- 


skaitos,  ruoštos ne spausdinimui. 
Žinant autoriaus  kruopštumą ir 
mokslinį sąžiningumą, pateikiamų 


faktų teisingumu abejoti, žinoma, ne- 
tenka. 


Autorius savo studiją suskirstė į 
tris dalis, kurių pirmojoje kalba apie 
jezuitų akademiją bei jos įpėdinę Vy- 
riausiąją Lietuvos (Vilniaus) Mokyk- 
lą; antrojoje dalyje kalba apie uni- 
versitetą rusų valdymo laikais, o tre- 
čiojoje apie Vilniaus universiteto 
profesorius bei auklėtinius, dirbusius 
mokslinį darbą kitų kraštų augšto- 
sio:e mokyklose ir kitaip pasireišku- 
sius mokslo bei kultūriniame gyve- 
nime. Visa tai liečia betgi tik lai- 
kus po universiteto uždarymo. Ko- 
kie buvo Vilniaus augštesnės mokyk- 
los santykiai su kitų kraštų augš- 


tosiomis mokyklomis, kaip šios. 
augšt. mokyklos šviesa spinduliavo 
(autoriaus terminas) ankstyvesniai- 
siais laikais, autorius atskirai ne- 
svarsto, nebent prisimena prabėgo- 
mis, suminėdamas kai kuriuos var- 
dus. Lygiai taip pat autorius nelie- 
čia klausimo, kiek patenkino ši 
augštoji mokykla savo krašto reika- 
lus ir kiek dar teko toliau siekti. 


Autorius aptaria tiek akademijos, 
tiek universiteto santvarką, mokslo 
planus bei dėstomuosius dalykus, 
kiekviena proga suminėdamas dau- 
gybę vardų — kur ką dėstė ir ką 
parašė. Akademiją aptaria kaip 
tarptautinę tiek profesūros, tiek stu- 
dentų atžvilgiu, betgi turinčią lietu- 
viškų pradų, kiekvieną iš tų tezių 
pavadindamas vėl vardų ir veikalų 
suminėjimu. Konstatavęs Vilniaus 
akademijoje buvus daugybę svetim- 
šalių profesorių ir studentų, auto- 
rius ją vadina tarptautine. Neiškel- 
damas kitų ano meto augštųjų mo- 
kyklų tarptautiškumo, autorius pra- 
leidžia klausimą, kiek Vilniaus aka- 
demijos profesoriai ir jos studentai 
reiškėsi kitų kraštų augštosiose mo- 
kyklose. Kaip žinia, ypač jėzuitų 
akademijose buvo plačiai praktikuo- 
jamas keitimasis profesoriais bei 
studentais. 


Prof, Biržiškos studijos antroji 
laida yra skirta paminėti Vilniaus 
augštosios mokyklos 375 m. sukak- 
čiai, nors pasirodė metais pavėlavus. 
Tai brandus, bet išviršiniai kuklus 
leidinėlis, vos su viena iliustracija, 
19 amž. graviūra vaizduojančia uni- 
versiteto kiemą. Nors įvade aiškiai 
ir nesakoma, bet toji pati sukaktis 
bus paakinusi išleisti ir antrąjį čia 
minimą, jau liuksusinį leidinį su 81 
puikia iliustracija, su užsklandomis 
ir išpuoštomis pirmosiomis skyrių 
raidėmis. 

Tai pagal aiškų planą paruoštas 
kelių autorių straipsnių rinkinys apie 
stambų veiksnį Lietuvos kultūrinia- 
me gyvenime. Girdi, ankstyvesnėje 
literatūroje buvę iškeliamos reakci- 
nės jėgos šioje mokykloje, o pažan- 
giosios buvę nutylimos. Čia, vadina- 
si, norima reakcines jėgas pasmerk- 
ti, o “pažangiąsias"' iškelti. Ir iš tik- 
rųjų visur stengiamasi surasti ką 
nors, ką būtų galima laikyti pasi- 
priešinimu vyraujančiom ano meto 
pajėgom, ypatingai katalikų Bažny- 
čiai bei ano meto socialinei santvar- 
kai. Bejieškant šitokių bruožų pa- 
stebima, kad ir jėzuitai nebuvę '“'be- 
sąlyginiai feodalinių santykių rėmė- 
jai ir gilintojai", o universiteto vei- 
kimo laikotarpy jau surandama ne 
tik “pažangių minčių", bet net 
“samtinio materializmo" ir net evc- 
liucijos teorijos pradininkų. šitokios 


mintys paprastai iškeliamos apibūdi- 
nant laikotarpius, bet kai prieinama 
prie smulkesnio jų aptarimo, pasako- 
ma daug teisybės, nors ji kartais 
ryškiai prasilenkia su aptarimo te- 
zėmis. 

Kaip ir prof. Biržiškos studijoje, 
teisingai pasakoma, kad ir jėzuitų 
laikais akademijoje lenkų kalba ne- 
buvo brukama, kad viskas buvo dės- 
toma lotyniškai, kad nebuvo net len- 
kų kalbos katedros, kad jėzuitai 
įvedę lietuvių kalbos mokymą bei 
lietuviškus pamokslus, kad jie pasi- 
tarnavę liet. raštijai ir t.t, Tenka 
nusišypsoti, kai puse burnos stengia- 
masi jieškoti rusų kultūrininkų įta- 
kos Vilniaus universiteto minčiai, o 
netrukus po to teisingai įsakmiai 
pasakcma, kad Vilniaus universite- 
tas buvo pranašiausias tarpe visų 
Rusų imperijos universitetų ir moks- 
lingumo ir studentų skaičiaus at- 
žvilgiu, kad jis visų kitų universi- 
tetų buvo laikomas sektiniu pavyz- 
džiu. r 

Knyga yra parašyta keturių au- 
torių. J. Jurginis rašo apie akade- 
mijos įsteigimą, bandydamas aptar- 
ti šios mokyklos vaidmenį Lietuvos 
gyvenime marksistiniu požiūriu. 
Akademijos ir Vyriausios Mokyklos 
istoriją apžvelgia K. Jablonsk's. 
Apie vad. imperatoriškąjį universi- 
tetą rašo L. Vladimirovas, univ. bi>- 
liotekos direktorius. Naujausiąją 
universiteto istoriją apžvelgia tas 


ŽMOGUS 


Pačiame pereitų metų gale pasi- 
rodė Simo Sužiedėlio knyga, pava- 
dinta “Kunigas Jonas nuo Kryžiaus", 
skirta apžvelgti kun. Jono švagždžio 
gyvenimui jo auksinio kunigystės ju- 
biliejaus proga. 

252 puslapiuose autorius perbėga 
kun. Jono gyvenimą nuo pat lopšio, 
rūpestingos motinos linguoto Augš- 
taitijoje, ligi Nukryžiuotojo Jėzaus 
seserų vienuolyno Brocktone, kur 
augštųjų medžių pavėsyje jis atšven- 
tė savo jubiliejų, vis dar pilnas gied- 
rios šviesos, su nemažėjančiu uolu- 
mu kasdien kartodamas “Introibo ad 
altare Dei" ir giliai besisielojąs vi- 
su tuo, kas katalikiška ir lietuviška. 


Savo knygai S. Sužiedėlis davė ir 
antrinę antraštę: Kun. Jono švagž- 
džio biografijos metmens. Tai auto- 
riui suteikė laisvę ne tik prisilaiky- 
ti kun. Jono eitojo kelio, bet ir pa- 
vaizduoti jo veiklos aplinkumą. "Tas 
jo veikimo laukas kaip tik šioje kny- 
goje yra labai įdomus, nes jis už- 
griebia lietuvių tautinio atgimimo 
laikus seminarijoje ir vikaraujant, ir 
jo veiklą Amerikos lietuvių gyveni- 


pats Jurginis, J. Bulovas ir L. Vla- 
dimirovas, čia žinoma, viskas sų- 
konstruota pagal bolševikinės pro- 
pagandos taisykles. Giriamasi, kad 
dabar universitete esą 24 profeso- 
riai, 43 docentai, 300 vyr. dėstytojų 
ir 40 asistentų. Studentų tarpe, gir- 
di, išnykę “išnaudotojų klasių" vai- 
kai. Studentų 4040 esą kilę iš kolū- 
kiečių, 3040 iš darbininkų ir 307 
iš tarnautojų šeimų. Tai rodo, kad 
ir Lietuvoje jau kuriasi biurokrati- 
jos bolševikinis luomas, visas sovie- 
tinės santvarkos pagrindinė atspa- 
ra. Juk valstybės tarnautojų Lietu- 
voje niekad nebuvo 3045, nepriklau- 
somos Lietuvos studentijos tarpe 
valdininkų vaikai vargu ar sudarė ir 
1044 visų studentų skaičiaus. Anie, 
žinoma, priskaitomi prie “išnaudo- 
tojų klasės", šie — prie dirbančių- 
JUS š 
Apskritai tenka pasakyti, kad vi- 
sas leidinys yra užterštas dažnai ab- 
surdiškais bolševikinės propagandos 
teigimais. Kalbant apie naujuosius 
laikus, net ir eiliniai faktai yra iš- 
kraipomi. Tačiau yra leidiny ir vi- 
siškai taiklių aptarimų. šaltinių ir 
literatūros yra nurcdyta tik keleta 
atvejų, visai nesvarbiose vietose, 
kad net sunku suprasti kodėl. Ma- 
tyt, norėta sustiprinti mokslingumo 


įspūdį. Minėtoji Biržiškos studija, 
žinoma, niekur nepaminima. . 

A. šapoka 
SU IDEALU 


mo sąlygose, kurios kun. Jonui sta- 
tė gan ypatingų kliūčių. 

Autoriaus užsimotą uždavinį atli- 
ko su kaupu: jis ne tik kruopščiai 
dokumentavo visus faktus (pridėda- 
mas dar visą 20 puslapių paraščių), 
bet ir juos supynė taip vaizdžiai, kad 
kiekvienas skaitytojas nenorės kny- 
gos padėti į šalį, nepaskaitęs ligi 
paskutinio puslapio. į 

Simas Sužiedėlis šioje knygoje 
gausiai pažėrė retai užtinkamų žo- 
džių, spėju, kad jie kilę iš jo gra- 
žios smėlėtos Vilnijos dzūkų, kurie 
kalbai suteikia vaizdumo ir gyvumo. 
štai bent keli pavyzdžiai: rusų slug- 
doma, skleidė žmonėse skraides, 
trauklios pagundos, bruzdus, bet ir 
bernus, gausva policijos, pasklido 
girslai, išrėzlino iš kiemo, žalsgana 
šviesa, kelio lanksmose, jaudrintis, 
apšmeižos, bartynės, visa gerkle 
pliauzijo, kibirkštis, kuri žibeno, ir tt. 

Kiblus skaitytojas galėtų užkliūti 
už kelių mažų apsirikimų. 114 p sa- 
koma, kad 1914 m. Paterson, N. J. 
tikrai augo į 350,000 gyventojų mies- 
tą, tuo tarpu, kai jis dar ir šiandien 

OPEROS KRIZĖ IR ATGIMIMAS 


Jau ne nuo šiandien kalbama apie 
operos krizę; Net toks buvęs lietuvių 
operos liūtas, kaip K. Petrauskas, 
kuris mažiausia turėjo interesų kal- 
bėti apie šito meno žanro negalavi- 
mus, prieš dvidešimt metų buvo pa- 
reiškęs, kad operos menas pergyve- 
na krizę. Jos priežastys yra įvairios. 
Nekalbant apie jas visas, galima pa- 
žymėti nors ir operos kūrinio pa- 
statymo brangumą. Antra svarbi 
priežastis—patsai to žanro sudėtin- 
gumas. Gerame operos kūriny reikia 
įvairių talentų talkos— gero libretis- 
to, kuris duotų prasmingą žodinį tu- 
rinį; gero kompozitoriaus, kuris ši- 
tą turinį įprasmintų muzikališkai; 
gerų solistų, kurie drauge turi būti 
ir geri aktoriai; reikia gero orkes- 
tro ir gero dirigento, kuris vadovau- 


vos per. 139,000 persiritęs. Katalikų 
Federacijos atsiradimas pažymėtas 
1909 m., vieton 1906 (119 p.). šešti- 
nės irgi niekad negali būti švenčia- 
mos taip vėlai, — birželio 30, kaip 
sakoma 215 p. 

Bet visa tai nemažina šios knygos 
vertės, kurios spaudos darbą gražiai 
atliko Putnamo seselių Immaculata 
Press. 

Dėl šios knygos atsiradimo nieko 
netektų kaltinti. Pagal pratarmėje 
pacituotą kun, Jerome H. Ludder po- 
sakį “Aš ateinu pas jus ne kaip idea- 
las, bet kaip žmogus su idealu", tu- 
rime tik su džiaugsmu pripažinti, kad 
vienas tikrai su idealu gyveno, o ki- 
tas tą gyvenimą dailiai aprašė. 

Simas Sužiedėlis: Kunigas Jonas 
nuo Kryžiaus. Kun. Jono švagždžio 
biografijos metmens. Brooklyn, New 
York, 1956. Immaculata Press, Put- 
nam, Conn. 286 p. Tekste 64 nuo- 
traukos. 


A. Kučas 


ATSIŲSTA PAMINĖTI 


La Chiesa del silenzio guarda a 
Roma (Tylos Bažnyčia žvelgia į Ro- 
mą). Išleido Ferrari leidykla Romo- 
je, 488 p. Knygoje aprašoma Katali- 
kų Bažnyčios padėtis komunistų pa- 

tų visam muzikiniam ansambliui, 
jau nekalbant apie režisorių-statyto- 
ją bei dekoratorių. Kai tik kurioje 
nors sudėtinėje operos daly stinga 
pirmaeilio talento, tai tuojau atsilie- 
pia visam statomam kūriniui. 

Nors vidutinė publika, lankanti 
teatrus, operą laiko įdomiausiu ir gal 
augščiausiu muzikiniu žanru, tačiau 
nei muzikos teorininkai, nei kompo- 
zitoriai šitaip augštai operų never- 
tina. Jie paprastai pirmenybę ati- 
duoda simfoninei ir kamerinei muzi- 
kai, nors retas žymus kompozitorius 
nepasiduoda pagundai sukurti operą. 
Šita muzikos profesionalų pažiūra 
nevieną kompozitorių sulaiko nuo 
naujų operų rašymo ir šitaip pagi- 
lina krizę. 


vergtuose kraštuose. Lietuvai skirta 
virš 100 pusl. 


Jonas Grinius: DIE HERKUNFT 
DER LITAUISCHEN KREUZE. Iš- 
leido Baltų Institutas Bonnoje 1957 
m. 92 p. Tai yra ištrauka iš “Aidų"' 
premijuoto rankraštinio veikalo “Lie- 
tuvių kryžiai ir koplytėlės". Ištrau- 
ka jau spausdinta Commentationes 
Balticae Žurnale. 


Kun. Stasys Yla: VAINIKUOTOJI 
šILUVĖ. Leidinys atspausdintas Ma- 
rijos šiluviškės statulos pašventini- 
mo proga Putname, Conn. 16 p. Pa- 
teikiama Marijos apsireiškimo šilu- 
voje istorija. 

The Baltic Review, 1957 kovo 
mėn., nr. 10, 80 p., leidžiamas Niu- 
jorke. 


Felix Timmermans: KAIMIETIš- 
KOJI PSALMĖ. Romanas. Vertė Vin- 
cas Kazokas. Nidos Knygų Klubo 
leidinys nr. 18, 1957, 189 p. 


Kun. dr. Juozas Prunskis: MOTI- 
NA GAILESTINGOJI. Išleido Lie- 
tuviškos Knygos Klubas, Chicago, 
1957. 119 p. Kaina $1.30. 


Kan. dr. Ottavio Musumeci: VER- 
KIANTI DIEVO MOTINA SYRA- 
KŪZUOSE. Išleido Marijonų Kon- 
gregacija, Chicago, 1957. 108 p. 


Nors ne nuo šiandien kalbama ir 
rašoma apie operos žanro krizę, ta- 
čiau vis dėlto jis nemiršta ir euro- 
pinių nuotaikų visuomenėje nesiruo- 
šia mirti, nes opera turi patrauklių 
momentų ir publikai ir jos kūrėjams. 
Pastangas neatsisakyti operos paste- 
bime ir lietuvių išeivių visuomenėje, 
kuri dar nėra išdavusi Europos kul- 
tūrinių tradicijų. Tai paliudijo ir G. 
Verdi “Rigoletto" operos pastaty- 
mas, neseniai įvykęs Chicagoje. Bet 
dar labiau prisirišimą prie europinių 
tradicijų liudija pernai metais laik- 
raščių pranešta žinia, kad mūsų 
kompozitorius K. Banaitis yra pabai- 
gęs savo “Jūratės ir Kastyčio" ope- 
rą. Nors ji dar nesuorkestruota, bet 
jos parašymas vadinamajai klavia- 
tūrai jau byloja apie atliktą didžiulį 
kūrybinį darbą. Prieš jį turi pagar- 
biai nulenkti galvą ne tik operų 
mėgėjai, bet ir kiekvienas lietuvis, 
kuris savo tautinės garbės dar nėra 
pardavęs už daiktines gėrybes. Vis- 
tiek, kaip kas bevertintų operos žan- 
rą, negalima nesidžiaugti ir nesiste- 
bėti K. Banaičiu, kad- materialiniuo- 
se nepritekliuose jis surado dvasinių 
jėgų sūkurti veikalui, kurio išeivių 
visuomenė gal niekada nepajėgs pa- 
statyti, 

Nors ir nepažįstame K. Banaičio 
operos kūrinio konkrečiai, kad galė- 
tume bent šiek tiek spręsti apie jo 
prasmę ir vertę, tačiau malonu, kad 
ir lietuvis kompozitorius svetimoje 
žemėje kovoja dėl vienos, nors ir ne- 
labai senos, Europos meno šakos iš- 
laikymo ir atnaujinimo Amerikos 
materialinių gėrybių bei keistų nau- 
jovių svaiguly. Jo apsėstam išeiviui 
šita kova gali atrodyti anachroniz- 
mu, tačiau, žiūrint iš Europos, K. 
Banaičio kūrinys visai derinasi su 
žymių Europos kompozitorių pa- 
stangomis operos žanrą atnaujinti, 
sukuriant naujų prasmingų kūrinių. 


Nepretenduojant į apypilnę apžval- 
zą operų, sukurtų pastaraisiais me- 
tais, čia reikia suminėti tris pavyz- 
džius, kurie lyg ir nurodo operos at- 
sinaujinimo linkmę, Atrodo, kad ši- 
tai naujai linkmei svarbų akstiną 
davė suprancūzėjęs šveicaras Arthur 
Honegger (1892-1955 m.), kuris prieš 
keletą metų sukomponavo “Joaną 
d'Arc ant laužo“ pagal P. Claudelio 
tekstą. šis stambus ir įdomus kūri- 
nys, 1952-65 metų laikotarpy perė- 
jęs Žymiąsias scenas Europoj, yra 
pusiaukelėje tarp oratorijos ir ope- 
ros. Jį pastatyti, kaip gryną orato- 
riją, turbūt, yra lengviau. Bet Euro- 
poje buvo teatrų, kurie “Joaną ant 
laužo" priartino prie tradicinės ope- 
ros, ir dėl to kūrinio prasmė nenu- 
kentėjo. 


Tikra opera yra prancūzo Henri 


“Rigoletto operos, lietuvių statytos 1957 m. pavasarį Čikagoje, pirmasis veiksmas (generalinė repeticija). 


Tomasio kūrinys “Dcn Juan de Ma- 
nara", parašytas pagal O. V. Mila- 
šiaus tekstą. Ši opera pirmą kartą 
koncertiniu būdu buvo atlikta Pary- 
žiuje 1952 metais. Jos premjera zce- 
noje įvyko Didįjį ketvirtadienį Miin- 
chene 1956 metais. šis reto stilingu- 
mo pastatymas ir dabar tebėra 
Mūncheno operos teatro repertuare. 


Pagaliau šių 1957 metų sausio 
mėnesį Scalos operoj Milane scencs 
šviesas išvydo naujas didelis kūri- 
nys— prancūzo Francis Poulenco op2- 
za “Karmeličių dialogai" pagal G. 
Bernanos tekstą, Šios operos prem- 
jera pasaulinio garso teatre praėjo 
su dideliu pasisekimu, nes F. Pou- 
lenco “kūrinys yra gražus, didelis, 
stiprus: išėjęs iš širdies, jis prabilo 
į širdį", kaip rašė “Le Figaro Lit- 
teraire" korespondentas B. Gavoty. 

Kuo šie trys kūriniai išsiskiria iš 
kitų per paskutinį dešimtmetį su- 
kurtų ir kuo jie charakteringi? 


Pirmiausia tuo, kad jų žodinis 
tekstas nėra menkavertis poetiniu 
atžvilgiu, kaip daugelio klasikinių 
„operų, kurių siužetai dažniausiai bū- 
davo paimti iš žymių rašytojų kū- 
rinių, perdirbtų į libretus antraeilių 
ar trečiaeilių poetų. Šituose perdir- 
'bimuose pirmykščiai kūriniai nusto- 
davo meniško svorio. Šitokiais per- 
dirbimais naujosios operos nebesire- 
mia. A. Honeggeris savo “Joan3 ant 
laužo" sukomponavo tokią, kokią 
buvo aprobavęs pats P. Claudel. O 
Milašius tik vienam H. Tomasiui te- 
buvo leidęs rašyti cperą pagal savo 
žymiausią kūrinį “Miguel Manara". 
"Duodamas ši leidimą, O. Milašius 
numatė, kad jo misterija bus per 
ilga operai. Ir iš tikro kompozito- 
rius Milašiaus tekste turėjo atlikti 
didesnių ir mažesnių kupiūrų, tačiau 
visa veiksmo eiga, visi svarbieji per- 
sonažai, visos reikšmingosios scenos 


liko nepaliectos, Todėl ir H. Tcma- 
sio opera turi tokią pat gilią pras- 
mę, kaip ir mūsų Milašiaus miste- 
rija. Panašiai, kaip H. Tomasi, el- 
gėsi ir F. Poulenc su G. Bernanos 
“Karmeličių dialogais". Jis nieko ne- 
keitė ir nieko savo nepridėjo, o tik 
kupiūravo. šitą kompozitcriaus skru- 
pulingumą rašytojo teksto atžvilgiu 
patvirtino ir G. Bernanos testamen- 
to vykdytojas A. Bėguin, rašydamas 
Poulencui: “Jūsų pateiktame tekste 
aš randu visą Bernanos ir, jei ne- 
žinočiau, kad Jūs turėjote paaukoti 
daugelį replikų, man atrodo, kad aš 
to nepastebėčiau". 


Suprantama, kad šitų kompozici- 


jų glaudus ryšys su prasmingais 
tekstais atima toms naujausioms 
operoms pramoginį pobūdį, kokis 


aiškiai buvo matomas operos žanro 
pradžioje. A. Honeggerio, E. Toma- 
sio ir F. Poulenco operos yra ne tik 
rimtos, bet tiesiog religinės, Į gyve- 
nimo reiškinius, kuriuos jos vaizduo- 
ja, jų tekstų autoriai ir kompozito- 
riai žiūri amžinybės žvilgsniu, kaip 
tai dera rimtiems krikščioniško me- 
no kūrėjams. Kitaip sakant, su A. 
Honeggerio “Joana ant laužo", H. 
Tomasio “Don Juan de Manara'' ir 
F. Poulenco “Karmeličių dialogais" 
į operos žanrą stipria banga atėjo 
krikščioniškai religiniai kūriniai, nes 
krikščioniško gyvenimo problemos 
sudarc jų esmę. Antai, “Don Juan 
de Manara" operoj pavaizduojami 
meilės, išganymo ir šventumo san- 
tykiai, o “Karmeličių dialoguose“ 
mėginami nušviesti prigimties si'p- 
nybės, Dievo malonės ir žmogiškos 
aukos santykiai. Tai tokios prcble- 
mos, ties kuriomis ne nuo šiandien 
suka galvas ir ginčijasi teologai. 


Keleto metų laikotarpy susilaukti 
šitokio svaraus religinio turinio ope- 
rų yra reiškinys, kokio opercs žan- 
ro istorijoj, turbūt, dar nėra buvę. 


Tačiau dėl to kyla klausimas, ką šis 
faktas reiškia: ar krikščionių religi- 
jos problemų  supasaulinimą? ar 
pastangas pasaulietinį meną susieti 
su krikščionių religija ? 

Pirmasis klausimas nekiltų, jeigu 
nuo baroko epochos teatras nebūtų 
buvęs laikomas grynai pasaulietiš- 
kos kultūros sritimi. Kai XVII-me 
amžiuje į prancūzų teatrą plačia 
banga įsiveržė graikiškai romėniškos 
mitologijos siužetai, o jaunas tada 
operos žanras dažniausiai rėmėsi ši- 
tokiais siužetais bei tarnavo pramo- 
gai, tada prancūzų tikinčioji visuo- 
menė su žymiaisiais bažnyčios at- 
stovais buvo nusistačiusi prieš krikš- 
čionių religijos temas teatre, kad 
šituo būdu krikščionims šventi da- 
lykai nebūtų sumenkinti. Nuo ro- 
mantizmo laikų (XIX amž. pra- 
džios) religinių temų veikalai vėl 
ėmė dažniau pasirodyti scenoje. Vie- 
ni krikščionys tuo džiaugėsi, nes ši- 
tuose reiškiniuose matė pasaulieti- 
nės kultūros sua-tėjimą su krikščio- 
nių rel gija, o kiti, jautresn'eji krikš- 
čionys, į šitokius reiškinius tebežiū- 
ri skeptiškai iki šiandien, nors vie- 
šų autoritetingų nepalankių pasisa- 
kymų nebegirdėti. 


Jautresniems (gal skrupulinges- 
niems) krikščionims atrodo, kad net 
rimčiausiu religiniu kūriniu teatro 
scenoje žmonės pirmiausia gėrisi es- 
tetiškai, kai tuo tarpu religinės min- 
tys ir jausmai atsiduria antroje vie- 
toje, arba būna nustelbti, Nėra abe- 
jonės, kad šitaip pergyvena Honeg- 
gerio “Joaną ant laužo", "Tomasio 
“Don Juan de Manarą" ir Poulenco 
“Karmeličių dialogus" daugelis žiū- 
rovų, ypač tų, kurie krikščionių re- 
ligijos tiesomis nebetiki. Tačiau ant- 
ra vertus, tikinčiam krikščioniui nie- 
kas nekliudo gilintis į tų kūrinių 
tekstų prasmę, kurią dar paryškina 
muzika ir teatrinės priemonės. Rei- 

VISUOMENINIS 
GYVENIMAS 


VADAI PAREIGA IR GARBĖ 


Ne šioje vietoje, skirtoje visuome- 
ninio gyvenimo apžvalgai, galime 
leistis į nuodugnesnį vadų klausimo 
svarstymą. Mums terūpės pora pa- 
stabų šiuo klausimu, kiek jis išky- 
la mūsų visuomenėje, Nors ir taip 
šį kartą apsiriboję, tačiau esame įsi- 
tikinę, kad būtų pravartu vadų klau- 
simą giliau kelti ir be ryšio su vie- 
nokiais ar kitokiais dienos nesusi- 


pratimais. Vadų klausimas pas mus 
per mažai liečiamas. Iš vienos pu- 
sės, vis dar vado žodis tebesiejamas 
su ta nelemta praeitimi, kada jis 
buvo uzurpuotas prievartos skelbė- 
jų. Nesusipratimas tačiau vadus lai- 
kyti lyg demokratijos priešybe. Kiek- 
viena bendruomenė privalo  va- 
dų. Demokratinėje bendruome- 
nėje vadų klausimas nemažiau ak- 


kia atsiminti, kad grožėjimasis nėra 
gerėjimasis tik gryna forma, nes tik- 
rame meno kūriny formos nėra at- 
skirai nuo turinio. Grožėjimasis yra 
drauge gerėjimasis tuo, kas vaizduo- 
jama. Todėl, kai estetiškai gėrimės 
religinės prasmės kūriniu, mūsų są- 
monėje yra ir jo religinė prasmė. 
Be to, estetinę kultūrą (ir apskri- 
tai kultūrą) atskiriame nuo religijos 
tik loginiu protavimu, kai tuo tarpu 
tikrovėje tarp kultūros ir religijos 
visada yra realus (čia glaudesnis, 
čia tolimesnis) ryšys. Todėl ir teat- 
ro atskyrimas nuo religijos yra dirb- 
tinis. Viduriniais amžiais ir net ba- 
roko laikais jo nebuvo. Ir toks ne- 
natūralus skyrimas nėra naudingas 
nei krikščionių religijai, nei pasaulie- 
tiškai kultūrai. šitoks skyrimas su- 
siaurina ir susilpnina reliscijos įtaką 
gyvenime, o kultūra (taigi ir me- 
nas) be religijos pradeda smukti ir 
išsigimti. Objektyvūs meno istori- 
kai yra pastebėję, kad didžiosios 
meno epochos sutampa su gyvos re- 
ligijos epochomis ir kad meno smu- 
kimas prasideda, kai jis atitrūksta 
nuo religijos. 


Kad XX amžiuje europinio meno 
smukimo ženklų matyti įvairiose 
srityse, didelių abejonių nėra. "Tai 
gali pailiustruoti nors ir teatrinio 
meno padėtis. Antai, Vokietijoje per 
dešimtį pokarinių metų ne'škilo nė 
vienas dėmesio vertas dramos kūri- 
nių autorius, Ir operos teatrai vizo- 
je Europoje tesiverčia dažniausiai 
kūriniais, kurie buvo sukurti XIX 
amžiuje arba XX amž. pradžioje. 
Tai krizės ženklai. Todėl į minėtus 
Honeggerio, Tomasio, Poulenco kū- 

rinius reikia žiūrėti, kaip į pastan- 
gas įpilti operos žanrui naujo krau- 
jo ne tik naujais kūriniais, sukur- 
tais šių dienų muzikine kalba ir 
priemonėmis, bet ir religinėmis min- 
timis bei nuotaikomis. Tai drauge 
reiškia pastangas atsipalaiduoti nuo 
operų turinio lekštumo, kuris jau 
buvo nepakenčiamas R. Wagneriui, 
nors jam ir nepavyko to lėkštumo 
šablonų iš operos visai išgyvendinti. 
Nešabloniniu turiniu minėti Honeg- 
gerio, Tomasio ir Poulenco kūriniai 
net pralenkia Wagnerį, nes juose 
beveik nebėra nė erotinės meilės te- 
mu, kokias ligšiol buvo galima su- 
tikti kiekvienoje operoje. Tik H. To- 
masio operoje (pagal O. Milašiaus 
tekstą) pradžioje dar skamba eroti- 
nės meilės motyvai, kurie tačiau 
greit įgauna visai kitokią prasmę. 
Šituo atžvilgiu operos yra nuėjusios 
ta pačia linkme, kaip ir šių laikų 
dailioji literatūra, kur erotinės mei- 
lės temos bei dramos nyksta. 


Be abejo, iš šių trijų vienodos 
tendencijos operų, sukurtų pastarai- 
siais laikais, negalima prieiti prie iš- 
vados, kad operos žanras jau yra 
nuėjęs naujo atgimimo kryptimi. 
Mano nuomone, šitie kūriniai tereiš- 
kia tik naujo posūkio pradžią. Ar 
šita (religinės operos) linkmė įsiga- 
165, priklausys nuo kitų kompozito- 
riu ir nuo publikos, kuri lanko ope- 
ras, Jei publika ir toliau žiūrės į 
operą, kaip į pusiau pramogą, tada 
šie Honeggerio, Tomasio ir Poulenco 
kūriniai nebus svarbūs žingsniai 
nauja linkme, o tik reikšmingos iš- 
imtys operos žanre, kaip kadaise R. 


Wagnerio “Parcivalis''. a 
ag arcivalis TE inius 


tualus, kaip bet kurioje kitoje. Pati 
demokratinė vadų rinkimo procedū- 
ra dar nėra savaime vadų klausi- 
mo išsprendimas. Iš antros pusės, 
vadų klausimas nėra mūsuose gyvas 
gal ir dėl to (tai jau žymiai rim- 
tesnis rūpestis), kad vis labiau dau- 
gelyje įsigali nelemtas abejingumas, 
savo šaknis turįs paprastame defe- 
tizme: vistiek niekas nieko nepača- 
rys! Ačiū Dievui, kad dar atsiran- 
da, kas sutinka būti išrenkami, ne- 
svarbu, tinkami ar netinkami, iš 
noro ar be noro!! Tačiau tokia nuo- 
taika neliudija, kad vadų klausimas 
nebūtų mums pravartus kelti. Prie- 
šingai, tai akivaizdžiai byloja, kad 
vadų klausimas yra vienas iš pačių 
gyvybinių mūsų šio meto (o tuo pa- 
čiu ir ateities) klausimų. Jei su mu- 
mis nėra gerai, nežiūrint viso ofi- 
cialaus raminimosi, tai didele dalimi 
ir dėl to, kad nevisada gerai ir su 
mūsų vadais. 


Bet, kaip visada, taip ir šiuo at- 
veju akys paprastai prasiveria tik 
tada, kai jas ima graužti vienoki ar 
kitoki dūmeliai. Neseniai vienos mū- 
sų didžiųjų organizacijų suvažiavi- 
me nebebuvo į vadovybę išrinktas 
vienas asmuo. Tuojau kilo triukš- 
mo: kam jo neišrinko? Tiesa, kad 
į tos organizacijos vadovybę neiš- 
rinktasai žmogus yra visų mūsų pa- 
garbos vertas dėl savo veiklos kito- 
je bendrinėje organizacijoje, nekal- 
bant apie jo reiškimąsi dar eilėje ki- 
tų organizacijų. Tačiau nebuvo te- 
kę girdėti, kad jis būtų radęs laiko 
veikti ir toje organizacijoje, į ku- 
rios veiklos organus jis nebebuvo iš- 
rinktas, Nieko nuostabaus: vienas 
žmogus, nors ir kiek veiklus, negali 
ištekti laiko (jis ribotas) visoms or- 
ganizacijoms. Tačiau, užuot pasidai- 
rius, ar nėra daugiau panašių at- 
vejų, kur būtų reikalo neturinčiuo- 
sius laiko pakeisti naujais žmonėmis, 
mažiau užimtais, tebuvo šokta nau- 
dotis proga mūsų visuomenėje su- 
organizuoti naują nesusipratimų ži- 
dinį. 

Kad tačiau klausimas yra aktua- 
lesnis, negu šis ambicinis įsižeidi- 
mas dėl nebeišrinkimo, pakanka pa- 
vyzdžių iš visur. Ne be reikalo, tur- 
būt, JAV Lietuvių Bendruomenės 
valdybos pirmininkas St. Barzdukas, 
nors ir atsargiai, rado konstatuoti- 
na, kad “atrodo, vienu iš artimiau-. 
sių LB Tarybos uždavinių bus iš-- 
spręsti klausimą ką daryti, kad pa- 
tys Tarybos nariai nebūtų pasyvūs 
LB gyvenime“ (Aidai 1957, 1 nr., 
8 psl). Ar kitaip yra su daugeliu 
kitų organizacijų? Ne kitaip, tik 
"savose" organizacijose to lyg nesi-- 
mato: kiek nuveikiama ar nieko ne- 
veikiama (išskyrus sekančio suvažia-- 


vimo sušaukimą kadencijai pratęsti), 
vistiek atrodo, kad “daug dirbta". 
Kitaip su Lietuvių Bendruomene. 
Nors ir čia daugelio tik iš šalies 
žiūrima, kas iš jos išeis (lyg vi- 
siems taip žiūrint, galėtų kas nors 
kito išeiti, kaip “žiūrėjimas"), bet 
čia iš tiesų žiūrima, ar kas realiai 
veikiama. Tik todėl, be abejo, ir pats 
Lietuvių Bendruomenės valdybos pir- 
mininkas drįso iškelti tokį klausimą, 
kuris kitose organizacijose būtų ne- 
įmanomas “netaktas". Bet ir palikus 
Lietuvių Bendruomenę nuošaliai ir 
imant mus nebe organizacine jos 
prasme, lieka klausimas: ar ne iš 
“savųjų" organizacijų, kurioms ins- 
tinktyviai norime likti akli, susideda 
ir pati mūsų bendruomenė? Be abe- 
jo taip, o tuo pačiu ir jų (“savųjų" 
organizacijų) veiklos klausimas pa- 
sidaro aktualus visiems, nebe tik 
kiekvienam dėl “savosios" organiza- 
cijos. Vadų klausimas yra aktualus 
visame mūsų visuomeniniame gyve- 
nime ir tuo būdu — visiems apskri- 
tai. 


Keliame šį klausimą tik iš lietu- 
viško rūpesčio, turėdami mintyje 
visas mūsų organizacijas ir specia- 
liai netaikydami nė į vieną kurią 
atskirą organizaciją, Taip pat savo 
pastabų netaikome jokiam konkre- 
čiam asmeniui. Bet užtat ir jaučia- 
mės turį teisės savo nuomonę atvi- 
rai pasakyti, nelaikydami šio klau- 
simo dengtino lyg kokiu neliečiamy- 
bės šydu. 


Plačiąja prasme vadovavimu tenka 
vadinti kiekvieną vadovavimą vieno- 
kiam ar kitokiam darbui. šiuo atve- 
ju betgi vadovavimą imame siau- 
resne organizacine prasme, būtent 
turime mintyje visuomeninio darbo 
vadovavimą. Kai kitur vadovavimas 
susijęs su profesija, tai visuomeni- 
niame gyvenime jis yra atremtas į 
laisvą vienokį ar kitokį visuomeninį 
interesą ar, teisingiau tariant, į vie- 
nokią ar kitokią idėją (pasaulėžiū- 
rinę, tautinę, socialinę). Idėjos vi- 
sus įpareigoja joms tarnauti, bet šis 
bendrasis įpareigojimas idėjai dar 
nereiškia savaime įpareigojimo im- 
tis vado pareigų. 


Nėra pareigos būti vadu, bet va- 
dovybė yra pareiga. Tai paprasta, 
bet pagrindinė tiesa. Joje slypi at- 
sakymas į vadų klausimą. Nėra vi- 
suotinės pareigos būti vadu, nes va- 
„dovauti reikia tam tikrų asmens ypa- 
tybių, kurios ne visiems yra lygiai 
prigimties suteiktos. Todėl vadova- 
vimas ir nėra visuotinai galiojąs 
įpareigojimas, kaip visuotinai galio- 
ja bendrosios moralinės normos. Ne 
kiekvienas gali būti vadu. Be tam 
tikrų prigimties dovanų, be tam tik- 


ro visuomeninio talento neįmanoma 
vadu būti. Kas tokio talento turi, 
paprastai savaime pats nori visuo- 
meniškai reikštis, Tačiau šiedu mo- 


mentai — objektyvus sugebėjimas 
vadovauti ir subjektyvus geismas 
viešumoje pasireikšti — nebūtinai 


eina drauge. Yra atvejų, kur žmogų 
reikia ištempti į viešumą. Tai atve- 
jai, kur žmogus, sugebąs visuome- 
niškai vadovauti, neturi troškulio 
veržtis į priekį, į visų akis. Bet ne- 
mažiau yra atvejų, kur tenka žmo- 
gų nutempti nuo scenos, nesant vil- 
ties jį patį susiprasiant iš jos pasi- 
šalinti. Tai atvejai, kur vietoj visuo- 
meninio talento žmogus apdovano- 
tas (ar nuskriaustas) tik pliku no- 
ru "pasireikšti", būtent patekti į 
valdybą, būti pirmininku išrinktam, 
pakliūti į garbės narius... Tačiau, 
kaip kitur, taip ir visuomeniniame 
darbe geros valios nepakanka, nes 
klausimas eina ir apie objektyvų 
sugebėjimą pasiimtas pareigas ište- 
sėti. Čia, visuomeniniame gyvenime, 
dar blogiau: ta pati gera valia, ku- 
ri kitur bent nekenkia, čia virsta 
blogio versmė. “Pirmininkystės“ li- 
ga daug pavojingesnė, pavyzdžiui, už 
grafomaniją.  Grafomanas,  sergąs 
troškuliu pamatyti savo “kūrybą 
juodu ant balto, vertas tik užuojau- 
tos, nes savo troškuliu jis niekam 
nekenkia, bent tol, kol pats neįsi- 
taiso į redaktoriaus kėdę (tokių at- 
vejų, deja, pasitaiko). Bet tasai, ku- 
rį panaši “išgarsėjimo'' liga stumia 
į visuomeninį gyvenimą, į organiza- 
cijas, yra iš anksto pavojingas. Jis 
savo auka padaro nebe popierių, 
kaip grafomanas, o pačius visuome- 
ninius reikalus. Užuot būręs žmones 
bendram darbui, jis visus paverčia 
tik savo paties “veiklos" žiūrovais 
— tol, kol šie išsisklaido, į visa ran- 
ka numojęs. Tai, va, šitais atvejais 
tenka prisiminti ir priminti: nėra 
pareigos būti vadu. Jei manote, kad 
jums nebeinant į pirmininkus ta or- 
ganizacija sugrius, tegriūnie ji, nes 
negi visa jos prasmė ir tėra jums 
sceną sudaryti! Nekalbėkite, kad iš 
pareigos sutinkate vadovauti, nes 
nėra pareigos prisiimti pareigą, ku- 
ri nebus deramai atlikta. Neatliksi- 
mos pareigos prisiėmimą aiškinti pa- 


reiga tėra savyje prieštaravimas. 
Nesiguoskite šiuo prieštaravimu ir 
nejauskite pareigos, kur nesate 
įpareigoti. 


Normaliai nėra reikalo šitaip pri- 
minti, kas akivaizdu, nes nėra pa- 
vojaus iš šių “vadų". Gyvose orga- 
nizacijose savaimingai į vadovybę 
išskiriami asmens, joje matą parei- 
gą, o ne tik sceną viešai “pasireikš- 
ti". Tačiau nuosmūkio metu, blės- 
tant visuomeninės atšakomybės jaus- 


mui ir stokojant tikrų vadų, iškyla 
pavojus, kad tuštuma ima vilioti 
tucs, kuriuos judina nebe idėjinis pa- 
siaukojimas, o paprasta garbės aist- 
ra. Čia pavojus, kad lietuviškajame 
gyvenime liks reikštis tik tie, kurie 
neturi šansų (ar bent jų mažiau tu- 
ri) kitur pasireikšti, 


Bet “veiklą" gali vaidinti ne tik 
tie garbės ligonys, apie kuriuos kal- 
bėjome. Pastarieji daugiau pajėgia 
iškilti tik atskirose vietovėse ar ma- 
žesnėse savo pačių susikurtose orga- 
nizacijose.  Augščiau paprastai su 
šiais atvejais mažiau betenka susi- 
tikti. Bet čia iškyla reikalas pri- 
minti antrąją tiesą: vadovybė yra 
pareiga. Nepakanka tik postus už- 
imti, tik pora posėdžių sušaukti ir 
vėl leisti save perrinkdinti. Tai ne 
veikla, o tik jos vaidyba, ir būtent 
ne nekalta vaidyba, o tikras nusi- 
kaltimas, Pasiimtą pareigą reikia 
atlikti, nes jos neatlikti lygu nusi- 
kalsti. Ten, kur organizacinė veik- 
la jau paversta į fikciją, ten nesi- 
mato nė nusikaltimo — atrodo, kad 
nebuvo nė ko veikti, nes jau seniai 
panašiai “veikiama", atseit nieko iš 
tiesų neveikiama. Bet ten, kur klau- 
simas eina apie realią veiklą, iš 
karto visa skaudžiai atsidengia. 
Pavyzdžiui, nelaimingai pataikytas 
tėvų komitetas paliko lituanistinę 
mokyklą skolose. Jei ir antrasis bū- 
tų panašiai pasielgęs, jau ta mokyk- 
la būtų žlugusi. Bet, ačiū Dievui, 
antrais metais atėjo darban parei- 
gingi žmonės, kurie sugebėjo ir už 
senąjį tėvų komitetą atidirbti ir pa- 
tys savo dalį ištesėti. Formaliai abu 
žmonės lygiai po metus pirmininka- 
vo ir abu lygiai turi teisės šiuos 
metus įrašydinti į savo visuomeni- 
nę veiklą. Bet koks faktiškai skir- 
tumas: kai pirmasai įrašė tik nusi- 
kaltimą, antrasis — sąžiningą dar- 
bą! Visi esame daugiau ar mažiau 
jautrūs garbei, bet užtat ir privalu 
nepamiršti, kad garbę suteikia ne 
tai, kad kam nors vadovauta, 0 kaip 
vadovauta. 


Kiekviena pareiga reikalauja lai- 
ko, ir niekas todėl, nors ir kaip at- 
sidėjęs, negali atlikti daugiau, negu 
leidžia žmogiškosios ribos. Nekartą 
dūmojau prie mūsuose ne taip jau 
retų panegirikų, kad X. Y. tuo pa- 
čiu metu vienur pirmininkavo, kitur 
sekretoriavo ir dar kitur keliose val- 
dybose. įvairias pareigas ėjo. . Maty- 
ti, esu skeptiku apsigimęs, bet tu- 
riu prisipažinti, kad „visais panašiais 
atvejais vietoje nuostabos man te- 
kyla paprastas klausimas: o „kurio- 
se: iš tų visų organizacijų p. X. Y. 
iš tiesų dirbo? Kai kuriais -atvejais 
atsakymas, turbūt, būtų gana nepa+ 
garbus: kadangi visur''dirbo, nebe: 

liko laiko niekur dirbti. Tokių “de- 
šimties pareigų“ biografijų nestoko- 
ja mūsų periodikoje ir kituose lei- 
diniuose. Tai liudija, kad eilė orga- 
nizacijų yra virtusios tik fiktyvios 


veiklos vaidintojomis. Kam tačiau 
tokia beprasmiška vaidyba save ir 
kitus demoralizuoti? Vienu atveju 


gal būtų. pagrindo apskritai tos ar 
kitos organizacijos atsisakyti. Ant- 
ru atveju būtų pareigos atsisakyti 
tik “vadovavimo be darbo" prakti- 
kos. Jei turi pareigas vienoje or- 
ganizacijoje, paliki kitai organizaci- 
jai rasti kitų žmonių, dar pareigo- 
mis neperkrautų. Jokiu atveju nėra 
prasmės demoralizuotis pareigų gau- 
soje prarandant sąmonę, kad parel- 
ga visų pirma reiškia darbą, o tik 
paskui garbę ir nuopelnus. 

Kaip niekas negali aprėpti parei- 
gų be skaičiaus, taip niekas negali 
išteseti visą laiką. Žmogaus jėgos 
yra ribotos. Kiekvienas išsisemia, 
sustingsta savo pažiūrose, nebepa- 
jėgia jų atgaivinti nauju žvilgiu į 
tikrovę ir taip neišvengiamai iš ska- 
tintojo pirmyn, iš vado virsta tik 
sargu, saugančiu rutiną. Nėra nei 
amžinų, nei nepakeičiamų vadų, anei 
pirmininkų, anei sekretorių. Visada 
reikia žmogui žinoti ribas, tuo pa- 
čiu reikia žinoti ir laiką, kada ver- 
čiau perleisti savo dirbtą darbą į ki- 
tas rankas, negu likti savomis ran- 
komis jo naikinti. Kam gi iš tiesų 
pačiam nusidėvėti ligi to, kad da- 
barties netesėjimai ryškiau gyveni- 
man įsirėžtų, negu praeities pasie- 
kimai? Tikras vadas nesibaimina 
pasitraukti, savo atlikęs: jis palieka 
ne tuštumą, o savo paties išugdytus 
bendradarbius, stojančius jo darbo 
tęsti, Priešingai, kai kuris vadas pri- 
gyvena to, kad nebėra kas jį pa- 
keičia, tera ženklas, kad, užuot va- 
dovavęs, jis tera vadą vaidinęs tuš- 
čiai salei, tik save ir kitus apgaudi- 
nėjęs. Karti tai tiesa, ir niekam ne- 
sinori jos praregėti. Maloniau svajo- 
nėse laimėjimus (jei ne dabarties, 
tai bent praeities) regėti, negu pra- 
verti akis tuštumai išvysti. Čia yra 
pagrindas, kodėl su tokiu įniršiu šo- 
kama piktintis tais, kurie atviromis 
akimis žiūri į tikrovę. Čia yra pa- 
grindas, kodėl su tokiu aklu atkak- 
lumu skelbiamas oficiozinis optimiz- 
mas, patiems juo netikint. Čia yra 
pagrindas, kodėl su tokia meile re- 
gistruojami visi praeities žygiai, lyg 
jie jau leistų grimsti į ramų mie- 
ga. 

Tesiilsie teisiųjų poilsiu visi, kurie 
jo verti. Tariame tai be pavydo ir 
be pašaipos. Bet tie, kurių akys dar 
nesimerkia, negalime jų nugręžti nuo 
to perspėjimo, kuris išrašytas anks- 
tesnės kartos čia likimu: buvo dide- 
lių vadų, nuoširdžiai dirbusių, bet 

visą jų „darbą siaubia beprasmybė, 
nepalikus savo darbo tęsėjų. Ar to 
likimo išvengsime mes? Ne likimas 
šį klausimą atsakys, nes likimas nie- 
ko neatsako: jis tik ataidi, ką mes 
patys esame tarę. 

Nebus mūsų vaikams brangu, kas 
mums buvo, jei jie liks mūsų tik 
mokomi, jei nebus jie patys lietu- 
viškajan gyveniman įjungti, ir bū- 
tent ne žiūrovais, o pačiais jo kū- 
rėjais. Begerbiant autoritetus ir am- 


žių, drauge reikia pagarbos ir 
tiems, kurie naujai ateina. Kada 
kur kokie rinkimai bebūtų, visada 


tenka žiūrėti, kad jie nevirstų tik 
“senų vardų“ perrinkimuų, kad dar- 
ban būtų pašaukiamos ir jaunųjų 
jėgos. Užuot “perrinkimų", kiekvie- 
ną kartą visų pirma tenka sielotis 
naujų pajėgų atradimu. Nėra ko bai- 
mintis vadų kaitos. Juo daugiau 
žmonių bus nešę visuomeninę atsa- 
komybę, juo daugiau bus visuome- 
ninio susipratimo apskritai. Nelaiky- 
čiau nieko tragiškesniu, kaip tai, 
kas, mano akimis, buvo senosios 
kartos tragika — visuomeninės va- 


dovybės pavertimas lyg savotiška 
profesija. Lietuviškasis visuomeninis 
darbas yra idėjinė tarnyba ir užtat 
jokia prasme jis nejungtinas su nie- 
kuo, kas jau yra “tarnyba" (kad ir 
redaktoriaus tarnyba). Kada žmo- 
gus su kuo nors yra surištas ir dėl 
paties pragyvenimo, jis savaime bai- 
minasi nebūti išstumtas. Bet lietu- 
viškajame veikime kaip tik nereikia 
baimintis jokių “išstūmimų". Lietu- 
viškojo darbo yra tiek, ir jis yra 
toks sunkus, kad jam reikia kuo 
daugiau žmonių. Vietoj kelių negau- 
sių veikėjų, pasirinkusių visam am- 
želiui “visuomeninį krutėjimą“, rei- 
kia vis naujų žmonių, ateinančių su 
šviežia energija ir mintimi, nesibai- 
minančių konkurencijos, patys susi- 
rūpinusių naujų jėgų ugdymu ir 
darban įtraukimu. Tam ir šio pasi- 
sakymo ėmiausi — ne kam nors ne- 
pagarbiai pareikšti ar prieš ką nors 
pasisakyti, o tik paskatinti lietuviš- 
kajan baran daugiau jėgų traukti, 
sunkiąją naštą ant daugiau pečių 
išdalinti. 
Juozas Alaušius 


VIENAS Iš LAIKRAŠTININKŲ 


Laikraštininko likimas panašus į 
paties laikraščio likimą: paskaito, 
meta, užmiršta. Nors koks bus ga- 
bus žurnalistas, po keliolikos metų, 
kai jis baigė rašęs ir kasdien savęs 
nebeprimena, jis išeina iš atminimo. 
Laimingesnis rašytojas ar mokslinin- 
kas, kuris savo buvimą patvariau 
įjamžina knyga. 


Laikraštininkas ir tik laikraštinin- 
kas yra ir kun. dr. Juozas Prunskis. 
Jis, tiesa, yra parašęs atskirų leidi- 
nių, tačiau jie yra publicistinės bro- 
šiūros, išskyrus disertacijos darbą 
apie bažnytinės ir civilinės teisės pa- 
lyginimą Lietuvos konkordate (1945). 
Tad kun. J. Prunskio 50 metų am- 
žiaus (gimęs 1907. 12. 22) ir 25 me- 
tų kunigystės sukaktis paskatina 
atiduoti jam pripažinimo duoklę jau 
dabar, kol tebėra gyvas ir pačiame 
darbe. Atiduoti kaip tik šiuo pa- 
grindiniu jo veikimo atžvilgiu—vei- 
kimo laikraštyje. 

* 


1936 per Jonines pradėjo eiti Kau- 
ne dienraštis “XX amžius". Finansi- 
nę ir administracinę jo naštą prisič- 
mė talentingi, patvarūs darbe, nebi- 
ją rizikos Remigijus J. Valaitis ir 
Andrius Daugirdas. Redakcinę pusę 
pasiėmė jaunų akademikų kolekty- 
vas, kuriam anuo metu netrūko ko- 
vos ryžto, energijos ir optimizmo, iš 
kitos pusės, kuriame buvo pritapę 
naujesnės vakaruose bręstančios idė- 


jos ir kitaip galvojančiam žmogui 
respektas. Tame kolektyve buvo Pra- 
nas  Dielininkaitis, Jonas Grinius, 
Zenonas Ivinskis, Stasys Yla, Juozas 
Keliuotis, Antanas Maceina, Pranas 
Mantvydas, Ignas Skrupskelis ir ra- 
šantysis; paskiau kolektyvas buvo 
praplėstas. Tačiau visi jie buvo ap- 
krauti darbais šiokiose ar tokiose 
mokyklose, o Ignas Skrupskelis buvo 
"Židinio" žurnalo redaktorius. Buvo 
reikalingas žmogus, kuris pastoviai 
sėdėtų laikraštyje ir suktų aparatą 
drauge su redakcijos technikiniu ko- 
lektyvu, kuriame buvo puikūs darbi- 
ninkai ir solidarūs bendrame darbe 
Julius Būtėnas, Antanas Pauliuko- 
nis, Vincas Rygertas, Petras Kupčiū- 
nas, Pranas Rinkevičius. šio kolek- 
tyvo priekyje buvo pakviestas vy- 
riausiu  redaktorium kun. Juozas 
Prunskis, c viceredaktoriaus parei- 
gas formaliai prisiėmė Zenonas 
Ivinskis. 


Per ketveris metus kolektyvas įro- 
dė, kad Lietuvoje ir ano meto sąly- 
gom galima buvo dienraštį padary- 
ti populiariu; jei populiarumą gali- 
ma matuoti jo tiražo dydžiu, tai "RX 
amžius" atsistojo visų lietuviškų 
dienraščių prieky. Tai buvo viso ko- 
lektyvo, redakcinio ir administraci- 
nio, nuopelnas, kuriame kiekvienas 
paliko savo įnašą. Čia tenka kaip tik 
sustoti prie kun. Juozo Prunskio ro- 
lės aname darbe. 


Juozas Prunskis patraukė dėmesį 
keleriopais  žurnalistiniais sugebėji- 
mais. Pirmiausia jis turėjo gerus re- 
portažui reikalingus privalumus: di- 
delį judrumą bei paslankumą visur 
buvoti ir savo akim viską pamatyti, 
turėjo įspūdingą pastabumą, mokėji- 
mą lengvai pasakoti. Atmenu, kada 
1937 ėjo Sovietuose didysis karinin- 
kų valymas, tarp jų buvo lietuvių 
karininkų  Putnos ir Uborevičiaus 
pavardės. Kun. Prunskis negalėjo 
nusėdšti redakcijoje, kad tik gautų 
kokių žinių apie tuos lietuvius. Pri- 
sikalbinęs pažįstamą  motociklistą 
jis dūmė apie Uteną jieškoti Putnos 
giminių, kad galėtų duoti naujo ko- 
lorito žiniai apie anuos sovietinius 
valymus, 


Antras jo laikraštinis bruožas bu- 
vo jo supratimas, kad dienraščiui 
pirmiausia reikia informacijos ir in- 
formacijos, skubios, tikslios, efektin- 
gos. Kun. Prunskiui priklauso nuo- 
pelnas, kad “XX amžius" įsigijo kas- 
dien telefoninius pranešimus iš Ber- 
lyno, Paryžiaus, Rygos. Ano meto 
lietuviškame laikraštiniame gyveni- 
me tai buvo naujas ir efektingas 
reiškinys. Dienraštis rodės gerai ir 
greitai informuotas. 

Trečias bruožas — mokėjimas su- 
telkti kuo daugiau bendradarbių laik- 
raščiui. Ne taip svarbu, ką bendra- 
darbis pasakys, bet tegul bus kuo 
daugiau pavardžių. Prie jų kun. 
Prunskis mokėdavo prieiti; rankas 
trindamas, mokėjo kiekvienam kom- 
plimentuoti ar laiškeliais lankyti. 
Nors “XX amžius“ buvo valdančio- 
jo režimo smarkiai cenzūruojamas, 
tačiau Prunskis sugebėdavo ir reži- 
mo žmonių tarpe susirasti sau pa- 
lankumo bei bendradarbiavimo—kad 
tik laikraštis ir jis pats turėtų ma- 
žiau priešų, daugiau draugų. 

Kreipdamas daugiau dėmesio į 
laikraščio informacinę pusę ir laik- 
raščio populiarumą visuomenėje, kun. 
J. Prunskis mažiau rūpinosi laikraš- 
čio politine bei idėjine kryptimi, Ją 
lėmė ne pats vyriausias redakto- 
rius, bet viso kolektyvo pasitarimas. 
Ir vedamuosius rečiau rašydavo 
pats redaktorius, kiek kiti kolekty- 
vo nariai, formuluodami pasitari- 
muose prieitas linkmes. Tuose pasi- 
tarimuose kun. J. Prunskis su entu- 
ziazmu priimdavo kiekvieną idėją, 
kuri keltų laikraščio informacinę 
vertę. Bet jam reikdavo nusigalėti, 
kada kolektyvas nuspręsdavo ką ra- 
dikalesnio skelbti, tiek režimo at- 
žvilgiu, tiek ypačiai jei tai būtų prie- 
šinga crtodoksinei pažiūrai, įsigalė- 
iusiai tarp pačių katalikų. Tai dik- 
tavo jam gal ne tik atsargumas 
kaip kunigui, bet į tai linko ir jo 
charakteris sugyventi su visais ir 


tarp visų turėtų palankumo. Man ro- 
dos, kad dienraščio kolektyvo no- 
ras turėti aiškią, anose sąlygose gali- 
mai kovingesnę liniją buvo viena 
priežasčių, kodėl ilgainiui = kun. 
Prunskis, su entuziazmu dirbęs “XX 
amžiuje", paskui perėjo į Katalikų 
Veikimo Centro informacijos biuro 
vedėjus, o “XX amžiaus'' dienraščio 
vyriausiu redaktorium tapo dr. Ig- 
nas Skrupskelis. 
Ka 

Kun. J. Prunskis buvo vienas iš 
tu atsargiųjų, kurie išvengė pirmo- 
sios bolševikų okupacijos Lietuvoje, 
pabėgdamas į Vokietiją, paskui at- 
sidurdamas Amerikoje, kur ėmė 
reikštis Draugo" dienraštyje, ad- 
ministraciniu atžvilgiu ilgainiui per- 
ėjusiame į rankas tų pačių, kurie 
organizavo “XX amžiaus" adminis- 
tracinius reikalus, 

šiame laikotarpyje neteko stebėti 
kun, J. Prunskio darbe iš arti. Iš- 
vadas tenka daryti tik iš jo viešo 
pa ireiškimc “Drauge". Įspūdis, kad 
kun. J. Prunskis reiškiasi su tuo 
pačiu žurnalistiniu veidu, kurį susi- 
darė Lietuvoje, tik net ryškesnėmis, 
griežtesnėmis linijomis. Jo nuosa- 
vuose rašiniuose dominuoja informa- 
cinis reportažinis tonas. Mieliausios 
jam temos yra tos, kuriose iškyla 
tikėjimo triumfa“, ir tos, kuriose ga- 
li parodyti komunizmo smurto pa- 
darinius. šitos dvi linijos jo nusista- 
tymuose yra aiškios ir griežtos ir 
dėl jų nevengia polemikos, taigi ko- 
vos. Angažuodamasis be kompromi- 
so kovai prieš komunizmą, priima 
be kritikos net tokius avantiūristi- 
nio pobūdžio reiškinius kaip “anti- 
komunistinio fronto" veikla ir duoda- 
si įtraukiamas į jo rėmėjus. Tuo tar- 
pu katalikų gyvenimo vidaus skir- 
tumuose jis negali su tokiu griež- 
tumu apsispręsti. Jis remia savo 
plunksna  nusistojusias tradicines 
idėias, kitų vadinamas ortodoksinė- 
mis; entuziazmo " nepagailėdamas 
vaižgantinių deimančiukų; tačiau 
jis nenorėtų prarasti ir antros pu- 
sės palankumo, palankumo tų, su 
kuriais teko pradėti žurnalistinę kar- 
iera. Nenorėtų ir prieš juos rašyti. 


Tai sudaro tam tikrą nejaukumą 
žmogui, kuris nori būti su visais 
geruoju. 


Tokis kun, J. Prunskis yra savo 
raštuose. Bet “Drauge" jo reikšmė, 
man atrodo, didesnė yra tuo, kad 
jis moka vartoti savo organizacinį 
talentą, kad sutelktų kitus rašyti; 
moka sudarinčti tam tikrus sąjū- 
džius specialiems reikalams. Tokis 
sąjūdis apie “Draugą" buvo sukur- 
tas romano konkursų ir kitomis pa- 
ties kun. J. Prunskio skiriamomis 


Kun. Juozas Prunskis 


premijomis. Tai asmeninė auka ir 
visuomeninis laimėjimas sukelti dė- 
mesio laikraščiui, knygai, meno rei- 
kalui. 


Kai kurie sako, kad tai prisidėjo 
prie literatūros lygio smukimo. Tai 
kontraversinis dalykas, kaip yra 
kontraversinis J. Prunskio sumany- 
mas išleisti knygą “Mano pasaulė- 
žiūra", kur pakviestieji galėtų apsi- 


rašyti. Bet tokios kontraversos ne- 
išsprendžiamos. Jos priklauso nuo 
žmonių sxonio, charakterio, Tenka 


palikti kun. Prunskiui savas pažiū- 
ras, kaip jas turime ir kiekvienas ir 
pagal jas elgiamės. Tokios kontra- 
versos visai nekliudo įvertinti kun. 
J. Prunskio laikraštinį reiškimąsi. 
Kun. J. Prunskis nesireiškė kaip 
laikraštininkas, kurio idėjos ima va- 
dovauti visuomenės  tolimesniems 
žingsniams. Jis reiškėsi kaip laik- 
raštininkas, kuris moka visuomenę 
sutelkti, sudaryti atmosferą, kuri 
palaikytų ją esamam lygy ir neleis- 
tų leistis žemyn. 

Tokis yra kun. J. Prunskio kelias 
laikraštiniame gyvenime ir jo rolė 
visuomenėje. Belieka linkėti jam 
sveikatos ir kuo ilgesnio tesėjimo, 
nesijaudinant dėl laikraštininko liki- 
mo; nusavos sąžinės pripažinimas, 
kad daryta, kas galėta, duoda dau- 
giau pasitenkinimo nei visuomenės 
pasitenkinimo ar nepasitenkinimo 
blykstelėjimas, 


J. Brazaitis 

POVILAS ŽADEIKIS 


| ' Gegužės 11 d. Vašingtone mirė 
Lietuvos nepaprastas pasiuntinys ir 
įgaliotas ministeris JAV Povilas Ža- 
deikis. Palaidotas gegužės 16 d., da- 
lyvaujant Lietuvos ir svetimų vals- 
tybių diplomatams, Alto, Vliko ir ki- 
tų (organizacijų. atstovams ir gau- 
siam: būriui ' dvasiškijos. Laidotuvių 
mišias katedroje atlaikė ir pamoks- 
13 pasakė prel. K. J. Cartwrigt, o 
karstą//palaimino ir Liberą atgiedo- 
jo to Mmie-to arkivysk. P. O'Boyle. 
Katedroje žodį tarė ir vysk, V. Briz- 
gys. Valstybės Departamentui atsto- 
vavo sekr. pavaduotojas Herdersen. 
Į laidotuves buvo atvykes ir dipl. 
4 S. Lėžoraitis iš Romos. 


"Xrelionis, atstovaudamas Lietuvai, 
V ono išbuvo 22 metus. Anks- 
čiau jis ė*o kitas atsakingas parei- 
gas tėvynėje ir JAV. Povilas. Žądei- 
kis buvo gimęs 1887 m. Varnių vals- 
čiuje. Mokėsi Palangos bei Mintau- 
jos gimnazijose ir Petrapilio univer- 
sitete. 1918 m. grįžo Lietuvon ir ne- 
trukus įstojo į kariuomenę, kur pa- 
sireiškė orsanizacine iniciatyva, 1919 
m. pora mėnesių buvo krašto apsau- 
gos mMinisteris. Po metų skiriamas 
Lietuvos misijos nariu ir kariniu įga- 
liotiniu JAV. Čia jis pasižymėjo pa- 
skolos bonu platinime. 1921 m. grrį- 
žęs Lietuvon, deleguojamas deryboms 
šū Vokietija ir Prancūzija. 1923 m. 
škiriamas konsulų į Čikagą, o 1928 
M. — konsulu į Niujorką. 1935 m. 
pakeliamas nepaprastu pasiuntiniu ir 
igalictu ministeriu JAV ir Vašingto- 
ne išgyvena iki mirties. Paskutinius 

pašlijusi 
smūgio. 


kelis metus buvo labai 
sveikata, Mirė nuo širdies 

Povilui Žadeikiui mirus, pagal 
Valstybės Departamento sluogsnių 
aiškinimą, pasibaigė nepaprasto pa- 
siuntinio ir įgalioto ministerio titu- 
las, nes nėra Lietuvos valdžios, ku- 
11 galėtų tokio laipsnio atstovą skir- 
ti. Pasiuntinybės patarėjas Juozas 
Kajeckas patvirtintas Lietuvos atsto- 
x charge d'affaires ad interim ti- 


Naujasis atstovas, kuriam šiemet 
uėjo 60 m. amžiaus, yra gimęs JAV 
Pennsylvanijoje. Jaunas grįžęs Lie- 
tuvon, ten baigė gimnaziją ir uni- 
versitetą. Studijas dar gilino Pary- 
žiuje. 1829 m. pradėjo dirbti Užsie- 
nio Reikalų Ministerijoje. Vėliau 
(1930-1935) buvo Lietuvos pasiunti- 
nybės Londone sekretorius. Po to 
Lietuvos pasiuntinybės Berlyne pa- 
tarėjas. Juozas Kajeckas yra daly- 
vavęs ir Lietuvos delegacijose įvai- 
riose tarptautinėse konferencijose. 


J. Gendr. 
“DRAUGO" ROMANO PREMIJA 
Dienraštis “Draugas šiemet pa- 


skelbė jau septintąją 1000 dol. kon- 
kursinę premiją už romaną, Jau pa- 
skelbė ir vertinimo komisiją, į ku- 
rią įeina B. Babrauskas, J. Kava- 
liūnos, P. Maldeikis, J. švaistas ir 
D. Velička. Paskutinė data rankraš- 
čiams atsiųsti yra šių metų gruodžio 
1 diena. 

“Draugo" romano premija savo 
dydžiu pralenkė visas kitas, tremtyje 
išaugusias, premijas. Iki šiol skirtie- 
ji šiam tikslui leidėjų bei bendradar- 
biuų 7000 dol. yra stambi parama 
mūsų  grožinio rašto kūrėjams. 
Kasmet skelbiant premijas, ta suma 
auss, liudydama “Draugo"“ leidėjų 
bei jų bičiulių kilnų žygį. Tame pre- 
miiu kelyje pastebimas įdomus reiš- 
kinvs. Kai daugelis mūsų šviesuolių 
visiškai atšalo lietuviškai knygai, 
atsiranda tokių, kurie, aukodami di- 
deles sumas spaudos labui, rodos, lyg: 
savotiškai nori išpirkti apsileidusių- 
ju kaltę, Tai yra gražus mostas, ir 
Spaudos darbuotojai laukia daugiau 
tokių mecenatų, kaip verslininkas 
Jonas Andriulis, paklojęs šių metų 
"Draugo" premijai 1000 dol. Vienok 
tenka pažymėti, kad premijos yra 
tik ekstraordinarinės priemonės spau- 
dos gyvybei išlaikyti. Tikrasis pa- 
grindas yra knygų pirkėjai bei pre- 
numeratoriai. Kuo daugiau jų turė- 
sime, tuo labiau suklestės mūsų gro- 
žinė literatūra. 


Autorių atžvilgiu “Draugo" pre- 
Mija yra dovaninio pobūdžio. čia 
nestatomi dideli reikalavimai — pa- 


Juozas Kajeckas 


sitenkinama 200-tais mašinėle rašy- 
tų rankraščio puslapių. Autoriui duo- 
dama pilna laisvė pasirinkti siuže- 
tą. O gavus 1000 dol, jau galima 
daugiau laiko skirti plunksnai. 


Mūsų -sąlygose premijucto rank- 
raščio atspausdinimas knyga taip pat 
laikytinas nemenku pasitarnavimu 
spaudai—tuo labiau, kad galimas 
pelnas atidedamas premijų fondui. 
Pagaliau ir pats premijos įteikimas, 
sujungtas su muzika bei literatūra, 
prisideda prie lietuviko rašto kėlimo. 

Primenant šią konkursinę '“Drau- 
go" premiją, tenka linkėti kad ja 
dar labiau susidomėtų rašytojai ir 
dar gausiau dalyvautų. 

L. Aš 


e Lietuviškos Knygos Klubas či- 
kagoje leidžia Lietuvių Beletristikos 
Antologiją, kurią suredagavo Bern. 
Brazdžionis. Veikalas padalytas į du 
tomus, Pirmasis tomas, apimąs 49 
autorius (nuo Simano Daukanto iki 
M. Augštaitės) jau baigiamas spaus- 
dinti. 

o LB metraštį redaguoja Jeroni- 
mas Cicėnas. Metraštis bus pavadin- 
tas “Atšvaisto" vardu. 

o B. Kučinskas, turįs Brooklyne 
žvakių dirbtuvę, ruošia Amerikos 
lietuvių parapinių bažnyčių spalvotą 
filma. Iš surinktos medžiagos jis 
mano išleisti ir parapinių vaizdų al- 
albumą. 

o šiemet suėjo 75 m. amž'aus 
kompozitoriui A. Kačanau-kui. Su- 
kaktis buvo paminėta Brooklyne, 
kur apie jubiliatą kalbėjo K. V. Ba- 
naitis, iškeldamas jį kaip kompozi- 
torių, Kauno konservatorijos profe- 
sorių, dirigentą ir tiesaus būdo žmo- 
gu. A. Kačanauskas dabar gyvena 
Vilniuje ir profesoriauja konserva- 
torijoje. 


STATOMA NAUJA GIMNAZIJA 


Lietuviai pranciškonai, vos tik įsi- 
kūrę Amerikoje, sutelkė jėgas į re- 
liginę bei kultūrinę veiklą. Ji, bė- 
gant laikui, nuolat šakojasi, apim- 
dama naujus darbo plotus. Dabar lie- 
tuviai pranciškonai jau turi šešis 
vienuolynus, vasarvietę, spaustuvę, 
leidžia tris laikraščius, nemaža kny- 
gų, valdo dvi parapijas ir talkina 
lietuviams kunigams pastoraciniame 
darbe. 

Nėra pamiršta nė pedagoginė sri- 
tis. Pranciškonai, norėdami prisidė- 
ti prie lietuvybės išsaugojimo jauno- 
joje kartoje, pirmieji ėmė organizuo- 
ti vasarines vaikų stovyklas, kuriose 
šalia bendro auklėjimo skiepijama 
ir meilė tėvų žemei. Per aštuonerius 
metus jų vasarinėse stovyklose jau 
vyra buvę apie 1,500 lietuvių berniu- 
kų. Jie sugrįžo į namus labiau pra- 
mokę lietuvių kalbos, dainų, žaidi- 
mų ir nuteikti branginti lietuvių tau- 
tos kultūrą. 


Jaunimo auklėjimo darbas vasari- 
nėse stovyklose pamažu vedė ir prie 
steigimo savo mokyklos, kurioje šio 
krašto lietuvių vaikai būtų lavinami 
krikščioniškoje bei lietuviškoje dva- 
sioje. Taip pat tikimasi, kad viena 
jų dalis, pamėgusi šv. Pranciškaus 
„Asyžiečio idealus, vienuoliškame luo- 
me ryšis ateityje Evangelijos šviesą 
nešti Lietuvai. 


Su tokiais lūkesčiais praėjusį ru- 
denį Maino valstybėje, prie centrinio 
vienuolyno Kennebunkporte, buvo 
įkurta gimnazija (High School). 
Mokslo metai pradėti tik pirmąja 
klase, pasiryžtant mokyklą kasmet 
papildyti naujomis klasėmis. Iš pat 
pradžios jai gauta iš valstybinių švie- 
timo įstaigų pilnas pripažinimas ir 
visos valdiškų mokyklų teisės. Lie- 
tuvių kalba įtraukta į programą ly- 
giai su kitais dėstomais dalykais. 


Šis naujas lietuvių pranciškonų 
užsimojimas auklėjimo srityje labai 
džiaugsmingai buvo sutiktas visoje 
mūsų išeivijoje. Jis buvo taipgi pa- 
remtas paskatinančiais žodžiai ir au- 
komi:. Tvirčiausias tačiau naujosios 
mokyklos pagrindas buvo mokiniai, 
kurie čia atvyko iš įvairių Amerikos 
is Kanados vietovių. Mokslo metai 
praėjo pakilioje nuotaikoje, įvairina- 
mi lietuviškomis dainomis, žaidimais, 
lituanistiniais konkursais, tautinių 
religinių švenčių minėjimais. Šį ru- 
denį atidaroma ir antroji klasė. 
Naujų mokinių priimta dvidešimt 
penki. Jų atsirastų ir daugiau, jei 
būtų erdvesnės patalpos. 


Taip sėkmingai vykstant pradi- 
niam darbui, lietuviai pranciškonai 
dar su didesnėmis viltimis žvelgia į 
savo gimnazijos ateitį. Jie džiaugia- 
si pirmaisiais žingsniais bei lietuvių 
visuomenės palankumu. šiuo metu 
gi, mokiniams nuolat gausėjant, iš- 
kyla naujų patalpų reikalas. Jis yra 
gyvybinis tolimesniam šios mokslo 
įstaigos ugdymui. 


Tad lietuviai pranciškonai, pasiti- 
kėdami Dievo Apvaizda ir savos vi- 
suomenės parama, nutarė prie cent- 
rinio vienuolyno  Kennebunkporte 
statyti naujas gimnazijai patalpas. 
Planai jau padaryti ir čia skelbiami. 
Naujoje moderniškoje mokykloje bus 
įrengtos erdvios klasės, knygynas, 
gamtos mokslų laboratorija, žaidi- 
mų salė, bendrabutis ir kitos reika- 
lingos patalpos. Kertiniam akmeniui 


žemė prakasama šią vasarą — lie- 
pos 14 — Lietuvių Dienos iškilmėse. 
Naujoji gimnazija kainuos virš 
100,000 dol. 


šiai sumai surinkti dabar skelbia- 
mas vajus. Jį pradėdami, pranciško- 
nai labai prašo visus savo tautiečius 


prisidėti aukomis prie naujos gimna- 
Zijos statybos. Kaip ankstesniuose 
reikaluose, taip ir šiame, Dievui lai- 
minant, tikimės susilaukti visų nuo- 
širdžios ir gausios talkos, 


Tėev. Jurgis Gailiušis, O.F.M: 
Pranciškonų provincijolas 


KA 


o Pranciškonų vienuolynas Kenne- 
bunkporte yra išgarsėjęs savo va- 
sarviete, į kurią kasmet vis daugiau 
atvyksta lietuvių poilsio. Vėsus oras, 
Atlanto vandenynas, rami gamta, pi- 
gus pragyvenimas vilioja vasarotojus 
net iš tolimų Amerikos miestų. 

šią vietą atostogų metu aplanko 
labai daug ir svetimtaučių. Juos 
traukia pranciškonų vienuolynas sa- 
vo religine aplinka. Prieš keletą me- 
tų architekto Jono Muloko pastaty- 
toji Liurdo grota lietuviškame sti- 
liuje ypač susilaukė daug dėmesio. 
Vienuolyno kieme stovi to paties ar- 
chitekto suprojektuotas augštas kop- 
lytstulpis, kuris taip pat savo origi- 
nalumu stebina svečius. Siekiama ir 
naujais religiniais pastatais pratur- 
tinti šią vietą. Šiemet prie vienuoly- 
no koplyčios esančioje patalpoje ar- 
chitektui J. Mulokui buvo pavesta 
įrengti Vaikelio Jėzaus šventovę. Jai 
6 didelius vitražus padarė dail. V. K. 
Jonynas, o statulą iš marmuro nuka- 
16 Vytautas Kašuba. šią vasarą sta- 
toma vienuolyno kieme ir labai ori- 
ginali kryžiaus kelių koplyčia. Ją 
lietuviškos architektūros dvasioje su- 
kūrė taip pat archit. J. Mulokas. 

Kennebunkporte kasmet ruošiama 
ir vasarinė vaikų stovykla, į kurią 
lietuviai tėvai mielai siunčia vaikus 
pasilsėti ir pasimokyti lietuvių kal- 
bos. Be to, kiekvieną vasarą čia 
įvyksta Lietuvių Diena, sutraukianti 
apie 5000 žmonių. 

ĮVYKIAI 


o Vyriausio Lietuvos Išlaisvinimo 
Komiteto (Vliko) posėdis įvyko Niu- 
jorke gegužės 31 ir birželio 1-2 d.d. 
Pranešimucse apžvelgta Vliko veikla 
ir daugelis su ja susijusių reikalų. 
Kalbėjo J. Matulionis, A. Devenie- 
nė, M. Brakas, dr. A. Trimakas, J. 
Audėnas, V. Sidzikauskas ir K. škir- 
pa. Be to, buvo du referatai — Dr. 
A. Trimako apie tarptautinę įvykių 
raidą, ir Dr. Krivicko apie Lietuvos 
laisvinimą  pasikeitusiose sąlygose. 
Diskusijose labiausiai iškelta ryžtas 
tęsti laisvinimo darbą ir reikalas 
jungti visas politines grupes į vie- 
ningaą veiklą, Paliesta ir Vliko finan- 
sinė padėtis, kurią nušvietė J. Ka- 
minskas ir Pr. Vainauskas. Iš parei- 
gų pasitraukė Vliko prezidiumas 
(Matulicnis, pirm., J. Kaminskas, 
vicepirzm., H. Blazas, sekr.), Vykdo- 
mosios Tarybos pirm. A. Devenienė 
ir Tautos Fondo valdyba (J. Kamins- 
kas, prel. J. Balkūnas, dr. Devenis). 
Vliko pirmininku išrinktas dr. Anta- 
nas Trimakas, vicepirm. J. Stiklio- 
rius, sekr. H. Blazas. Vykdomosios 
Tarybos pirm. išrinktas J. Glemža, 
nariais — dr. P. Karvelis ir J. Kai- 
rys. Tautos Fondo valdybon išrinkta: 
prel. J. Balkūnas, A, Devenienė, P. 
Minkūnas, dr. J. Budzeika ir J. Jakš- 
tyris; Revizijos komisijon: J. Norkai- 
tis, Ed. Simonaitis ir kun. dr. L. Gro- 
nis. Naujasis Vliko pirm., dr, Anta- 
nas "Trimakas, politiniuose sluogs- 
niuose yra gerai pažįstamas. Nepri- 
klausomybės laikais veikęs Lietuvos 
diplomatinėje tarnyboje, nuo pat įsi- 
kūrimo dirba Laisvosios Europos 
Komitete. Yra Baltic Reviem vyr. re- 
daktorius. Gyvena Niujorke ir čia 
profesoriauja. Jis tuojau po išrinki- 
mo J. Kajecko buvo pristatytas Vals- 
tyvšs Departamentui. 

o Birželio išvežimų šešioliktos me- 
tinės buvo prisimintos daugelyje lie- 
tuviškų vietovių laisvame pasaulyje. 
Ta proga Vyriausias Lietuvos Išlais- 
vinimo Komitetas kreipėsi į pasaulio 
lietuviu“. Rašte iškėlė komunistų 
žiaurumus trėmimais į vergų stovyk- 
las is žudynėmis. Minint birželio iš- 
vežimus, iš Baltųjų Rūmų gautas 
pareiškimas: “...turime privilegiją 
jums pasiųsti iškilmingus prezidento 
sveikinimus ir priminti šiuos jo in- 
spiruojančius žodžius: “Mūsų tikėji- 
mas, kad laisvė bus atstatyta Pa- 
balti'o valstybių žmenėms, atsispin- 
(i mūsų pasišventime pagrindiniams 
laisvės ir nepriklausomybės dės- 
niams, kuriais buvo įkurtos Jungti- 

nės Valstybės". Paskatinančių sveiki- 
nimų ta proga atsiuntė daug sena- 
torių ir Kongreso atstovų. 


e LB Čikagos apygardos valdybos 
iniciatyva birželio 30 d. Čikagoje, 
Tarptautiniame amfiteatre, suruošta 
lietuvių tautinių šokių šventė. Daly- 
vavo šokių grupės iš Amerikos ir 
Kanados. šventės organizaciniams 
reikalams tvarkyti buvo sudarytas 
komitetas, kuriam pirmininkavo Br. 
Shotas. Jame veikė šios komisijos: 
finansų (pirm. J. Pakel), spaudos 
(St. Daunys), technikinė (pirm. Z. 
Dailidka), nakvynių (pirm, K. Paš- 
tukas), programos ir kt. Komitete 
veikė apie 100 asmenų. Programinį 
vadovą redagavo J. Kreivėnas. Gro- 
jo Br. Jonušo pučiamųjų instrumen- 
tų orkestras. Kelionei traukiniais 
gauti papiginimai. "Tautinių šokių 
šventės programoje dalyvavo apie 
500 šokėjų. 

Sykiu su tautinių šokių švente su- 
ruoštas ir jaunimo kongresas. Jis 
įvyko birželio 29 d. Morrison vieš- 
butyje. Jo ruošimu rūpinosi LB Či- 
kagos apygardos valdyba ir Studen- 
tų Sąjunga. Pagrindiniais kalbėto- 
jais buvo: V. Vardys, A. Krikščiū- 
naitė, V. Adamkevičius ir Kanados 
Studentų Sąjungos pirm. B. Vaške- 
lis. Kongresas susilaukė daug pa- 
skatinančių sveikinimų iš žymių as- 
menų bei organizacijų. 

Tame pačiame Morrisono viešbu- 
tyje buvc suorganizuota ir lietuvių 
dailininkų meno paroda, kuri, atida- 
ryta birželio 28, tęsėsi iki liepos 14 
d. Joje dalyvauti pakviesti visi lais- 
vajame pasaulyje gyveną mūsų dai- 
lininkai. 

e Amerikos Balso lietuviškasis 
skyrius Vašingtone veikia jau šeši 
metai. Lietuviška programa trans- 
liuojama 30 min. iš Vašingtono ir 
20 min. iš radijo centrc Miunchene 
(Vokietijoje). Vašingtono lietuvišką 
prcgramos laidą perduoda Amerikos 
Balso siųstuvai Jungtinėse Valstybė- 
se, Tanžyre (Afrikoje), Miunchene 
(Vokietijoje) ir Salonikuose (Grai- 
kijoje). Amerikos Balso tinklas turi 
78 siųstuvus, tarp jų 30 trumpųjų 
bangų siųstuvų Amerikoje, šiuo me- 
tu į Lietuvą transliuojama per die- 
ną pilna valanda originalių progra- 
mų ir trys valandos kartojimų. | 

o Kultūros Fondas, talkinant Li- 
tuanistikcs Institutui leidžia Vac. 
Biržiškos “Aleksandryna". Leidinys 
bus trijų tomų. Tai lietuvių senųjų 


sašytojų biografijų rinkinys. Prie 
kiekvieno aprašyto asmens bus pri- 
dčta ir jo raštų bibliografija. Vei- 
kalą tvarko prof. Mykolas Biržiška, 
o kalbą peržiūri dr. P. Jonikas. 
Vieno tomo kaina prenumeruojant 
— 5 dol. Užsakymus siųsti šiuo ad- 
rcsu: Kultūros Fondas, 1602 So. 48 
Ct., Cicero 50, Illinois. 

o Dail. V. K, Jonynas įsigijo vit- 
ražų dirbtuvę, kurioje dabar atlieka 
visus šios srities darbus. Paskutiniu 
laikų ruošė vitražus Čikagos Mar- 
guette Parko bažnyčiai ir pranciško- 
nų Vaikelio Jėzaus koplyčiai Kenne- 
bunkporte. 

o Vinco Krėvės vardo literatūrinė 
premija antrą kartą bus paskirta 
Lietuvių Akademinio Sambūrio Mon- 
trealyje, Kanadoje už 1955-6 m. iš- 
leistą, dar nepremijuotą lietuvių gro- 
žinės literatūros kūrinį š. m. rugsė- 
io mėn 21 d. Premijos dydis — 500 
dol. Jury komisija (dr. H. Nagys, J. 
Kardelis, B. Pūkelevičiūtė, K. Vesel- 
Ika, B. Ciplijauskaitė) knygas jau 
pradėjo svarstyti. Apie premijos įtei- 
kimo iškilmes ir laureatą praneši- 
mai bus. paskelbti rugsėjo mėn. pra- 
džioje. 

o Kanados Lietuvių Katalikų Fe- 
deracijos valdyba mūsų kankiniams 
pagerbti stato lietuvišką kryžių. 
Kryžius statomas Midlande, Kana- 
dos kankinių vietovėje, kurią vasarą 
aplanko daug maldininkų. Projektą 
padarė archit. dr. A. Kulpavičius. 


Paminklas statomas iš aukų. Pa- 
šventinimas numatomas rugpjūčio 
pradžioje. Vietovė yra 100 mylių 


atstu nuo "Toronto. 

o Prof. A. Ramūnas, dėstąs Otta- 
wos universitete, iš Kanados socia- 
linių mokslų tarybos gavo stipendi- 
ją rašyti veikalui apie Amerikos ir 
Europos auklėjimą. A. Ramūnas stu- 
dijų tikslais vyksta Europon. 

o Dienraščio “Draugo" ir marijo- 
ni vienuolyno pastatų pašventini- 
mas Čikagoje įvyko birželio 23 d. 
Pašventinimc apeigas atliko kard. 
S. Strichas. 

e Juozo Bakio skulptūros darbų 
paroda įvyko Paryžiuje balandžio 
26 - gegužės 9 d.d. Dailininkas gyve- 
na Kanadoje. Į Paryžių buvo nuvy- 
kęs pagilinti meno studijų. 

o Žurnalo Lituanus vajus pratęstas 
iki jaunimo kongreso. Pradžia nebu- 
vo džiuginanti, bet leidėjai nenustoja. 
vilties, kad lietuviai supras šio anglų 
kalba einančio lietuvių kultūrai tarp 
s7etimtaučių skleisti laikraščio vaid- 
menį ir ateis į pagalbą gausesnių 
būriu. Vajui pravesti atskirose vie- 
tovėse veikia įgaliotiniai, kurie judi- 
na aukų rinkimą. Aukas žurnalui 
alima siųsti ir po vajaus šiuo adre- 
Su: 916 Willoughby Ave,, Brocklyn 
2IN 


EMA Už LITERATŪRA 


Mėnesinis kultūros žurnalas “ Aidai", leidžiamas pranciškonų, pamečiui skiria po vieną $500.00 premiją už 
vertinimo komisijos geriausiu pripažintą grožinės literatūros ir mokslo veikalą. šiuo skelbiama jos taisyklės: 


1957 metais ketvirtą kartą premija bus skiriama už grožinę literatūrą: poeziją, noveles, apysakas, romaną 
ar dramą. 


Už komisijos geriausiu pripažintą veikalą skiriama premija nebus skaldoma tarp atskirų autorių. 


Premijos komisija vertins 1956-1957 m. viešumoj pasirodžiusius grožinės literatūros kūrinius i; tais metais 
parašytus, bet dėl dabartinių sąlygų negalėjusius būti išspausdintais. Premijos komisijai neatsi;sti kūriniai 
nebus vertinami. 

Eilėraščių rinkinys, skiriamas premijai, turi sudaryti nemažiau 32 puslapių knygą, jeigu ji būtų išspausdinta. 
Novelių ar apysakų rinkinys turi būti nemažiau kaip 100 puslapių dydžio spausdintos knygos. 

Paskutinė data kūriniams įteikti 1958 metų vasario | d. 


Siųsti “Aidų"" redakcijos adresu: Ant. Vaičiulaitis, 
304 Anacostia Rd., S. E., Washington 19, D. C. 


Premijuotą kūrini, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 


Vertinimo komisiios sąstatas bus paskelbtas vėliau. 


“AIDŲ" PREMIJŲ FONDUI AUKOJUSIEJI: 


Kun. J. Petrėnas, Brooklynas $25.00 
U- Adomaitis; >Waterbunis ——* 2221 $19.00 
M-lankevičiute,; Niujorkas. 22-11 127 $10.00 


Dr V. Kanauka,+Brooklynas --——————11--- -—> $ 5.00 
“AIDŲ" GARBĖS PRENUMERATORIAI: 

Prof. V. Motiekaitis, La Habra, Calif.; A. Jonkūtė, či- 
kaga; dr. S. Pragulbickas, Detroitas; dr. J. Sungaila, 
Torontas. 


“AIDŲ" RĖMĖJAI: 
E. Aleksėjūnaitė, Montreal, Gue.; 
V. Alksninis, Maspeth, N. Y. 


Visiems tariame nuoširdų ačiū. 

